വനിഷ്യസിനെ സ്വന്തമാക്കാന് പിഎസ്ജി, വരുന്നത് എംബാപ്പേക്ക് പകരക്കാരനായി.\nഈ സീസണിൽ റയൽ മാഡ്രിഡിന് വേണ്ടി മികച്ച പ്രകടനം കാഴ്ച്ചവെക്കുന്ന ബ്രസീലിയൻ യുവതാരമാണ് വിനിഷ്യസ് ജൂനിയർ. ലാലിഗ പുനരാരംഭിച്ച ശേഷവും മികച്ച പ്രകടനം തുടരുന്ന താരത്തിനു വേണ്ടി ഫ്രഞ്ച് വമ്പന്മാരായ പിഎസ്ജി ശ്രമമാരംഭിച്ചുവെന്നാണ് പുതിയ റിപ്പോർട്ടുകൾ.\nസൂപ്പർതാരമായ കിലിയൻ എംബാപ്പെയും നെയ്മറും ടീം വിടാനുള്ള ശ്രമങ്ങൾ ആരംഭിച്ചിരിക്കവേ പകരക്കാരെ തേടുകയാണ് പിഎസ്ജി. എംബാപ്പെ കരാർ പുതുക്കുന്നതിന് താത്പര്യം പ്രകടിപ്പിക്കാത്തതും പിഎസ്‌ജിക്ക് തലവേദനയായിരിക്കുകയാണ്. എംബാപ്പെയെ സ്വന്തമാക്കാന് കുറേക്കാലമായി താത്പര്യം പ്രകടിപ്പിക്കുന്ന റയൽ മാഡ്രിഡിൽ നിന്നും പകരം വിനിഷ്യസിനെ കരാറിലുൾപ്പെടുത്താനാണ് പിഎസ്ജിയുടെ നീക്കം.\n20 വയസ്സുകാരനായ താരത്തിന് 2025 വരെ റയലിൽ കരാറുണ്ട്. കൂടാതെ 700 മില്യൺ യുറോയുടെ റിലീസ് ക്ലോസും നിലവിലുണ്ട്. അതിനാൽ പെട്ടന്ന് തന്നെ റയൽ വിനീഷ്യസിനെ കൈവിടാൻ സാധ്യത കുറവാണു. എംബാപ്പെയുടെ കരാർ 2022-ഓടെ അവസാനിക്കുന്നതോടെ റയൽ താരത്തിനു വേണ്ടി ശ്രമിക്കുമെന്നുറപ്പാണ്.\nഎംബാപ്പെ ടീം വിടുകയാണെങ്കിൽ ഒരു പകരക്കാരൻ എന്ന നിലക്കാണ് വിനീഷ്യസിനു വേണ്ടി പിഎസ്ജി ശ്രമിക്കുന്നത്. ബ്രസീലിയൻ സഹതാരം നെയ്മർ വഴി താരത്തെ തൃപ്തിപ്പെടുത്താനും ശ്രമങ്ങൾ നടത്തുന്നുണ്ട്. സ്പാനിഷ് മാധ്യമമായ എൽ ചിരിംഗ്യുറ്റൊ ടിവിയാണ് ഇക്കാര്യം പുറത്തു വിട്ടത്.


ഇന്ധനവില വർധനവിനെതിരെ ശക്തമായ പ്രതിഷേധം ഉയർത്താൻ സിപിഐ എം തീരുമാനം\nHomecpmഇന്ധനവില വർധനവിനെതിരെ ശക്തമായ പ്രതിഷേധം ഉയർത്താൻ സിപിഐ എം തീരുമാനം\nഇന്ധനവില വർധനക്കെതിരെ ശക്തമായ പ്രതിഷേധം ഉയർത്താൻ സിപിഐഎം പൊളിറ്റ് ബ്യുറോ തീരുമാനം. എക്സൈസ് ഡ്യൂട്ടി കുറച്ചു വിലവർധനവ് തടയാൻ മോഡി സർക്കാർ തയ്യറാവണമെന്നും സിപിഐഎം ജനറൽ സെക്രട്ടറി സീതാറാം യെച്ചൂരി ആവശ്യപ്പെട്ടു.\nഓർഡൻസ് ഫാക്ടറികളിൽ സമരം നിരോധിച്ച ഉത്തരവ് പിൻവലിക്കണമെന്നും, എല്ലാവരിലേക്കും സൗജന്യ വാക്സിൻ എത്തിക്കാൻ മോദി സർക്കാർ തയ്യാറാവണമെന്നും ആവശ്യപ്പെട്ടു. അതേസമയം, പൊളിറ്റ് ബ്യൂറോ യോഗത്തിൽ കേരളം ഉൾപ്പെടെയുള്ള സംസ്ഥാനങ്ങളിലെ തെരഞ്ഞെടുപ്പ് അവലോകനവും ആരംഭിച്ചു.\nമോദി സർക്കാരിന്‍റെ ജനദ്രോഹനയങ്ങൾക്കെതിരെ ശക്തമായ പ്രതിഷേധം ഉയർത്താനാണ് പൊളിറ്റ് ബ്യൂറോ തീരുമാനം. കൊവിഡ് ആശങ്ക മറികടക്കാൻ സൗജന്യമായി എല്ലാവരിലേക്കും വാക്സിൻ എത്തിക്കാൻ മോദി സർക്കാർ തയ്യാറാവണമെന്ന് പൊളിറ്റ് ബ്യുറോ ആവശ്യപ്പെട്ടു.\nദിനം പ്രതി ഇന്ധനവില വർധനവിലൂടെ ജനങ്ങൾക്ക് വലിയ പ്രതിസന്ധി ഉണ്ടാക്കുന്നു. എക്സൈസ് ഡ്യൂട്ടി കുറച്ചു ഇന്ധന വില വർധനവ് തടയണമെന്നും ശക്തമായ പ്രതിഷേധമുയർത്തുമെന്നും സിപിഐ എം ജനറൽ സെക്രട്ടറി സീതാറാം യെച്ചൂരിയും വ്യക്തമാക്കി.\nരാജ്യത്തെ ആയുധ നിർമാണ ശാലകളിലെ സമരം നിരോധിച്ച കേന്ദ്രസർക്കാർ വിജ്ഞാപനം ഭരണഘടന വിരുദ്ധമെന്നും ഉടൻ പിൻവലിക്കണമെന്നും പൊളിറ്റ് ബ്യൂറോ ആവശ്യപ്പെട്ടു.\nകേരളം ഉൾപ്പെടെയുള്ള സംസ്ഥാനങ്ങളിലെ നിയമസഭാ തെരഞ്ഞെടുപ്പ് അവലോകനവും ആരംഭിച്ചു. ഈ മാസം 17,18 തീയതികളിൽ നടക്കുന്ന പൊളിറ്റ് ബ്യൂറോ യോഗത്തിൽ അവലോകനം പൂർത്തിയാക്കി കേന്ദ്ര കമ്മറ്റിയിൽ ചർച്ചക്ക് വെക്കും. ഈ മാസം അവസാനത്തോടെയാണ് കേന്ദ്രകമ്മറ്റി യോഗം ചേരുക.


കൊട്ടിയൂര് പീഡനക്കേസ്; വിധി ഫെബ്രുവരി 16 ന് | kottiyoor rape case\nകൊട്ടിയൂര് പീഡനക്കേസ്; വിധി ഫെബ്രുവരി 16 ന്\nFeb 5, 2019, 09:37 pm IST\nകണ്ണൂര്: കൊട്ടിയൂര് പീഡനക്കേസിൽ ഫെബ്രുവരി 16 ന്കോടതി വിധി പറയും. സെന്‍റ് സെബാസ്റ്റ്യന്‍സ് പള്ളി വികാരി ആയിരുന്ന റോബിന് വടക്കുംചേരി പ്രതിയായ കേസിൽ തലശ്ശേരി പോക്സോ കോടതിയാണ് വിധി പറയുക. ഒന്നാം പ്രതി റോബിന് വടക്കുംചേരി കഴിഞ്ഞ ഒരു വര്‍ഷമായി റിമാന്‍റിലാണ്.\nകമ്ബ്യൂട്ടര് പരിശീലനത്തിനെത്തിയ പതിനാറുകാരിയായ സ്കൂള് വിദ്യാര്‍ഥിനിയെ ബലാത്സംഗം ചെയ്ത് ഗര്‍ഭിണിയാക്കിയെന്നാണ് റോബിന് വടക്കുംചേരിക്ക് എതിരായ കേസ്. പെണ്‍കുട്ടി ജന്‍മം നല്‍കിയ ശിശുവിന്‍റെ പിതാവ് റോബിന് വടക്കുംചേരി തന്നെയെന്ന് ഡിഎന്‍എ പരിശോധനയില് തെളിഞ്ഞിരുന്നു.\nഇതിനിടെ സ്വന്തം താല്‍പ്പര്യപ്രകാരമാണ് റോബിനുമായി ശാരീരികമായി ബന്ധപ്പെട്ടതെന്നും തന്‍റെ യഥാര്‍ത്ഥ പ്രായം സര്‍ട്ടിഫിക്കറ്റ് പ്രകാരം ഉള്ളതല്ലെന്നും പെണ്‍കുട്ടി മൊഴി മാറ്റിയത് വാര്‍ത്ത ആയി. എന്നാല് പ്രായം പരിശോധിക്കാനുള്ള ശാസ്ത്രീയ പരിശോധനക്ക് വിധേയയാകാന് തയ്യാറല്ലെന്നായിരുന്നു പെണ്‍കുട്ടിയുടെ നിലപാട്.\nവിവാഹേതര ലൈംഗിക ബന്ധം: യു.എ.ഇയില് യുവാവും കൗമാരക്കാരിയും പിടിയില്\nവിവാഹമെന്ന റോബിൻ വടക്കുംചേരിയുടെ മോഹം പൊലിഞ്ഞു: ഇരയെ വിവാഹം കഴിക്കാൻ കുറ്റവാളിക്ക് അനുവാദം തരില്ലെന്ന് കോടതി\nAug 2, 2021, 12:51 pm IST


Two Independent MLAs withdraw support from Karnataka govt: കർണാടകയിൽ രണ്ട് സ്വതന്ത്ര എംഎൽഎമാർ സർക്കാരിനുള്ള പിന്തുണ പിൻവലിച്ചു\nകർണാടകയിൽ രണ്ട് സ്വതന്ത്ര എംഎൽഎമാർ സർക്കാരിനുള്ള പിന്തുണ പിൻവലിച്ചു\nരണ്ടു സ്വതന്ത്രർ പിന്തുണ പിൻവലിച്ചാലും കോൺഗ്രസ്-ജെഡിഎസ് സർക്കാരിനെ ബാധിക്കില്ല\nJanuary 15, 2019 3:52:13 pm\nബെംഗളൂരു: കർണാടകയിൽ രണ്ട് സ്വതന്ത്ര എംഎൽഎമാർ കോൺഗ്രസ്-ജെഡിഎസ് സർക്കാരിനുള്ള പിന്തുണ പിൻവലിച്ചു. ആർ.ശങ്കറും എച്ച്.നാഗേഷുമാണ് പിന്തുണ പിൻവലിച്ചത്. ആർ.ശങ്കറിനെ മന്ത്രിസഭയിൽ ഉൾപ്പെടുത്തിയിരുന്നുവെങ്കിലും മന്ത്രിസഭ പുനഃസംഘടനയിൽ അദ്ദേഹത്തിന് സ്ഥാനം നഷ്ടമായി. ഇതോടെയാണ് സഖ്യത്തിൽനിന്നും പുറത്തുപോകുമെന്ന സൂചന അദ്ദേഹം നൽകിയത്.\n”ഇന്നു മകര സംക്രാന്തിയാണ്. ഈ ദിവസത്തിൽ ഭരണം മാറണമെന്നാണ് ഞങ്ങളുടെ ആഗ്രഹം. അതിനാൽ ഞാൻ സർക്കാരിനുള്ള പിന്തുണ പിൻവലിക്കുന്നു,” ആർ.ശങ്കർ പറഞ്ഞു. ”നല്ല ഭരണത്തിനുവേണ്ടിയാണ് സഖ്യ സർക്കാരിന് പിന്തുണ നൽകിയത്. പക്ഷേ സർക്കാർ പൂർണ പരാജയമായിരുന്നു. സഖ്യത്തിനൊപ്പം നിൽക്കുന്നവരുടെ വാക്കുകൾ ചെവി കൊണ്ടില്ല. അതിനാൽ നല്ലൊരു സർക്കാർ രൂപീകരിക്കുന്നതിനുവേണ്ടിയാണ് ബിജെപിക്കൊപ്പം ചേരുന്നത്. അവർ സഖ്യ സർക്കാരിനെക്കാൾ നല്ല ഭരണം നടത്തും,” എച്ച്.നാഗേഷ് എഎൻഐയോട് പറഞ്ഞു.\nതങ്ങളുടെ അഞ്ചു എംഎൽഎമാരെ കാണാനില്ലെന്ന കോൺഗ്രസ് ആരോപണത്തിനു പിന്നാലെയാണ് രണ്ടു സ്വതന്ത്രർ പിന്തുണ പിൻവലിച്ചത്. കർണാടകയിൽ കോൺഗ്രസ് എംഎൽഎമാരെ വശത്താക്കി ബിജെപി ഓപ്പറേഷൻ താമര നടത്തുകയാണെന്നാണ് കോൺഗ്രസ് ആരോപണം.\nഅതേസമയം, രണ്ടു സ്വതന്ത്രർ പിന്തുണ പിൻവലിച്ചാലും കോൺഗ്രസ്-ജെഡിഎസ് സർക്കാരിനെ അത് ബാധിക്കില്ല. ഇപ്പോഴും കേവല ഭൂരിപക്ഷത്തിന് മുകളിൽ അംഗങ്ങളുടെ പിന്തുണയുണ്ട് സർക്കാരിന്. എന്നാൽ ചില കോൺഗ്രസ് എംഎൽഎമാരെ വശത്താക്കി അവിശ്വാസ പ്രമേയം കൊണ്ടുവന്ന് സർക്കാരിനെ താഴെയിടാനുള്ള നീക്കങ്ങൾ ബിജെപി നടത്തുന്നതായും റിപ്പോർട്ടുകളുണ്ട്.\nകർണാടക നിയമസഭയിൽ 224 അംഗങ്ങളാണുള്ളത്. ജെഡിഎസ്-കോൺഗ്രസ് സഖ്യം 117 അംഗങ്ങളുടെ (കോൺഗ്രസ് 80, ജെഡിഎസ് 37) പിന്തുണയോടെയാണ് അധികാരത്തിലെത്തിയത്. 104 അംഗങ്ങളാണ് ബിജെപിക്കുള്ളത്.\nWeb Title: Two independent mlas withdraw support from karnataka govt\nപ്രയാഗ് രാജ് ഒരുങ്ങി; അർധ കുംഭമേളയ്ക്ക് ഭക്തർ എത്തിത്തുടങ്ങി


രാഷ്ട്രപതി തിരഞ്ഞെടുപ്പ്: അമിത് ഷായുടെ നേതൃത്വത്തില് ബിജെപി പാനല് | BJP forms poll panel for presidential election - Malayalam Oneindia\nരാഷ്ട്രപതി തിരഞ്ഞെടുപ്പ്: അമിത് ഷായുടെ നേതൃത്വത്തില് ബിജെപി പാനല്\nUpdated: Mon, Jun 12, 2017, 18:26 [IST]\nദില്ലി: രാഷ്ട്രപതി സ്ഥാനാര്‍ത്ഥിയെ തിരഞ്ഞെടുക്കാന് ബിജെപി പാനല് രൂപീകരിച്ചി. അമിത് ഷാ നേതൃത്വം നല്‍കുന്ന പാനലില് വെങ്കയ്യ നായിഡു, രാജ്‌നാഥ് സിങ്, അരുണ് ജയ്റ്റ്‌ലി എന്നിവരും ഉള്‍പ്പെടുന്നു. സ്ഥാനാര്‍ത്ഥിയെ നിര്‍ണയിക്കുന്നതിന് എന്‍ഡിഎ സഖ്യ കക്ഷികളുമായും പാനല് ചര്‍ച്ച നടത്തും. ഒരാഴ്ച നീണ്ട ചര്‍ച്ചകള്‍ക്കു ശേഷം ബിജെപി രാഷ്ട്രപതി സ്ഥാനാര്‍ത്ഥിയെ പ്രഖ്യാപിക്കുമെന്നാണ് സൂചനകള്.\nത്ധാര്‍ഖണ്ഡ് ഗവര്‍ണര് ദ്രൗപതി മര്‍മ്മുവാണ് ഏറ്റവും കൂടുതല് സാധ്യത കല്‍പിക്കപ്പെടുന്ന ബിജെപി സ്ഥാനാര്‍ത്ഥി. മര്‍മ്മു വിജയിച്ചാല് ആദിവാസി ഗോത്ര വിഭാഗത്തില് പെട്ട ആദ്യ രാഷ്ട്രപതിയെ ഇന്ത്യക്കു ലഭിക്കും. സുമിത്ര മഹാജനും റ്റിസി ഗെഹലോട്ടിനും സാധ്യത കല്‍പിക്കപ്പെടുന്നുണ്ട്. മുന് ബംഗാള് ഗവര്‍ണറായ ഗോപാല് കൃഷ്ണ ഗാന്ധിയാകും പ്രതിപക്ഷത്തിന്റെ രാഷ്ട്രപതി സ്ഥാനാര്‍ത്ഥി.\nവൈഎസ്ആര് കോണ്‍ഗ്രസും എഐഎഡിഎംകെയും തെലുങ്കാന രാഷ്ട്രസമിതിയും ബിജെപിയുടെ പ്രസിഡന്റ് സ്ഥാനാര്‍ത്ഥിയെ പിന്തുണക്കുമെന്ന് പ്രഖ്യാപിച്ചിട്ടുണ്ട്. തങ്ങളുടെ സ്ഥാനാര്‍ത്ഥി ദ്രൗപതി മര്‍മു വിജയിക്കുമെന്ന ഉറച്ച ആത്മവിശ്വാസത്തിലാണ് ബിജെപി. ജൂലൈ 17നാണ് രാഷ്ട്രപതി തിരഞ്ഞെടുപ്പ്. ജൂണ് 14നാണ് തിരഞ്ഞെടുപ്പ് വിജ്ഞാപനം പുറപ്പെടുവിക്കുന്നത്. ജൂണ് 28നാണ് നോമിനേഷന് കൊടുക്കേണ്ട അവസാന തിയതി.\nThe BJP has formedathree member poll panel to hold consultations to elect the next President of India.


കര്‍ഷകര്‍ക്ക് ആശ്വാസം; കാർഷിക വായ്പകള്‍ക്ക് മൊറട്ടോറിയം; ജപ്തിയില്ല; സർക്കാർ തീരുമാനങ്ങൾ ബാങ്കുകൾ അംഗീകരിച്ചു | Kairali News | kairalinewsonline.com\nകര്‍ഷകര്‍ക്ക് ആശ്വാസം; കാർഷിക വായ്പകള്‍ക്ക് മൊറട്ടോറിയം; ജപ്തിയില്ല; സർക്കാർ തീരുമാനങ്ങൾ ബാങ്കുകൾ അംഗീകരിച്ചു\nസംസ്ഥാനത്തെ കർഷകർക്ക് ആശ്വാസമായി സർക്കാർ ഇടപെടൽ. കർഷകരുടെ എല്ലാ വായ്പകൾക്കും ഇൗ വർഷം ഡിസംബർ 31വരെ മൊറട്ടോറിയം നീട്ടിയത് ബാങ്കുകള് തത്വത്തില് അംഗീകരിച്ചു.\nഇൗ കാലയളവിൽ വ്യായ്പകളിൽ ജപ്തി നടപടികൾ ഉണ്ടാകില്ല. വാണിജ്യ – പൊതുമേഖലാ ബാങ്കുകളെ കടാശ്വാസ കമ്മീഷൻ പരിധിയിൽ കൊണ്ടുവരണമെന്ന സർക്കാർ ആവശ്യം ബാങ്കുകൾ സ്വാഗതം ചെയ്തു. മുഖ്യമന്ത്രി വിളിച്ചുചേർത്ത സംസ്ഥാന തല ബാങ്കേ‍ഴ്സ് സമിതി പ്രതിനിധകളുടെ യോഗത്തിന്‍റേതാണ് തീരുമാനം.\nപ്രളയത്തെത്തുടർന്ന് വിളകൾ നശിച്ച് ദുരിതത്തിലായ കർഷകർക്ക് ആശ്വാസമേകുന്നതാണ് സർക്കാർ നടപടി. അടുത്ത ഒരു വർഷത്തേയ്ക്ക് കാർഷിക, കാർഷികേതര വായ്പകളിൽ ജപ്‍തി നടപടികൾ ഉണ്ടാകരുതെന്ന മുഖ്യമന്ത്രിയുടെ ആ‍വശ്യം ബാങ്കുകൾ അംഗീകരിച്ചു. കടാശ്വാസപരിധി രണ്ടുലക്ഷമാക്കിയതും ബാങ്കേഴ്സ് ബാങ്കേഴ്സ് സമിതി അംഗീകരിച്ചതായി കൃഷിമന്ത്രി വി എസ് സുനിൽ കുമാർ പറഞ്ഞു.\nഅടുത്ത ഒരു വർഷത്തേക്ക് കർഷകരുടെ കാർഷിക, കാർഷികേതര വായ്‍പകളിൽ സർഫാസി നിയമത്തിന്‍റെ അടിസ്ഥാനത്തിലുള്ള ഒരു നടപടിയും എടുക്കില്ലെന്നും ബാങ്കുകൾ സർക്കാരിന് ഉറപ്പ് നൽകി. ഇതിനായി റിസർവ് ബാങ്കിന്‍റെ പ്രത്യേക അനുമതി വാങ്ങാനും തീരുമാനമായി.\nവാണിജ്യ – പൊതുമേഖലാ ബാങ്കുകളെ കടാശ്വാസ കമ്മീഷൻ പരിധിയിൽ കൊണ്ടുവരണമെന്ന സർക്കാർ ആവശ്യം ബാങ്കേഴ്‍സ് സമിതി സ്വാഗതം ചെയ്തു. നാളെ ഇടുക്കിയിൽ കൃഷി മന്ത്രി വി എസ് സുനില്‍കുമാര് ജില്ലാതല ബാങ്കേഴ്സ് സമിതി യോഗത്തില് പങ്കെടുക്കും.\nപഞ്ചായത്ത് തലങ്ങളിലും ഇനി കർഷകരുടെ യോഗം വിളിക്കാനും തീരുമാനമായിട്ടുണ്ട്. അവിടെ ബാങ്ക് ഉദ്യോഗസ്ഥരെയും കർഷകരെയും ഒന്നിച്ചിരുത്തി യോഗം നടത്തും.\nനേരത്തേ വായ്‍പ എടുത്തവർക്ക് പുതിയ വായ്‍പ നിഷേധിക്കരുതെന്നും ബാങ്കേഴ്‍സ് സമിതിയോട് സർക്കാർ ആവശ്യപ്പെട്ടിട്ടുണ്ട്. ഇപ്പോൾ പ്രഖ്യാപിച്ച എല്ലാ നടപടികളും റിസർവ് ബാങ്കിന്‍റെ അനുമതിയോടെയാകും നടപ്പാക്കുക. അതിനായി ഈ മാസം 12-ന് സഹകരണമന്ത്രി ആർബിഐ ഉദ്യോഗസ്ഥരുമായി കൂടിക്കാഴ്ച നടത്തും.\nTags: bankers meetingBigstoryFarmersMinistersunil kumar


posco; land acqusition from may 18പോസ്‌കോഭൂമിയേറ്റെടു\nപോസ്‌കോ: ഭൂമിയേറ്റെടുക്കല് 18 മുതല്\nMonday 9th May 2011 11:33am\nന്യൂദല്‍ഹി: ഏറെനാള് നീണ്ട തടസങ്ങള്‍ക്കൊടുവില് ഒറീസയില് പോസ്‌കോയുടെ പദ്ധതിക്കായി ഭൂമിയേറ്റെടുക്കുന്നത് 18ന് പുനരാരംഭിക്കും. 54,000 കോടിരൂപയുടെ സ്റ്റീല് പ്ലാന്റാണ് സ്ഥാപിക്കാനുദ്ദേശിക്കുന്നത്. കഴിഞ്ഞവര്‍ഷം ആഗസ്റ്റ് ആറിനായിരുന്നു ഭൂമി ഏറ്റെടുക്കുന്നത് നിര്‍ത്തിവെക്കാന് കേന്ദ്ര വനം പരിസ്ഥിതിമന്ത്രാലയം നിര്‍ദ്ദേശം നല്‍കിയത്.\nഎന്നാല് നിര്‍ദ്ദിഷ്ട പദ്ധതിക്ക് കഴിഞ്ഞയാഴ്ച്ച പരിസ്ഥിതിമന്ത്രാലയം അന്തിമാനുമതി നല്‍കുകയായിരുന്നു. പദ്ധതിക്കായി 1253 ഏക്കറോളം വരുന്ന വനഭൂമിയാണ് ഏറ്റെടുക്കുക. 18 മുതല് ഏറ്റെടുക്കല് പ്രവൃത്തികള് ആരംഭിക്കുമെന്നും ഭൂമി നഷ്ടപ്പെടുന്നവര്‍ക്ക് മതിയായ നഷ്ടപരിഹാരം നല്‍കുമെന്നും ഒറീസ ഇന്‍ഡസ്ട്രിയല് ഇന്‍ഫ്രാസ്‌ട്രെക്ച്ചര് ഡെവലപ്‌മെന്റ് കോര്‍പ്പറേഷന് ചെയര്‍മാന് പ്രിയബ്രത പട്‌നായിക് പറഞ്ഞു.\nഭൂമി ഏറ്റെടുക്കുന്നതുമായി ബന്ധപ്പെട്ട് കര്‍ഷകരുടെ പ്രതിഷേധങ്ങളൊന്നും ഉണ്ടാകില്ലെന്ന് ചെയര്‍മാന് പ്രതീക്ഷ പ്രകടിപ്പിച്ചു. പ്രദേശവാസികളെല്ലാം പദ്ധതിക്ക് അനുകൂലമാണെന്നും സ്വകാര്യഭൂമിയൊന്നും ഏറ്റെടുക്കുന്നില്ലെന്നും പട്‌നായിക് വ്യക്തമാക്കി.\nവര്‍ഷത്തില് 4മില്യണ് മെട്രിക് ടണ് ഉല്പാദനശേഷിയുള്ള പ്ലാന്റിന് പരിസ്ഥിതി മന്ത്രാലയം ജനുവരി 31ന് തന്നെ അനുമതി നല്‍കിയിരുന്നു. അന്തിമ അനുമതി കൂടി ലഭിച്ചതോടുകൂടി വന പ്രദേശം വെട്ടിമാറ്റി ഫാക്ടറിയും അനുബന്ധ സ്ഥാപനങ്ങളും നിര്‍മ്മിക്കാന് കമ്പനിക്ക് അധികാരം ലഭിക്കും. വര്‍ഷത്തില് 12 മില്യണ് മെട്രിക് ടണ് ഉല്പാദനശേഷിയുള്ള സ്റ്റീല് പ്ലാന്റാണ് പോസ്‌കോ ഇവിടെ നിര്‍മ്മാക്കാനുദ്ദേശിക്കുന്നത്.\nപ്ലാന്റ് നിര്‍മ്മിക്കാനുദ്ദേശിക്കുന്ന ദിന്‍കിയ, ഗോബിന്റ്പുര് ജില്ലകളിലെ വനഭൂമി നശിപ്പിക്കപ്പിക്കുന്നതിനെതിരെ ശക്തമായ പ്രതിഷേധപ്രകടനങ്ങളുണ്ടായിരുന്നു. ഇതേ തുടര്‍ന്ന് പ്ലാന്റിന് അനുമതി നല്‍കുന്നതിനെക്കുറിച്ച് പരിസ്ഥിതി മന്ത്രാലയത്തിന് ആശങ്കകളുണ്ടായിരുന്നു.\nഒറീസയിലെ ധിനിക ഗോവിന്ദ്പൂര് എന്നീ ആദിവാസിക മേഖലകള് ഉള്‍പ്പെട്ട പ്രദേശത്ത് പോസ്‌കോ ഉടമസ്ഥതയിലുള്ള സ്റ്റീല് കമ്പനി സ്ഥാപിക്കുന്നതിനെതിരെയുള്ള ശക്തമായ പ്രതിഷേധങ്ങള് ഉടലെടുത്തിയിരുന്നു.\nപാക്കിസ്ഥാന് പച്ചക്കള്ളം പറയുന്നു; അദ്വാനി\nMonday 9th May 2011 11:40am


അഭിനന്ദന് വര്‍ദ്ധമാനെ ഐഎസ്ഐ 40 മണിക്കൂറോളം പീഡിപ്പിച്ചിരുന്നെന്ന് വെളിപ്പെടുത്തല്\nDelhi, First Published 16, May 2019, 1:11 PM IST\nഇസ്ലാമാബാദിലെ പാക് മെസില് നിന്നും നാല് - അഞ്ച് മണിക്കൂറുകള്‍ക്കുള്ളില് തന്നെ വിങ് കമാന്‍ഡര് അഭിനന്ദന് വര്‍ദ്ധമാനെ റാവല്‍പിണ്ടിയിലേക്ക് മാറ്റിയിരുന്നു. അദ്ദേഹത്തെ ഡീബ്രീഫിങ്ങ് നടത്തിപ്പോഴാണ് ഈ വിവരങ്ങള് ലഭിച്ചതെന്ന് സൈനീക വൃത്തങ്ങളെ ഉദ്ധരിച്ച് ന്യൂ ഇന്ത്യന് എക്സ്പ്രസ് റിപ്പോര്‍ട്ട് ചെയ്യുന്നു.\nദില്ലി: പാകിസ്ഥാന്‍റെ പിടിയില് അകപ്പെട്ട വിങ് കമാന്‍ഡര് അഭിനന്ദന് വര്‍ദ്ധമാനെ പാക് രഹസ്യാന്വേഷണ വിഭാഗം 40 മണിക്കൂറോളം ചോദ്യം ചെയ്തെന്ന് വെളിപ്പെടുത്തല്. ബാലാക്കോട്ട് അക്രമണത്തിനിടെയാണ് അഭിനന്ദന് വര്‍ദ്ധമാനെ പാക് അധീന കാശ്മീരില് നിന്ന് പാകിസ്ഥാന് പിടികൂടുന്നത്.\nപിടികൂടിയ അദ്ദേഹത്തെ ഇസ്ലാമാബാദില് നിന്ന് റാവല്‍പിണ്ടിയിലേക്ക് പാക് രഹസ്യാന്വേഷണ വിഭാഗം മണിക്കൂറുകള്‍ക്കുള്ളില് മാറ്റിയിരുന്നു. ഇത് ഐഎസ്ഐയുടെ നീക്കമായിരുന്നെന്നാണ് ഇപ്പോള് പുറത്ത് വരുന്ന റിപ്പോര്‍ട്ടുകള്. റാവല്‍പ്പിണ്ടിയില് ഒരു ചോദ്യം ചെയ്യല് മുറിയില് പ്രവേശിപ്പിക്കപ്പെട്ട ഇദ്ദേഹത്തെ രണ്ട് ദിവസത്തോളം ഐഎസ്ഐ ചോദ്യം ചെയ്തു. പാക് രഹസ്യാന്വേഷണ വിഭാഗം അദ്ദേഹത്തെ മാനസീകമായും ശാരീരികമായും ഉപദ്രവിച്ചു.\nമുഴക്കമുള്ള ശബ്ദം കേള്‍ക്കുന്നതും ശക്തമായ വെളിച്ചവുമുള്ള മുറിയില് പ്രവേശിക്കപ്പെട്ട അഭിനന്ദനെ ഓരോ അര മണിക്കൂറിലും മര്‍ദ്ദിച്ചിരുന്നു. ചായ കുടിക്കുന്ന അഭിനന്ദന്‍റെ വീഡിയോ പാക് സൈന്യത്തിന്‍റെ മെസില് നിന്ന് എടുത്തതാണ്. രണ്ടാമത്തെ വീഡിയോ തെറ്റാണെന്നും താന് കൂടുതലൊന്നും സംസാരിച്ചില്ലെന്നും അഭിനന്ദന് പറഞ്ഞതായി റിപ്പോര്‍ട്ടുണ്ട്. വീഡിയോയിലുള്ള ശബ്ദം തന്‍റെ തല്ലെന്നും അത് പിന്നീട് കൂട്ടിച്ചേര്‍ത്തതാണെന്നും അഭിനന്ദന് ഡീബ്രീഫിങ്ങില് സമ്മതിച്ചു.\nഏതാണ്ട് 58 മണിക്കൂറോളം അഭിനന്ദന് പാക് കസ്റ്റഡില് ഉണ്ടായിരുന്നു. അതിന് ശേഷം ഇന്ത്യയില് തിരിച്ചെത്തിയ അദ്ദേഹത്തെ ന്യൂറോ, മാനസീകാരോഗ്യം, ഓര്‍ത്താല്‍മോളജി ഡിപ്പാര്‍ട്ടുമെൻറുകള് വിശദപരിശോധനയ്ക്ക് വിധേയമാക്കിയിരുന്നു. കഴിഞ്ഞ ഫെബ്രുവരി 26 ന് പാക് ജറ്റ് വിമാനത്തെ പിന്തുടരുന്നതിനിടെ വിമാനം തകര്‍ന്നാണ് വിങ് കമാന്‍ഡര് അഭിനന്ദന് വര്‍ദ്ധമാന് പാക് അധീന കാശ്മീരില് പെട്ടുപോയത്. തുടര്‍ന്ന് അദ്ദേഹത്തെ പാക് സൈന്യം അറസ്റ്റ് ചെയ്യുകയായിരുന്നു.\nLast Updated 16, May 2019, 1:35 PM IST\nപാക് രഹസ്യാന്വേഷണ വിഭാഗം\nisi torcher abhinandan varthaman


സ്റ്റേഷനുകൾക്കുമിടയിൽ ട്രെയിനുകൾ : ഐആർസിടിസി ഇന്ത്യൻ റെയിൽവേസ്\nസ്റ്റേഷനുകൾ ഓൺലൈനിൽ ഉള്ള ട്രെയിനുകൾ എങ്ങനെ കണ്ടെത്താം\nരണ്ട് ഘട്ടങ്ങളിലൂടെ ഈ വെബ്സൈറ്റ് ഉപയോഗിച്ച് നിങ്ങളുടെ ട്രെയിനിന്റെ റദ്ദാക്കിയ ട്രെയിനുകൾ നിങ്ങൾക്ക് കണ്ടെത്താം.\nഈ വെബ്സൈറ്റിൽ നിങ്ങൾക്കിത്4ഇൻബോക്സുകൾ ഞങ്ങളുടെ വെബ്സൈറ്റിൽ കാണാം. ആദ്യ ഇൻപുട്ട് ബോക്സിൽ നിങ്ങൾ നിങ്ങളുടെ ഉറവിട സ്റ്റേഷൻറെ പേരോ കോഡോ നൽകണം, രണ്ടാമത്തെ ബോക്സിൽ ആവശ്യമെങ്കിൽ, നിങ്ങൾ ലക്ഷ്യസ്ഥാന സ്റ്റേഷന്റെ പേരോ കോഡും നൽകണം. 3rd ഇൻപുട്ട് ബോക്സ് ഉപയോഗിച്ച് നിങ്ങൾ ആഗ്രഹിക്കുന്ന തീയതി നൽകുക, എന്നിട്ട് ഡ്രോപ്പ് ഡൌൺ ലിസ്റ്റിൽ നിന്നും നിങ്ങളുടെ ക്ലാസ് തിരഞ്ഞെടുക്കുക.\nനിങ്ങളുടെ വിവരങ്ങൾ നൽകിയ ശേഷം സമർപ്പിക്കുക ബട്ടണിൽ ക്ലിക്കുചെയ്യുക. നിങ്ങൾ ആവശ്യമുള്ള വർഗത്തിന്റെയും തീയതികളുടെയും സ്റ്റേഷനുകൾക്കുള്ള എല്ലാ ട്രെയിനുകളുടെയും പട്ടിക താഴെ കാണാം.\nഎല്ലാ സ്റ്റേഷനുകൾക്കും ഇടയിലുള്ള എല്ലാ വിവരങ്ങളും ലഭിക്കുന്നതിന് ഈ ലേഖനം നിങ്ങളെ പ്രാപ്തരാക്കും.\nഇന്ത്യൻ റെയിൽവേ ഓൺലൈൻ പിന്തുണയില്ലെങ്കിൽ, സ്റ്റേഷനുകൾക്കിടയിലെ ട്രെയിനുകൾക്ക് അറിയാൻ ആഗ്രഹിക്കുന്ന യാത്രക്കാർക്ക് അവരുടെ എല്ലാ ട്രെയിനുകളുടെയും വിവരങ്ങൾ അറിയാൻ പല സമയത്തും റെയിൽവേ സ്റ്റേഷനുകൾ സന്ദർശിക്കേണ്ടി വരും. ആ ദിവസങ്ങളിൽ ട്രെയിനിനെക്കുറിച്ചുള്ള മുൻകൂർ വിവരങ്ങളൊന്നും ഇല്ല.\nഇപ്പോൾ ഈ അവസ്ഥ ഇപ്പോൾ പൂർണമായി മാറ്റിയിരിക്കുന്നു. ഓൺലൈൻ അന്വേഷണ സംവിധാനം അത് വളരെ എളുപ്പവും സൌകര്യപ്രദവുമാക്കിയിരിക്കുന്നു എന്നതിനാൽ നിങ്ങൾക്ക് റെയിൽവേ സ്റ്റേഷനുകൾ ഒന്നിലധികം തവണ കയറേണ്ട ആവശ്യമില്ല.\nഇന്ത്യൻ റെയിൽവേയിൽ അസാധാരണമായ വികസനം മൂലം ഇപ്പോൾ നിങ്ങൾക്ക് സ്റ്റേഷനുമിടയിൽ ഉള്ള എല്ലാ ട്രെയിനുകളും വീട്ടിൽ ഇരിക്കുമ്പോഴും പരിശോധിക്കാൻ കഴിയും. നിങ്ങളുടെ യാത്രയുടെ സ്റ്റേഷനുകൾക്കിടയിൽ നിങ്ങൾ അറിയാത്ത പല ട്രെയിനുകളും നിങ്ങൾക്ക് ഉണ്ടെന്ന് കാണാം.\nഈ രീതി നിങ്ങളുടെ സമയം ഏറെ സംരക്ഷിക്കുന്നതിൽ നിങ്ങളെ സഹായിക്കുകയും നിങ്ങളുടെ യാത്ര എളുപ്പമാക്കാൻ സഹായിക്കുകയും ചെയ്യും.\nനിങ്ങളുടെ സൗകര്യത്തിനും ഇന്ത്യൻ യാത്രയ്ക്കും എളുപ്പത്തിൽ ഈ വെബ്സൈറ്റിൽ ഇന്ത്യൻ റെയിൽവേ സ്റ്റേഷനുകൾക്കുള്ള എല്ലാ ട്രെയിനുകളും ലഭ്യമാണ്.


എനിക്കൊരു മുസ്‌ലിമാകണം | islamonlive.in\nഅലി അൽ സൈദ് എഴുതിയ പുസ്തകമാണ് വാട്ടീസ് മുസ്‌ലിം.\nമുസ്‌ലിം എന്നാൽ ആരാണെന്നും മുസ്‌ലിമിന്റെ സ്വഭാവ സവിശേതകൾ എന്തെല്ലാമാണെന്നും ചെറിയ കുട്ടികളെ വളരെ ലളിതമായി മനസ്സിലാക്കുന്ന പുസ്തകമാണിത്.\nആരാണ് മുസ്‌ലിം എന്ന് പുസ്തകം കുട്ടികളോട് ചോദിക്കുന്നു.\nഅല്ലാഹുവാണ് ഈ ലോകത്തെ പടച്ചത് എന്നും മൂഹമ്മദ് നബി അല്ലാഹുവിന്റെ പ്രവാചകനാണ് എന്നും വിശ്വസിക്കുന്നവനാണ് മുസ്‌ലിം.\nനല്ല സ്വഭാവവും വിനയവുമുള്ളവനാണ് മുസ്‌ലിം. അവൻ ആരെയും പ്രയാസപ്പെടുത്തില്ല. ഒരു ദിവസം അഞ്ച് നേരം അവൻ നമസ്‌കരിക്കും , റമദാൻ മാസത്തിൽ നോമ്പ് നോൽക്കും. പാവപ്പെട്ടവർക്ക് സമ്പത്ത് ദാനം ചെയ്യും. സാമ്പത്തികമായി കഴിവുണ്ടെങ്കിൽ മക്കയിൽ പോയി ഹജ്ജ് ചെയ്യും.\nനോമ്പ് നോൽക്കുമ്പോഴാണ് വിശപ്പിനെ കുറിച്ച് അറിയുക. ഭക്ഷണം കിട്ടാത്തവരെ കുറിച്ചും അവരുടെ പ്രയാസങ്ങളെ കുറിച്ചുമെല്ലാം അന്നേരം മുസ്‌ലിമായ ഒരാൾക്ക് മനസ്സിലാകും. അതു കൊണ്ടവൻ അയൽവാസികളിലാരെങ്കിലും പട്ടിണി കിടക്കാൻ സമ്മതിക്കില്ല. ജീവിതത്തിൽ സന്തോഷവും ലാഭങ്ങളുമെല്ലാം ഉണ്ടാകുമ്പോൾ അല്ലാഹുവിനെ സ്തുതിക്കുകയും നന്ദി പ്രകടപ്പിക്കുകയും ചെയ്യും ഒരു മുസ്‌ലിം. അതു പോലെ സങ്കടങ്ങൾ വരുമ്പോഴും നഷ്ടങ്ങൾ വരുമ്പോഴും അല്ലാഹുവിനോട് ദേഷ്യപ്പെടുകയില്ല. അല്ലാഹുവിന് നമ്മേക്കാൾ കാര്യങ്ങൾ അറിയാലോ എന്നവൻ സമാധാനിക്കും.\nഅതു കൊണ്ട് മുസ്‌ലിമായ ഒരാൾക്ക് എപ്പോഴും സമാധാനമായിരിക്കും. ഇസ്‌ലാം എന്ന വാക്കിന്റെ അർത്ഥം തന്നെ സമാധാനം എന്നാണല്ലോ. എനിക്കൊരു മുസ്‌ലിമാകണം എന്നും എന്തി്‌ന് മുസ്ലിമാകണം ചെറിയ കുട്ടികളെ ബോധ്യപ്പെടുത്തുന്ന പുസ്തകമാണിത്.


ദുബായിൽ കള്ളനെ കാൽവച്ചു വീഴ്ത്തിയ ജാഫറിന് അനുമോദനം; ജോലി വാഗ്ദാനം | Gulf | Manorama News\nദുബായിൽ കള്ളനെ കാൽവച്ചു വീഴ്ത്തിയ ജാഫറിന് അനുമോദനം; ജോലി വാഗ്ദാനം\nസ്വന്തം ലേഖകൻ April 16, 2021 07:15 PM IST\nകഴിഞ്ഞ ദിവസം ദുബായിൽ കാൽവച്ചു മോഷ്ടാവിനെ കീഴ്‌പ്പെടുത്തി ശ്രദ്ധേയനായ വടകര വള്ളിയോട് പാറപ്പുറത്ത് ജാഫറിനെ (40) ഇസിഎച്ച് ഗ്രൂപ്പ് അനുമോദിച്ചു. 80 ലക്ഷത്തിലധികം രൂപ അപഹരിച്ചു കടന്നു കളയുകയായിരുന്നു കള്ളനെ കാൽ വച്ച് വീഴ്ത്തി സന്ദർഭോചിതമായ ഇടപെടലിലൂടെ രക്ഷകനായി മാറിയ ജാഫർ വെള്ളിയോടിന്റെ ധീരതയെയും ആത്മ ധൈര്യത്തേയും സിഇഒ ഇഖ്ബാൽ മാർക്കോണി അഭിനന്ദിച്ചു. ജാഫറിന് ഇസിഎച്ചിൽ ജോലിയും വാഗ്‌ദാനം ചെയ്തിട്ടുണ്ട്. ചടങ്ങിൽ ഇസിഎച്ചിന്റെ സ്നേഹോപഹാരം ഓപറേഷൻസ് തലവൻ പി.എം. അബ്ദുറഹ്മാൻ, ജാഫർ വെള്ളിയോടിന് കൈമാറി.\nജാഫർ മോഷ്ടാവിനെ പിടികൂടിയ വാർത്ത മനോരമ ഓൺലൈനാണ് ആദ്യം റിപ്പോർട് ചെയ്തത്. ഇതു പിന്നീട് സമൂഹ മാധ്യമങ്ങൾ ഏറ്റെടുത്തതോടെ വൈറലായി മാറി. ഓടിപ്പോകുകയായിരുന്ന കള്ളനെ നിമിഷ നേരം കൊണ്ടാണ് ജാഫർ കുത്തുകാല് വച്ചു താഴെ വീഴിച്ചത്. തുടർന്ന് പിന്നാലെ വന്ന ആളുകൾ ചേർന്ന് കീഴടക്കുകയായിരുന്നു. കഴിഞ്ഞദിവസം ബനിയാ സ്ക്വയർ ലാൻഡ് മാർക് ഹോട്ടലിന് സമീപമുള്ള ഗിഫ്റ്റ് ഷോപ്പിന് അരികിലായിരുന്നു സംഭവം.\nസന്ദർശക വീസയിലെത്തിയ ജാഫർ ബന്ധുവിന്റെ ജ്യൂസ് കടയിൽ സഹായിച്ചു കൊണ്ടു നിൽക്കുകയായിരുന്നു. ഉച്ചകഴിഞ്ഞ് പെട്ടെന്നാണ് തൊട്ടപ്പുറത്തുണ്ടായിരുന്ന ബന്ധു നജീബ് തൊടുവയിൽ കള്ളൻ, കള്ളൻ പിടിച്ചോ എന്നലറിയത്. കടയിൽ നിന്ന് ജാഫർ പെട്ടെന്ന് ഇറങ്ങി നോക്കുമ്പോൾ പാഞ്ഞുവരുന്ന കള്ളനെയാണ് കണ്ടത്. ഒട്ടും അമാന്തിച്ചില്ല കാലു വച്ചു കള്ളനെ വീഴിച്ചു. തെറിച്ചു വീണ കള്ളൻ വീണ്ടും ഓടാൻ ശ്രമിച്ചെങ്കിലും അപ്പോഴേക്കും എല്ലാവരും ഓടിയെത്തി പിടികൂടി. തുടർന്ന് പൊലീസിനു കൈമാറി.\nബാങ്കിൽ നിക്ഷേപിക്കാൻ കൊണ്ടുപോയ ഇന്ത്യക്കാരന്റെ പണമാണു തിരികെ കിട്ടിയതെന്ന് അറിയുന്നു. നാലു ലക്ഷത്തോളം ദിർഹമുണ്ടായിരുന്നു. 30 വയസ്സുള്ള ഏഷ്യക്കാരനാണ് പിടിയിലായത്. കള്ളനെ കയറിപ്പിടിക്കുന്നതിനേക്കാൾ പെട്ടെന്ന് കാലുവച്ച് വീഴിക്കാനാണ് തോന്നിയതെന്നു ഫുട്ബോൾ കളിക്കാരൻ കൂടിയായ ജാഫർ പറഞ്ഞു. ഒരു പക്ഷേ കളിയിലുള്ള പരിചയം ഇതിന് മുതൽക്കൂട്ടാവുകയായിരുന്നു. മുൻപ് അൽ ഐനിൽ ഷെയ്ഖ് ഈസാ ബിൻ സായിദ് അൽ നഹ്യാന്റെ കൊട്ടാരത്തിൽ ഡ്രൈവറായിരുന്ന ജാഫർ അടുത്ത ജോലിയിൽ പ്രവേശിക്കാനായി ദുബായിൽ എത്തിയതാണ്.


മീഡിയ വണ് ചാനലിന് വീണ്ടും വിലക്ക്; നടപടി സുരക്ഷാ കാരണങ്ങൾ ചൂണ്ടിക്കാട്ടി\nHomeNewsമീഡിയ വണ് ചാനലിന് വീണ്ടും വിലക്ക്; നടപടി സുരക്ഷാ കാരണങ്ങൾ ചൂണ്ടിക്കാട്ടി\nwebdesk January 31, 2022\nകോഴിക്കോട്: മീഡിയ വണ് ചാനലിന്റെ സംപ്രേക്ഷണം കേന്ദ്ര വാര്‍ത്താ വിനിമയ മന്ത്രാലയം വീണ്ടും തടഞ്ഞു. സുരക്ഷാ കാരണങ്ങള് ഉന്നയിച്ചാണ് കേന്ദ്രം ചാനലിന്റെ സംപ്രേക്ഷണം തടഞ്ഞതെന്ന് മീഡിയ വണ് എഡിറ്റര് ഇന് ചീഫ് പ്രമോദ് രാമന് ഔദ്യോഗിക പേജിലൂടെ അറിയിച്ചു.[www.malabarflash.com]\nഉത്തരവിനെതിര മീഡിയ വണ് നിയമനടപടികള് ആരംഭിച്ചിട്ടുണ്ടെന്നും അതിന്റെ പൂർണ നടപടികൾക്ക് ശേഷം മീഡിയവൺ പ്രിയപ്പെട്ട പ്രേക്ഷകരിലേക്ക് തിരിച്ചെത്തുമെന്നും പ്രമോദ് രാമന് വിശദീകരിച്ചു. നീതി പുലരുമെന്ന പ്രതീക്ഷയോടെ തൽക്കാലം സംപ്രേഷണം ഇവിടെ നിർത്തുകയാണെന്നും.\nചാനലിന്റെ ലൈസന്‍സ് പുതുക്കുവാന് മീഡിയവണ് അപേക്ഷ നല്‍കിയിരുന്നു. എന്നാല് ഇതിന്റെ നടപടിക്രമങ്ങൾ പുരോഗമിക്കുന്നതിനിടെ ലൈസന്‍സ് റദ്ദാക്കാതിരിക്കാന് കാരണങ്ങള് ഉണ്ടെങ്കില് അത് അറിയിക്കണമെന്ന് ആവശ്യപ്പെട്ട് മീഡിയ വണ്ണിന് കേന്ദ്രം നോട്ടീസ് നല്‍കി. അതിന് മീഡിയവണ് മറുപടിയും നല്‍കി. ഇതിന് ശേഷം യാതൊരു മറുപടിയും നല്‍കാതെ ലൈസന്‍സ് റദ്ദ് ചെയ്യുകയായിരുന്നു. നടപടിക്കെതിരെ സുപ്രീം കോടതിയെ സമീപിച്ചതായി പ്രമോദ് രാമൻ മാധ്യമങ്ങളോട് പറഞ്ഞു.\nഇത് രണ്ടാം തവണയാണ് മീഡിയവണ് സംപ്രേഷണം കേന്ദ്രം തടയുന്നത്. 2021ലെ ഡല്‍ഹി വംശഹത്യയുടെ സമയത്തും മീഡിയ വണ്, ഏഷ്യാനെറ്റ് ന്യൂസ് ചാനലുകള്‍ക്ക് കേന്ദ്ര സര്‍ക്കാര് വിലക്കേര്‍പ്പെടുത്തിയിരുന്നു. വടക്കുകിഴക്കന് ഡല്‍ഹിയിലെ സംഘര്‍ഷങ്ങള് റിപ്പോര്‍ട്ട് ചെയ്തതില് ചട്ടലംഘനം ആരോപിച്ചായിരുന്നു വിലക്ക്. 48 മണിക്കൂര് നേരത്തേക്കായിരന്നു അന്ന് ചാനല് സംപ്രേക്ഷണം വിലക്കിയത്. പിന്നീട് പ്രതിഷേധത്തെ തുടര്‍ന്ന് വിലക്ക് പിന്‍വലിക്കുകയായിരുന്നു.\nCalicut Kerala National News


Election | കൊടുത്താല് പെരുന്നയിലും കിട്ടും... വെള്ളാപ്പള്ളിയെ തോളിലേറ്റി സുകുമാരന്‍നായരെ തള്ളിപ്പറഞ്ഞ സിപിഎമ്മിന് കനത്ത തിരിച്ചടി നല്‍കി എന്.എസ്.എസ്.; സുകുമാരന് നായര് പിന്തുണ നല്‍കിയ സ്ഥാനാര്‍ത്ഥികള് ജയിച്ചു കയറിയതായി വിലയിരുത്തല് - Malayalivartha.com Widgets Magazine\nകൊടുത്താല് പെരുന്നയിലും കിട്ടും... വെള്ളാപ്പള്ളിയെ തോളിലേറ്റി സുകുമാരന്‍നായരെ തള്ളിപ്പറഞ്ഞ സിപിഎമ്മിന് കനത്ത തിരിച്ചടി നല്‍കി എന്.എസ്.എസ്.; സുകുമാരന് നായര് പിന്തുണ നല്‍കിയ സ്ഥാനാര്‍ത്ഥികള് ജയിച്ചു കയറിയതായി വിലയിരുത്തല്\n26 MAY 2019 11:24 AM IST\nഎന്‍എസ്എസ് ജനറല് സെക്രട്ടറി ജി. സുകുമാരന് നായര് തലയില് കൈവച്ച് ഈ സര്‍ക്കാരിനോട് പറഞ്ഞതാണ് വിശ്വാസികളെ വിശ്വാസത്തിലെടുക്കണമെന്ന്. എന്നാല് സുകുമാരന് നായരുടെ വാക്കിന് പുല്ലുവില കല്‍പ്പിച്ചു. ഒപ്പം പല സിപിഎം നേതാക്കളും അദ്ദേഹത്തെ അധിഷേപിക്കുകയും വെള്ളാപ്പള്ളിയെ കൂട്ടുപിടിച്ച് ആളാവുകയും ചെയ്തു. എന്നാല് തെരഞ്ഞെടുപ്പ് ഫലം വന്നപ്പോള് കളിയാകെ മാറി. എന്‍എസ്എസ് സപ്പോര്‍ട്ട് ചെയ്ത ഭൂരിപക്ഷം സ്ഥാനാര്‍ത്ഥികളും ജയിച്ചു. ഇത് ജയിച്ചവര് തന്നെ തുറന്ന് പറഞ്ഞതോടെ സിപിഎം ആധിയിലാണ്.\nശബരിമല യുവതീ പ്രവേശനത്തോടെയാണ് സുകുമാരന് നായര് സര്‍ക്കാരുമായി അകന്നത്. സുകുമാരന് നായര് തുടങ്ങിവെച്ച നാമജപ ഘോഷയാത്ര വലിയ രാഷ്ട്രീയ വിവാദമായി. എങ്കിലും അതിന്റെ പ്രയോജനം കിട്ടിയത് കോണ്‍ഗ്രസിനും യുഡിഎഫിനും. വളരെ പ്രതീക്ഷയോടെ മത്സരിക്കാനിറങ്ങിയ ബിജെപിയെ എന്‍എസ്എസ് തുണച്ചതേയില്ല.\nസുകുമാരന് നായരുടെ അതിസൂക്ഷ്മമായ നീക്കം തന്നെയാണ് ശബരിമല വിഷയത്തെ വളര്‍ത്തിയതും ആളിക്കത്തിച്ച് ഒരു വലിയ വിവാദമാക്കിയതും 2019 ലോക്‌സഭാ തിരഞ്ഞെടുപ്പില് ഒരു സുപ്രധാന വിഷയമായി മാറ്റിയതും.\nശബരിമല സന്നിധാനത്തില് മുന്നണിപ്പോരാളിയായിരുന്ന കെ സുരേന്ദ്രന് ശബരിമലവ്രതം നോക്കുന്ന ഭക്തരെപ്പോലെ കറുത്ത വസ്ത്രങ്ങളും ധരിച്ച് പത്തനംതിട്ടയിലെത്തി. തൃശൂരില് സ്ഥാനാര്‍ത്ഥിയായ സുരേഷ്‌ഗോപി എന്റെ അയ്യന് എന്ന് ഉറക്കെ വിളിച്ചു. പക്ഷെ എന്‍എസ്എസ്സോ സുകുമാരന് നായരോ ബിജെപിയെ ഗൗനിച്ചതേയില്ല.\nഒരു ഘട്ടത്തിലും ബിജെപിക്കു പിന്തുണ കൊടുക്കാന് എന്‍എസ്എസ് തയ്യാറായില്ല. അതിന്റെ ചരിത്രവും അതുതന്നെയായിരുന്നു. 2000ലാണ് ഡിസംബര് അവസാനവാരമാണ് പ്രധാനമന്ത്രി എബി വാജ്‌പേയ് കോട്ടയത്തിനടുത്ത് കുമരകത്ത് വിശ്രമത്തിനെത്തിയത്. തൊട്ടടുത്താണ് എന്‍എസ്എസിന്റെ ആസ്ഥാനം. ചങ്ങനാശ്ശേരിക്കടുത്ത് പെരുന്നയില്. കുമരകത്തു വിശ്രമിക്കുന്ന പ്രധാനമന്ത്രിയെ സന്ദര്‍ശിക്കാന് പ്രമുഖ ബിജെപി നേതാക്കള് തന്നെ അന്നത്തെ എന്‍എസ്എസ് ജനറല് സെക്രട്ടറി പികെ നാരായണപ്പണിക്കരെ നിര്‍ബന്ധപൂര്‍വം ക്ഷണിച്ചതാണ്. വാജ്‌പേയ് പത്തു ദിവസത്തോളം കുമരകത്തുണ്ടായിരുന്നു. അദ്ദേഹവുമായി രെു കൂടിക്കാഴ്ച നടത്താന് നാരായണപ്പണിക്കര് സമ്മതിച്ചതേയില്ല.\nഅദ്ദേഹത്തിനു ശേഷം ജനറല് സെക്രട്ടറിയായ സുകുമാരന് നായരും ഇതേ പാത തുടര്‍ന്നു. ബിജെപിയുമായോ ആര്.എസ്.എസുമായോ എന്തെങ്കിലുമടുപ്പം പുലര്‍ത്താന് അദ്ദേഹം ഒരിക്കലും ശ്രമിച്ചില്ല. എന്.എസ്.എസ് മന്ദിരത്തിലെ മന്നം സമാധിയില് പുഷ്പാര്‍ച്ചന നടത്താന് ബിജെപിയുടെ രാജ്യസഭാംഗം കൂടിയായ സുരേഷ് ഗോപി എത്തിയപ്പോള് വളരെ ക്രൂദ്ധനായാണ് സുകുമാരന് നായര് പ്രതികരിച്ചത്. നേരത്തെ അറിയിക്കാതെ സുരേഷ്‌ഗോപി എത്തിയതാണ് അദ്ദേഹത്തെ പ്രകോപിപ്പിച്ചത്.\nസമദൂര സിദ്ധാന്തത്തിനു പലവിധ വകഭേദങ്ങളുണ്ടാവുമെങ്കിലും അതൊരിക്കലും ബിജെപിയുമായോ ആര്.എസ്.എസുമായോ സൗഹൃദമുണ്ടാക്കുന്നതിനു വഴിവെയ്ക്കാറില്ല. രാഷ്ട്രീയക്കാരനല്ലാത്ത സുകുമാരന് നായര് എല്ലാം പഠിച്ച ഒരു രാഷ്ട്രീയക്കാരന്റെ മെയ്‌വഴക്കത്തോടൊയാണ് നിലകൊള്ളുന്നത്. നിലപാടുകളെടുക്കുന്നത്. ആ ഇരട്ട ചങ്കാണ് സിപിഎമ്മിനെ തറ പറ്റിച്ചത്.


മുണ്ട്: ചില മമ്മൂക്കപാഠങ്ങള് | memories| Books| arts| culture and entertainment| arts| culture and entertainment/literature\nമുണ്ട്: ചില മമ്മൂക്കപാഠങ്ങള്\nഏതു ഡ്രസ്സിട്ടാലും ഇണങ്ങുന്ന ഒരേയൊരാളേ സിനിമയിലുള്ളൂ. അത് മമ്മൂക്കയാണ്. ചില താരങ്ങള്‍ക്ക് ഈ ഡ്രസ്സ് ചേരില്ലെന്നു പറയാറുണ്ട്. മമ്മൂക്കയെ സംബന്ധിച്ചിടത്തോളം അങ്ങനെയൊരു പ്രശ്‌നമുദിക്കുന്നില്ല.\nഓരോ ഡ്രസ്സും അദ്ദേഹത്തിനുവേണ്ടി മാത്രം ഉണ്ടാക്കിയതാണെന്നു തോന്നിപ്പോകും. മമ്മൂക്ക ധരിക്കാറുള്ളതുപോലത്തെ ഡ്രസ്സ് വേറെ പലരും ഉപയോഗിക്കുന്നുണ്ടാകാം. പക്ഷേ, പൂര്‍ണമായും അതിന്റെ ഭംഗി ആസ്വദിക്കണമെങ്കില് മമ്മൂക്കയെത്തന്നെ നോക്കണം. മമ്മൂക്ക ധരിക്കാറുള്ള ഷര്‍ട്ട് അഴിച്ചുവെക്കുമ്പോള്, മമ്മൂക്ക കാണാതെ ഞാന് അതെടുത്തു ദേഹത്തു ചേര്‍ത്തുവെച്ച് കണ്ണാടിയില് നോക്കും. മമ്മൂക്കയിട്ട ഷര്‍ട്ട് ഞാനിട്ടാല് എങ്ങനെയുണ്ടാകുമെന്നറിയാനാണ് കണ്ണാടിയില് നോക്കുന്നത്. ആ ഷര്‍ട്ടിന് എന്തെ\nഓരോ ഡ്രസ്സും അദ്ദേഹത്തിനുവേണ്ടി മാത്രം ഉണ്ടാക്കിയതാണെന്നു തോന്നിപ്പോകും. മമ്മൂക്ക ധരിക്കാറുള്ളതുപോലത്തെ ഡ്രസ്സ് വേറെ പലരും ഉപയോഗിക്കുന്നുണ്ടാകാം. പക്ഷേ, പൂര്‍ണമായും അതിന്റെ ഭംഗി ആസ്വദിക്കണമെങ്കില് മമ്മൂക്കയെത്തന്നെ നോക്കണം. മമ്മൂക്ക ധരിക്കാറുള്ള ഷര്‍ട്ട് അഴിച്ചുവെക്കുമ്പോള്, മമ്മൂക്ക കാണാതെ ഞാന് അതെടുത്തു ദേഹത്തു ചേര്‍ത്തുവെച്ച് കണ്ണാടിയില് നോക്കും. മമ്മൂക്കയിട്ട ഷര്‍ട്ട് ഞാനിട്ടാല് എങ്ങനെയുണ്ടാകുമെന്നറിയാനാണ് കണ്ണാടിയില് നോക്കുന്നത്. ആ ഷര്‍ട്ടിന് എന്തെങ്കിലും കേടുണ്ടെന്നറിയുന്നത് ഞാനൊക്കെ ഇടുമ്പോഴാണ്.\nസുരാജ് വെഞ്ഞാറമ്മൂടിന്റെ ചിരിമയം വാങ്ങാം\nകഥാപാത്രത്തിന് അനുയോജ്യമായതെല്ലാം പുള്ളിക്ക് ഇണങ്ങും. നമ്മളെ അമ്പരപ്പിച്ചുകൊണ്ട് അതിലേക്കു മാറുകയാണ്. നമ്മള് വിചാരിക്കും, ഇങ്ങനെയൊക്കെയായിരിക്കുമെന്ന്. പക്ഷേ, കണക്കുകൂട്ടലുകളെ തെറ്റിക്കുന്ന രീതിയില് കഥാപാത്രത്തിനുവേണ്ടി ശരീരഘടനയെപ്പോലും പാകപ്പെടുത്തിയെടുക്കാന് മമ്മൂക്കയ്ക്കു കഴിയും. മലയാളത്തില് മറ്റാര്‍ക്കും അങ്ങനെ സാധിക്കുമെന്നു തോന്നുന്നില്ല. അത്രയും വേഷപ്പകര്‍ച്ചയുള്ള നടനാണ് മമ്മൂക്ക. ബോഡി ഫിറ്റ്‌നസ് ആര്‍ക്കും പറ്റും. എനിക്കും പറ്റും, ഞാനും എക്‌സര്‍സൈസ് ചെയ്തു സിക്‌സ് പാക്ക് പോലുള്ള സംഭവങ്ങളിലേക്കു കടന്നാല്. സിനിമയില്‍നിന്നു ചിലരൊക്കെ ഔട്ടാകുമെന്നു പേടിച്ചിട്ടാണ് അതൊന്നും ചെയ്യാത്തത്!\nപാന്റ്‌സും മുണ്ടും ഞാന് ഉപയോഗിക്കാറുണ്ട്. പാന്റ്‌സിനെക്കാളും ഇഷ്ടം മുണ്ടിനോടാണ്. മുണ്ട് ഇഷ്ടപ്പെടാനുള്ള കാരണം മമ്മൂക്കയും ലാലേട്ടനുമാണ്. അവരുടെ സ്റ്റൈലായിട്ടുള്ള മുണ്ടുടുക്കല് കാണാന്‍തന്നെ ഒരു ചന്തമാണ്. കര കാണത്തക്കവിധം ചുളിവുകളില്ലാതെ നല്ല കൃത്യമായി ഉടുക്കാന് അവര്‍ക്കറിയാം. എല്ലാവര്‍ക്കും സാധിക്കുന്ന കാര്യമല്ല. സിനിമയില് അവര് മുണ്ടുടുത്ത് ഓടുകയും ചാടുകയും ഫൈറ്റ് സീനുകളില് അഭിനയിക്കുകയും ചെയ്യുമ്പോള് നമ്മള് വിചാരിക്കും, ഇപ്പോള് അഴിഞ്ഞു താഴേ വീഴുമെന്ന്. ഒരു ചുക്കും സംഭവിക്കില്ല. ഉടുത്ത മുണ്ടിന്റെ കുത്ത് അഴിയണമെങ്കില് അവരുതന്നെ വിചാരിക്കണം. നമ്മള് ഉടുത്താല് കുത്തഴിഞ്ഞ് എപ്പോള് താഴേ വീണെന്നു ചോദിച്ചാല് മതി. നല്ല രീതിയില് മുണ്ടുടുക്കാന് ഇപ്പോഴും ഞാന് പഠിച്ചിട്ടില്ല. അതിനുള്ള ശ്രമം തുടരുകയാണ്.\nഞാന് പത്താംക്ലാസില് പഠിക്കുമ്പോഴാണ് ആദ്യമായി മുണ്ടുടുക്കുന്നത്. ഞങ്ങളുടെ കുടുംബവീടിന്റെ തൊട്ടടുത്ത് ഒരു സിനിമാ തിയേറ്ററുണ്ട്-സിന്ധു തിയേറ്റര്. അവിടെ ഏതു ഭാഷയിലുള്ള സിനിമ കളിച്ചാലും എനിക്കു ഫ്രീയാണ്. അന്നത്തെ ഏറ്റവും കുറഞ്ഞ ടിക്കറ്റ് അമ്പതോ അറുപതോ പൈസയാണ്. കൈയില് കാശില്ലാത്തതുകൊണ്ട് തിയേറ്ററിന്റെ ഡോറില് ടിക്കറ്റ് കീറാന് നില്ക്കുന്ന ചേട്ടനെ മണിയടിച്ച് അതുവഴി ചാടി അകത്തു കയറുകയാണ് പതിവ്. അപ്പൂപ്പനും അമ്മൂമ്മയ്ക്കും സിനിമാ തിയേറ്ററിലെ ശബ്ദം കേള്‍ക്കാതെ ഉറങ്ങാന് പറ്റാത്ത അവസ്ഥയായിരുന്നു. എവിടെ പോയാലും വിരുന്നിനായാലും, എന്തിനായാലും അമ്മൂമ്മ രാത്രി കുടുംബവീട്ടിലെത്തിയിരിക്കും. ഞാന് അവിടെ കിടക്കാന് ചെല്ലുമ്പോള് തിയേറ്ററില്‍നിന്നു താരങ്ങളുടെ ഡയലോഗ് കേള്‍ക്കാം, പാട്ടു കേള്‍ക്കാം, ഇടിയുടെ ശബ്ദം കേള്‍ക്കാം, വെടിയൊച്ച കേള്‍ക്കാം. ഓലത്തിയേറ്ററായതുകൊണ്ട് സിനിമയിലെ സൗണ്ട് നന്നായി പുറത്തു കേള്‍ക്കാന് പറ്റും. നസീര്, മധു, ജയന്, മമ്മൂക്ക, ലാലേട്ടന് തുടങ്ങി ഒരുപാടു താരങ്ങളുടെ ശബ്ദം കേട്ടുകേട്ട് നല്ല പരിചയമായി. കുടുംബവീട്ടിലുള്ളപ്പോള് താരങ്ങളുടെ ശബ്ദം കേട്ടാണ് രാത്രി ഉറങ്ങുന്നത്. മിമിക്രിയിലേക്കു വന്ന സമയത്ത് ഇവരുടെയൊക്കെ ശബ്ദം നന്നായി അനുകരിക്കാന് സാധിച്ചത് ആ അനുഭവത്തില്‍നിന്നാണ്.\nപത്താംക്ലാസില് പോയിത്തുടങ്ങിയപ്പോള്‍ത്തന്നെ വീട്ടില് പറഞ്ഞു: 'എനിക്ക് മുണ്ട് മതി'യെന്ന്. അതു കേട്ട ഉടനെ അച്ഛന്റെ കമന്റ് വന്നു; 'മുണ്ടാകുമ്പോള് പാന്റ്‌സിനെക്കാള് ലാഭമാണ്.' എന്നിട്ടും പുതിയ മുണ്ട് വാങ്ങിത്തന്നില്ല. അച്ഛന്റെ പഴയൊരു മുണ്ടെടുത്തു തന്നിട്ട് രണ്ടാക്കി മടക്കി ഉടുത്തോളാന് പറഞ്ഞു. ഞാനന്നു ചെറുതാണ്. മുണ്ടുടുത്തു വലിയ പരിചയമൊന്നുമില്ല. സ്റ്റൈലായിട്ട് ഉടുത്തുനോക്കിയെങ്കിലും സംഗതി കുത്തിനിര്‍ത്താന് പറ്റുന്നില്ല. കുത്തിയ ഉടനെ അഴിഞ്ഞു താഴേ പോകും. പലവട്ടം ഉടുക്കാന് ശ്രമിച്ചു പരാജയപ്പെട്ടപ്പോള് അച്ഛന് ഇടപെട്ട് ഉടുപ്പിച്ചുതന്നു. വഴിയില് അഴിഞ്ഞുവീഴാതിരിക്കാനായി ഒരു മുന്‍കരുതലെന്നോണം ബെല്‍റ്റിനു പകരം നല്ല വണ്ണമുള്ള ചാക്കുനൂലുകൊണ്ട് കെട്ടി ഉറപ്പിച്ചു. കരിമ്പനടിച്ച് മുഴുവന് കറുത്ത പുള്ളിയാണ്. എന്നാലും കുഴപ്പമില്ല. നല്ല സ്റ്റൈലായി മുണ്ടുടുക്കണമെന്നേ ഉണ്ടായിരുന്നുള്ളൂ. അത് ഉടുത്തുകൊണ്ടാണ് സ്‌കൂളില് പോകുന്നത്. വഴിയിലൊട്ടിച്ചിരിക്കുന്ന സിനിമാപോസ്റ്ററുകളില് താരങ്ങള് മുണ്ടുടുത്തു നില്ക്കുന്നതു കണ്ട് അതുപോലെ മുണ്ടഴിച്ചിട്ട് ഒരു കൈകൊണ്ട് മുണ്ടിന്റെ അറ്റത്തു പിടിച്ച് ഗമയില് നടന്നുനോക്കും. മടക്കി രണ്ടു കൈകൊണ്ട് രണ്ടു വശത്തേക്കു വിടര്‍ത്തിപ്പിടിച്ചും മടക്കിക്കുത്തിയുമൊക്കെ പല പോസിലാണ് നടപ്പ്.\nസ്‌കൂളില് മലയാളം അധ്യാപകന് കൃഷ്ണപിള്ളസാറാണ്. പാഠം വായിച്ചുതുടങ്ങി ഒരിടത്തു നിര്‍ത്തിയിട്ട് ഏതെങ്കിലുമൊരു കുട്ടിയോട് ബാക്കി വായിക്കാന് പറയും. എന്നോടു വായിക്കാന് പറഞ്ഞപ്പോള് പുസ്തകവുമായി ഞാന് എഴുന്നേറ്റു. മുണ്ടഴിഞ്ഞു പോകുമോയെന്ന പേടി കാരണം ഒരു കൈകൊണ്ട് മുണ്ടും വാരിപ്പിടിച്ചു മറ്റേ കൈയില് പുസ്തകവും പിടിച്ചാണ് വായന. കയറിട്ടു കെട്ടിയിട്ടുണ്ടെങ്കിലും വെറുതേയൊരു പേടി. അഴിഞ്ഞുപോയാല് കുഴഞ്ഞില്ലേ. എന്റെ നില്പും വായനയും ഇഷ്ടപ്പെടാതെ കൃഷ്ണപിള്ളസാറ് അടുത്തു വന്നു. 'എന്തിനാടാ, കൈ ഇങ്ങനെ മുണ്ടില് പിടിച്ചിരിക്കുന്നത്. വിടെടാ...' ഞാന് വായന നിര്‍ത്തി മുണ്ടില്‍നിന്നു പിടിവിടാതെ നില്ക്കുകയാണ്. 'പറഞ്ഞതു കേട്ടില്ലേ'ന്നു ചോദിച്ച് അരിശത്തോടെ സാറ് എന്റെ ഷര്‍ട്ട് പൊക്കിയപ്പോള് അരയില് കെട്ടിയ ചാക്കുനൂലു കണ്ട് എല്ലാവരും കളിയാക്കിച്ചിരിച്ചു. അപ്പോഴത്തെ അവസ്ഥയൊന്ന് ആലോചിച്ചുനോക്കൂ. നാണക്കേടുകൊണ്ട് തലപൊക്കാന് പറ്റിയില്ല. അന്ന് മനസ്സിലായി എനിക്കു മുണ്ട് ശരിയാകില്ലെന്ന്. വീട്ടിലെത്തി അമ്മയോടു കാര്യം പറഞ്ഞു: 'ഇനി മുണ്ടുമുടുത്ത് സ്‌കൂളില് പോകില്ല. എനിക്ക് പാന്റ്‌സ് വേണം.'\n'അയ്യോ മക്കളേ, അ\nതൊന്നും നടക്കില്ലെ'ന്ന് അമ്മ.\nഎനിക്കൊരു മാമനുണ്ട്, രാജന്. അത്യാവശ്യം തടിയും പൊക്കവുമുള്ള ആളാണ്. മാമന്റെ വീട്ടില് പോയി മാമന്റെ ഒരു പാന്റ്‌സ് എടുത്തുകൊണ്ടു പോന്നു. തുന്നല്‍ക്കടയില് കൊടുത്തു, അതു ശരിപ്പെടുത്തിയെടുക്കണമെങ്കില് നല്ല പൈസ കൊടുക്കണം. സാമ്പത്തികബുദ്ധിമുട്ടു കാരണം അങ്ങോട്ടു പോയില്ല. സ്‌കൂളില്‍നിന്നു പഠിച്ച തയ്യല് എക്‌സ്പീരിയന്‍സ്‌വെച്ച് ചില വേലകളൊക്കെ ഒപ്പിച്ചു. എന്റെ അളവിനനുസരിച്ച് പാന്റ്‌സിന്റെ ഇറക്കം വെട്ടിക്കുറച്ച് തുന്നിയെടുത്തു. ലൂസ് കുറയ്ക്കാന് പറ്റിയില്ല.\nഅലക്കിത്തേച്ചു നല്ല വടിപോലെ നിര്‍ത്തിയിരിക്കുന്ന പാന്റ്‌സിന്റെ പിന്‍ഭാഗം കണ്ടാല് ആനയുടെ പിന്‍ഭാഗംപോലെയിരിക്കും. അത്രയും ലൂസുള്ള പാന്റ്‌സാണ്. മുണ്ടില്‍നിന്നു മാറി പാന്റ്‌സിലേക്കു വന്നപ്പോഴും കയറ് വേണ്ടിവന്നു. സ്‌കൂളില് ചെന്നപ്പോള് വീണ്ടും കൃഷ്ണപിള്ളസാറ് പിടിച്ചു. 'എന്താടാ ഇത്.... ഇനി കയറ് കെട്ടി വന്നാല് അടിച്ചു നിന്റെ പുറം പൊളിക്കും.' അടിയുടെ അഡ്വാന്‍സായി അപ്പോള് കിട്ടി, രണ്ടെണ്ണം. കൂടെ ഒരു താക്കീതും. 'നിനക്കു യോജിക്കുന്ന ഡ്രസ്സ് മാത്രമേ ഇടാവൂ... കേട്ടോടാ.' ഞാന് തലയാട്ടി. പൈസയില്ലാഞ്ഞിട്ടാണ് ഇങ്ങനെയെന്ന് സാറിനോടു പറയാന് പറ്റ്വോ.\nകുറച്ചു കഴിഞ്ഞപ്പോള് മുണ്ടിനോട് വീണ്ടും ആരാധനയായി. അന്നേരം ഒരുവിധം ഉടുക്കാന് പഠിച്ചിരുന്നു. ഇപ്പോള് ഞാന് മമ്മൂക്കയോടു ചോദിച്ചു: 'എനിക്കൊന്നു മുണ്ടുടുക്കാന് പഠിപ്പിച്ചുതര്വോ?' 'അതൊന്നുമില്ല, ദേ ഇത്രേയുള്ളൂ.' വളരെ ഫാസ്റ്റായി ഇടത്തോട്ട് ഒരു വീശ്, വലത്തോട്ട് ഒരു വീശ്, എളിയിലൊരു കുത്ത്. മമ്മൂക്ക മുണ്ടുടുക്കുന്നതിന്റെ ടെക്‌നിക് പറഞ്ഞുതന്നെങ്കിലും സ്വന്തമായി ഉടുക്കുമ്പോള് സംഗതി പാളും.\nകര നേരേയാക്കി മുണ്ടുടുക്കാന് ഞാന് പലവട്ടം ശ്രമിച്ചിട്ടുണ്ട്. നടന്നിട്ടില്ല. എന്തെങ്കിലും ചുളിവു വരും. രാജമാണിക്യത്തില് കറുത്ത നിറത്തിലുള്ള മുണ്ടാണ് മമ്മൂക്ക ഉടുത്തിരുന്നത്. സുഹൃത്തുക്കള് പലരും പറഞ്ഞു: 'എടേയ്, എന്തൊരു മുണ്ടാണത്... സ്റ്റൈലായിരിക്കുന്നല്ലോ.' 'എല്ലാവര്‍ക്കും ഇഷ്ടപ്പെട്ട മുണ്ടായിരുന്നു രാജമാണിക്യം മുണ്ട്. മമ്മൂക്കയ്ക്കുവേണ്ടി പ്രത്യേകം പറഞ്ഞു ചെയ്യിച്ചതായിരുന്നു അത്. ഷൂട്ടിങ്് കഴിഞ്ഞപ്പോള് അതില്‍നിന്നും രണ്ടെണ്ണം ഞാനും അടിച്ചോണ്ടു പോന്നു.\nവെനീസിലെ വ്യാപാരിയുടെ ലൊക്കേഷനില്‍വെച്ച് എണ്‍പതുകളിലെ ഒരു ഗ്രൂപ്പ് ഫോട്ടോ കാണിച്ചിട്ട് മമ്മൂക്ക, ഇതില് അദ്ദേഹത്തെ കണ്ടുപിടിക്കാന് പറ്റ്വോന്ന് ചോദിച്ചു. ഞാന് ആ ഫോട്ടോ കിള്ളിപ്പറിച്ചു നോക്കിയിട്ടും മമ്മൂക്കയെ കണ്ടുപിടിക്കാന് പറ്റിയില്ല.\nഒടുവില് മമ്മൂക്കതന്നെ കാണിച്ചുതന്നു. മെലിഞ്ഞു നീളമുള്ള ഒരു രൂപം. അതിലും മുണ്ടാണ് ഉടുത്തിരിക്കുന്നത്. അപ്പോള്, ചെറുപ്പത്തിലേ മമ്മൂക്ക മുണ്ടുടുക്കാന് പഠിച്ചിരിക്കണം.\n'ഈ ഗ്രൂപ്പ് ഫോട്ടോ ഏതു സിനിമയിലേതാണ്?' ഞാന് മമ്മൂക്കയോടു ചോദിച്ചു.\n'അതൊരു പഴയ സിനിമയാണ്. എനിക്കു ചെറിയ വേഷമായിരുന്നു.'\n'മമ്മൂക്ക അന്നു വിചാരിച്ചിട്ടുണ്ടോ?'\n'എവിടെ, ഞാനൊന്നും വിചാരിച്ചിട്ടില്ല.'\n'എന്റെ ചോദ്യം അതല്ല. ഈ സുരാജ് വെഞ്ഞാറമ്മൂടിന്റെയൊപ്പം അഭിനയിക്കാന് പറ്റുമെന്ന്?'\nപൊട്ടിച്ചിരിച്ചുകൊണ്ട് മമ്മൂക്ക പറഞ്ഞു: 'കഷ്ടകാലം നമുക്ക് മുന്‍കൂട്ടി കാണാന് കഴിയില്ലല്ലോ. അങ്ങനെ കാണാന് പറ്റിയിരുന്നെങ്കില് തിരിഞ്ഞുനടക്കാമായിരുന്നു.'\nവിശപ്പിന്റെ വില അറിഞ്ഞവനേ ഭക്ഷണത്തിന്റെ രുചി അറിയൂ...\nഭക്ഷണം കൊടുത്ത് അടി വാങ്ങിയ മറ്റൊരു അനുഭവവുമുണ്ട്. മൂകാംബികയില് ചപ്പാത്തി കൊടുത്തു കിട്ടിയതിനെക്കാള് മൃഗീയമായിരുന്നു തിരുവനന്തപുരത്ത് ഒരു കാര്‍ന്നോര്‍ക്ക് പൊതിച്ചോറു കൊടുക്കാന് ചെന്നപ്പോള് കിട്ടിയത്. ജീവിതത്തില് മറക്കാന് കഴിയാത്ത അപൂര്‍വം സന്ദര്‍ഭങ്ങളാണതൊക്കെ.\nവടക്കേ ഇന്ത്യയില് പ്രോഗ്രാമിനു പോയി വാഹനാപകടത്തില്‍പെട്ട് കൈയും കാലും ഒടിഞ്ഞ് കമ്പിയൊക്കെയിട്ട് തുന്നിക്കെട്ടി ഒരു പരുവത്തില് വേദന ചവച്ചരച്ച് നാട്ടിലെത്തി വീട്ടിലൊതുങ്ങികൂടിയ നാളുകള് വളരെ സന്തോഷകരമായിരുന്നു. അതേക്കുറിച്ച് ഓര്‍ക്കുമ്പോള്‍ത്തന്നെ രോമാഞ്ചമുണ്ടാകും. ഒരു കാലില് പ്ലാസ്റ്ററിട്ടിരിക്കുന്നു. വലത്തെ കൈയിന്റെ മുട്ടു തുളച്ച് കമ്പിയിട്ട് കെട്ടിപ്പൂട്ടി കഴുത്തിലൂടെ ചരടിട്ട് കെട്ടിത്തൂക്കിയിട്ടിരിക്കയാണ്. നടക്കാനോ ഇരിക്കാനോ പറ്റാത്ത അവസ്ഥയില് എങ്ങനെ സന്തോഷിക്കാതിരിക്കും! ഭാഗ്യം പടിക്കല് വന്നുനില്ക്കുകയല്ലേ.\nമുറിവുണങ്ങി പ്ലാസ്റ്റര് വെട്ടാന് മാസങ്ങളെടുത്തു. അത്യാവശ്യം ഒറ്റയ്ക്കു യാത്ര ചെയ്യാന് തുടങ്ങി. അധികം ദൂരത്തേക്കൊന്നും പോകില്ല. വെഞ്ഞാറമ്മൂട്ടീന്ന് തിരുവനന്തപുരംവരെയേ യാത്രയുള്ളൂ. ഇടയ്ക്ക് നമ്മുടെ ഏരിയയില് വരുന്ന സ്റ്റേജ് പ്രോഗ്രാമുകളില് പങ്കെടുക്കും. ഡബ്ബിങ് വര്‍ക്കുകള്‍ക്കു പോകും.\nഡബ്ബിങ്ങുള്ള ദിവസം രാവിലെ വീട്ടില്‍നിന്നു പോരുമ്പോള് ഉച്ചയ്ക്കു കഴിക്കാനുള്ള ചോറ് അമ്മ പൊതികെട്ടിത്തരും. ഹോട്ടല് ഭക്ഷണം കഴിച്ച് കുഴപ്പത്തിലാകണ്ടെന്നു കരുതി വാഴയില വെട്ടി അതിലാണ് ചോറ് പൊതിഞ്ഞുതരുന്നത്. ലഞ്ച്‌ബ്രേക്കാകുമ്പോള് ഡബ്ബിങ്് തിയേറ്ററിലിരുന്ന് ചോറു കഴിക്കും. അതല്ലെങ്കില് തമ്പാനൂര് കെ.എസ്.ആര്.ടി.സി. ബസ്സ്റ്റാന്‍ഡിനകത്തു സുഹൃത്ത് സജിയുടെ ബേക്കറിയുണ്ട്. അവിടെയിരുന്ന് കഴിക്കും.\nഒരു ദിവസം ഡബ്ബിങ്് നേരത്തേ കഴിഞ്ഞു. ഉച്ചയാകുന്നേയുള്ളൂ. ഊണു കഴിക്കാനുള്ള സമയമായിട്ടില്ല. എന്നാല് പിന്നെ വീട്ടില് പോയി വിശാലമായി ഊണു കഴിക്കാല്ലോന്നു വിചാരിച്ചു ഞാന് ബസ്സ്റ്റാന്‍ഡില് വന്നു. കൈയിലുള്ള ചോറുപൊതി തിരിച്ചുകൊണ്ടുപോകണ്ട, അത് സ്റ്റാന്‍ഡില് കടയുള്ള സുഹൃത്തിന് കൊടുക്കാം. പക്ഷേ, അവിടെ ചെന്നപ്പോള് അവനും വീട്ടീന്നു ചോറു കൊണ്ടുവന്നിട്ടൊണ്ട്. 'ഇനിയെന്തു ചെയ്യും...?'\nകുറച്ചുനേരം ബേക്കറിയിലിരുന്ന് കഥകളൊക്കെ വിളമ്പി പോകാനെഴുന്നേറ്റപ്പോള് സജി പറഞ്ഞു, 'നീ ഇപ്പോള് വീട്ടില് പോയി കഴിക്കാനൊന്നും നില്ക്കണ്ട. ഞാന് കൊണ്ടുവന്ന ചോറ് നമ്മള് രണ്ടാളുംകൂടെ കഴിക്കുന്നു. നിന്റെ കൈയിലുള്ള പൊതിച്ചോറ് ഏതെങ്കിലും പാവങ്ങള്‍ക്കു കൊടുക്കാം... ഓകെ.'\n'ഓകെ.' സജിയുടെവീട്ടീന്നു കൊണ്ടുവന്ന ചോറ് ഞങ്ങള് കഴിച്ചു. എന്റെ കൈയിലുള്ള പൊതി അഴിച്ചതേയില്ല. അതു മാറ്റി വെച്ചു.\nഉച്ചഭക്ഷണം കഴിഞ്ഞ് ഞാന് കടയുടെ പുറത്തിറങ്ങി. നോട്ടംമുഴുവന് അതുവഴി കടന്നുപോകുന്നവരിലാണ്. വിശന്നു വരുന്നത് ആരാണെന്നറിയില്ലല്ലോ. കുറച്ചുനേരം അങ്ങനെ നിന്നപ്പോള് ഒരാളെ കണ്ടു. മുഷിഞ്ഞ പാന്റും ഷര്‍ട്ടും ധരിച്ച് തലമുടിയൊക്കെ പാറിപ്പറന്നു വളരെ പതുക്കെയാണ് നടപ്പ്. ആളുടെ മുഖം കണ്ടാലറിയാം നല്ല വിശപ്പുണ്ടെന്ന്. അവശനായ ആ മനുഷ്യന് നടന്ന് അടുത്തെത്തിയപ്പോള് ഞാന് മുന്നോട്ടു ചെന്നു. 'നമസ്‌തേ' പറഞ്ഞു. പുള്ളിക്കാരന് പെട്ടെന്ന് നിന്നു. 'ഹ്ഹാ... നമസ്‌തേ.' എന്നെ മൊത്തത്തിലൊന്നു നോക്കിയിട്ട്, മനസ്സിലായപോലെ... 'നിങ്ങടെ പരിപാടി ഞാന് കാണാറുണ്ട്.'\n'സന്തോഷം. ചേട്ടന് എവടെ പോണ്?'\n'ദാണ്ടെ ആ...' പുള്ളിക്കാരന് പറഞ്ഞു തീരുംമുന്‍പെ ഞാന് ഇടയില്‍ക്കയറി ചോദിച്ചു:\nഅപ്പോള്‍ത്തന്നെ ഞാന് ചോറുപൊതിയെടുത്തു നീട്ടി. 'ചേട്ടന് ഇത് കഴിക്ക്, വീട്ടീന്നു കൊണ്ടുവന്നതാണ്. നമ്മള് വേറെ കഴിച്ചു.'\n'നീ എന്നെക്കുറിച്ച് എന്തോന്ന് കരുതിയിരിക്കണത്. മിച്ചം വല്ലതുമുണ്ടെങ്കില് കൈയീ വെച്ചാല് മതി. ഞാന് ആരാന്നു നിനക്കറിയ്വോടാ. കെ.എസ്.ആര്.ടി.സിയില്‍നിന്നു മാസം മുപ്പത്തിയേഴായിരം രൂപ ശമ്പളം വാങ്ങുന്ന എന്റെ മുഖത്തു നോക്കി നിനക്കിതു പറയാന് എങ്ങനെ ധൈര്യം വന്നു. നിന്റെ കുടുംബം വിലയ്ക്ക് വാങ്ങാനുള്ള ആസ്തി എനിക്കുണ്ടെടാ. പത്തു വര്‍ഷം ലീവെടുത്തു ദുബായി പോയി കൊറെ ഒണ്ടാക്കി. അതു കഴിഞ്ഞാ പിന്നേം ഇവടെ ഒണ്ടാക്കാന് വന്നത്. അറിയ്വോടാ നിനക്ക്...'\nഅങ്ങോര് ചോറ് കഴിക്കുന്നതിനു മുന്‍പ് 'ചെറുത് അടിക്കാന്' പോയിട്ട് മടങ്ങിവരുന്ന വഴിയാണ് ഞാന് കേറി മുട്ടിയത്. കെ.\nകെ.എസ്.ആര്.ടി.സി. ഡിപ്പോയുടെ അകത്തുള്ള വര്‍ക്‌ഷോപ്പിലെ സൂപ്പര്‍വൈസറോ അതിലും മുന്തിയ എന്തോ ഒരു സാധനമാണ്. ഉടുപ്പിലൊക്കെ വര്‍ക്‌ഷോപ്പിലെ കരിപുരണ്ടിരിക്കുകയായിരുന്നു. ഇതൊന്നും നമുക്കറിയില്ലല്ലോ. ഉച്ചമദ്യം കഴിച്ചിരിക്കുന്നതുകൊണ്ട് പെട്ടെന്ന് വയലന്റായി. ആളുകള് ശ്രദ്ധിക്കാന് തുടങ്ങിയതോടെ എങ്ങനെയും അവിടുന്നു രക്ഷപ്പെട്ടാ മതിയെന്നായി.\nഞാന് വളരെ വിനീതനായി... 'ചേട്ടാ ഒരബദ്ധം പറ്റിപ്പോയതാ.'\n'ഇതാണോ അബദ്ധം. വഴിയേ പോയ എന്നെ തടഞ്ഞുനിര്‍ത്തി ഒരുമാതിരി... ഞാന് അങ്ങനെ നടക്കണ ആളാണെന്ന് നിനക്ക് എങ്ങനെ തോന്നി, എന്റെ ഈ വേഷം കണ്ടിട്ടോ...? മോനെ, ഇതൊന്നും ശരിയല്ല.'\n'ക്ഷമിക്കൂ ചേട്ടാ... ചോറ് കളയണ്ടാന്നു കരുതി പറഞ്ഞുപോയതാണ്.'\n'നീ ആരെടാ എനിക്കു ചോറ് തരാന്?'\nഞാന് ക്ഷമ പറയുന്നതിനനുസരിച്ച് അങ്ങോര് കത്തിക്കയറുകയാണ്.\n'വേറെ ആരേം കിട്ടാഞ്ഞിട്ടാണോ നീ എന്നെ പിടിച്ചത്. രണ്ടു തലമുറയ്ക്ക് കഴിയാനുള്ളത് ഞാന് ഉണ്ടാക്കിവെച്ചിട്ടുണ്ട്. അറിയ്വോടാ നിനക്ക്... ങാ.'\nനട്ടുച്ചയ്ക്ക് സ്‌ട്രോങ്ങില് അത്രയും പറഞ്ഞുകഴിഞ്ഞപ്പോള് അടിച്ചതിന്റെ കെട്ടിറങ്ങിപ്പോയി. എന്നെ തെറിപറഞ്ഞു പുള്ളിക്കാരന് വന്ന വഴിയേ തിരിച്ചുനടന്നു. വീണ്ടും പൂശാനുള്ള പോക്കാണ്.\nബസ്സ്റ്റാന്‍ഡല്ലേ, ബഹളം കേട്ട് ആളുകള് കൂടി. ചമ്മി നാണംകെട്ടു നില്ക്കുകയാണ്. സജി പെട്ടെന്ന് അകത്തേക്കു വലിഞ്ഞു. എല്ലാവരുടെയും നോട്ടം എന്നിലേക്കാണ്. ചമ്മലൊളിപ്പിച്ച് ഞാനും പതിയേ ബേക്കറിയിലേക്കു കയറി.\nഅങ്ങോര് തിരിച്ചുവരുമ്പോള് മുന്നിലെങ്ങാനും ചെന്നു ചാടിക്കൊടുത്താല് കുഴപ്പമാണ്. രണ്ടാമത് കഴിച്ചതിന്റെ പൈസ ചിലപ്പോള് ഞാന് കൈയില്‍നിന്നു കൊടുക്കേണ്ടിവരും. ബേക്കറിയുടെ മുന്നീന്ന് ആളുകള് മാറിയപ്പോള് ചോറുപൊതി സജിയെ ഏല്പിച്ചിട്ട് ഞാന് മുങ്ങി.\nഭക്ഷണത്തിനുവേണ്ടി കൈനീട്ടുന്ന എത്രയോ പേരെ നമ്മള് കണ്ടിരിക്കുന്നു. ചിലരുടെ ഭക്ഷണജാട കണ്ട് അതിശയപ്പെട്ടിട്ടുമുണ്ട്. വലിയ ഹോട്ടലുകളില് കയറി മുന്തിയ വിഭവങ്ങള് ഓര്‍ഡര് ചെയ്തു വരുത്തി അതില്‍നിന്ന് അല്പം കിള്ളിയെടുത്ത് രുചിച്ചുനോക്കി ബാക്കി മുഴുവനും വേസ്റ്റാക്കിക്കളയുന്നതു കാണുമ്പോള് നെഞ്ച് പൊള്ളും. സിനിമാസൈറ്റുകളില് ഉച്ചഭക്ഷണസമയത്തു വേസ്റ്റ്‌ബോക്‌സില് നോക്കിയാല് കുറെ ഭക്ഷണം കാണാം.\nഉണ്ടായിട്ടും ഒന്നും കഴിക്കാന് പറ്റാതെ ഭക്ഷണത്തിന്റെ രുചി എന്താണെന്നറിയാതെ ആശുപത്രികളിലും മറ്റും കഴിയുന്ന ധാരാളം ആളുകളുണ്ട്. ഭക്ഷണവിഭവങ്ങളുടെ യഥാര്‍ഥരുചി എന്താണെന്നറിയാതെ ജീവിക്കുന്നവരുമുണ്ട്. അത്തരം ആളുകള് ചുറ്റുവട്ടങ്ങളിലുള്ളപ്പോള് രുചിയുള്ള ഭക്ഷണം വയറു നിറയെ കഴിക്കാന് ഭാഗ്യം കിട്ടിയ നമ്മള് അഹങ്കാരികളാകരുത്.\nകിട്ടുന്ന ഭക്ഷണം സമാധാനത്തോടെ കഴിക്കാന് പഠിക്കണം. ആവശ്യമുള്ളതേ എടുക്കാവൂ. എടുക്കുന്നതില് ഒരു നുള്ളുപോലും കളയാതിരിക്കാന് നമുക്കു കഴിയണം. വിശപ്പിന്റെ വില അറിഞ്ഞാലേ ഭക്ഷണത്തിന്റെ ശരിയായ രുചി ആസ്വദിക്കാന് പറ്റൂ


വീണ്ടും പരമ്പര തൂത്തുവാരാന് ഇന്ത്യ : Deepika.com Sports News\nധര്‍മശാല: ഇന്ത്യ-ശ്രീലങ്ക മൂന്നു മത്സരങ്ങളുടെ ഏകദിന പരമ്പരയ്ക്ക് ഇന്നു തുടക്കമാകും. അന്തരീക്ഷമലിനീകരണം നിറഞ്ഞ ഡല്‍ഹി ടെസ്റ്റിനുശേഷം ടീമുകള് സുഖശീതളിമ നിറഞ്ഞ അന്തരീക്ഷത്തില് കളിക്കാന് രാജ്യത്തെ ഏറ്റവും മനോഹരവും പ്രകൃതിഭംഗി നിറഞ്ഞതുമായ ധര്‍മശാലയിലെത്തുകയാണ്.\nരാവിലെ 11.30 മുതലാണ് മത്സരം. ടെസ്റ്റ്, ഏകദിന പരമ്പരകളില് നാട്ടില് നേടുന്ന ജയം ആവര്‍ത്തിക്കുകയാണ് ടീം ഇന്ത്യയുടെ ലക്ഷ്യം. മൂന്നു മത്സരവും ജയിച്ചാല് ഇന്ത്യറാങ്കിംഗില് ദക്ഷിണാഫ്രിക്കയെ മറികടന്ന് ഒന്നാം സ്ഥാനത്തെത്തും. ബൗണ്‍സ് നിറഞ്ഞ ധര്‍മശാലയിലെ പിച്ചില് ടോസ് നിര്‍ണായക ഘടകമാകും.\nമഴയ്ക്കു സാധ്യതയുണ്ടെന്ന് കാലാവസ്ഥ നിരീക്ഷകര് അറിയിച്ചിട്ടുണ്ട്. ശ്രീലങ്കയില്‍വച്ച് ഇരുടീമും കഴിഞ്ഞ തവണ ഏറ്റുമുട്ടിയപ്പോള് അന്ന് വിരാട് കോഹ്‌ലിയുടെ നേതൃത്വത്തിലുള്ള ടീം ഇന്ത്യ അഞ്ചു മത്സരങ്ങളുടെ ഏകദിന പരമ്പരയില് സമ്പൂര്‍ണ ജയം നേടി. വിശ്രമം ലഭിച്ചതിനെത്തുടര്‍ന്ന് പുതിയ പരമ്പരയില് കോഹ്‌ലി ഇല്ല. സ്ഥിരം നായകനു പകരം രോഹിത് ശര്‍മയാണ് ആ സ്ഥാനത്ത്.\nഅജിങ്ക്യ രഹാനെയുടെ ഫോം ഔട്ടാണ് ഇന്ത്യയെ വിഷമിപ്പിക്കുന്നത്. ദക്ഷിണാഫ്രിക്കയിലേക്കു തിരിക്കുംമുമ്പേ ഫോമിലേക്കെത്താനായാല് രഹാനെയുടെ ആത്മവിശ്വാസം ഉയര്‍ത്തുന്നതിന് കാരണമാകും. ശ്രീലങ്കയില് നടന്ന ഏകദിന മത്സരങ്ങളില് രോഹിത് ശര്‍മ രണ്ടു സെഞ്ചുറിയും ഒരു അര്‍ധ സെഞ്ചുറിയുമായി ഫോമിലായിരുന്നു.\nഇക്കഴിഞ്ഞ ടെസ്റ്റ് പരമ്പരയിലും ഒരു സെഞ്ചുറിയും ഒരു അര്‍ധ സെഞ്ചുറിയും നേടിയ പകരക്കാരന് നായകന് ഫോമിലാണെന്നു തെളിയിച്ചു. കോഹ്‌ലി ഇല്ലെങ്കിലും ബാറ്റിംഗില് ഇന്ത്യ ശക്തരാണ്. രോഹിത് ശര്‍മ, ശിഖര് ധവാന്, ദിനേശ് കാര്‍ത്തിക്, മഹേന്ദ്ര സിംഗ് ധോണി, കേദാര് ജാദവ് എന്നിവര് ഏത് എതിരാളികള്‍ക്കു മുന്നിലും വലിയ പ്രകടനം നടത്താന് പ്രാപ്തരാണ്. ഓള്‍റൗണ്ടര് ഹര്‍ദിക് പാണ്ഡ്യ ഇന്ത്യയുടെ ബാറ്റിംഗ് ലൈപ്പിനു കരുത്ത് പകരും. സ്പിന് കൈകാര്യം ചെയ്യാന് യുസ്‌വേന്ദ്ര ചാഹല്, കുല്‍ദീപ് യാദവ്, അക്ഷര് പട്ടേല് എന്നിവരുണ്ടാകും. പേസ് ഡിപ്പാര്‍ട്ട്‌മെന്‍റില് ജസ്പ്രീത് ബുംറ, ഭുവനേശ്വര് കുമാര് എന്നിവരും. സ്വിംഗിനെ തുണയ്ക്കുന്ന പിച്ചില് സിദ്ധാര്‍ഥ് കൗളിനെ മൂന്നാം പേസറായി ഇറക്കുമോയെന്ന് ഇന്നറിയാം.\nശ്രീലങ്കയാണെങ്കില് ഡല്‍ഹി ടെസ്റ്റില് പുറത്തെടുത്ത ബാറ്റിംഗ് മികവ് പുറത്തെടുക്കാനുള്ള തയാറെടുപ്പിലാണ്. കൂടാതെ സ്വന്തം നാട്ടിലേറ്റ 5-0ന്‍റെ തോല്‍വിയ്ക്ക് പകരംവീട്ടാനും ലങ്ക ആഗ്രഹിക്കുന്നു.


Kerala – Kerala Talks\nഫയലിലുകളോരോന്നിലും ഓരോ ജീവിതമുണ്ടെന്ന് ഉദ്യോഗസ്ഥരെ ഓര്‍മിപ്പിച്ചുകൊണ്ടാണ് പിണറായി വിജയന് മന്ത്രിഭരണം തുടങ്ങിയത്. എന്നാല് അദ്ദേഹം നയിക്കുന്ന ഇ-ഓഫീസ് നിശ്ചലമായിരിക്കുകയാണ്. ഓഫീസുകളില് ഫയലുകള് കൂമ്പാരമായിട്ടും ഐ.ടി വകുപ്പ് ഉറങ്ങുകയാണെന്നാണ് റിപ്പോര്‍ട്ട്. മുഖ്യമന്ത്രിയുടെ പൊതുഭരണ വകുപ്പും നിശ്ചലമാണ്. പുതിയ ചീഫ് സെക്രട്ടറി അധികാരമേറ്റ ശേഷം ആദ്യം വിളിച്ചുകൂട്ടിയ സെക്രട്ടറിമാരുടെ യോഗത്തിലും ഫയല്‍ക്കൂമ്പാരം ചര്‍ച്ചയായിരുന്നു. എന്നാല് ഗവണ്‍മെന്റ് സെക്രട്ടറിമാരടക്കം നിസ്സഹായാവസ്ഥയിലാണ്. സമ്പൂര്‍ണ്ണമായി ഇഓഫീസ് നടപ്പാക്കിയ സംസ്ഥാനമെന്ന പദവി നേടി എന്നല്ലാതെ പൊതുജനത്തിന് ഇതിന്റെ പ്രയോജനം ലഭിക്കുന്നില്ല. നാഷണല് ഇന്‍ഫര്‍മാറ്റിക്‌സ് സെന്റര് വഴി […]\nതിരുവനന്തപുരം: ഡിപ്ലോമാറ്റിക് ബാഗേജ് സ്വര്‍ണക്കടത്ത് കേസില് ഐടി വകുപ്പ് മുന് ഉദ്യോഗസ്ഥ സ്വപ്‌ന സുരേഷിന്റെ ഫ്ളാറ്റില് കസ്റ്റംസ് റെയ്ഡ്. തിരുവനന്തപുരം അമ്പലമുക്കിലെ ഫ്ളാറ്റിലാണ് കസ്റ്റംസ് പരിശോധന നടത്തുന്നത്. കഴിഞ്ഞ ഒരു മണിക്കൂറിലധികമായി പരിശോധന തുടരുകയാണ്. മാധ്യമ പ്രവര്‍ത്തകരെ അകത്തേയ്ക്ക് പ്രവേശിപ്പിച്ചിട്ടില്ല. മുഖ്യമന്ത്രി ഭരിക്കുന്ന ഐടി വകുപ്പിലെ കെഎസ്‌ഐടിഎല്ലിനു കീഴില് സ്‌പേസ് പാര്‍ക്കിന്റെ മാര്‍ക്കറ്റിംഗ് ലൈസന് ഓഫീസര് ആയിരുന്നു സ്വപ്‌ന. സ്വര്‍ണക്കടത്ത് കേസിലെ മുഖ്യ ആസൂത്രകയെന്ന് കസ്റ്റംസ് വകുപ്പ് കണ്ടെത്തിയതോടെ സ്വപ്ന സുരേഷിനെ ഐടി വകുപ്പ് ജോലിയില് നിന്ന് […]\nഉത്രാ വധക്കേസിൽ പ്രതി സൂരജിന്റെ അമ്മയേയും സഹോദരിയേയും ചോദ്യം ചെയ്ത് വിട്ടയച്ചു. ചോദ്യം ചെയ്യൽ എട്ട് മണിക്കൂറോളം നീണ്ടു നിന്നു. കേസിൽ രണ്ട് വട്ടം ചോദ്യം ചെയ്തപ്പോഴും സൂരജിന്റെ അമ്മയും സഹോദരിയും നൽകിയ മൊഴികളിൽ വൈരുദ്ധ്യം ഉണ്ടായിരുന്നു. ഇതിൽ വ്യക്തത വരുത്തുകയായിരുന്നു അന്വേഷണ സംഘത്തിന്റെ ലക്ഷ്യം. ഉത്രയുടെ കൊലപാതകവുമായി ബന്ധപ്പെട്ട് സൂരജിനെ ചോദ്യം ചെയ്തപ്പോൾ നിലനിന്ന ചില സംശയങ്ങൾ ഒഴിവാക്കാനാണ് അമ്മയേയും സഹോദരിയേയും വീണ്ടും ചോദ്യം ചെയ്തത്. കേസിൽ പരമാവധി തെളിവുകൾ ശേഖരിച്ച് തൊണ്ണൂറ് ദിവസത്തിനകം കുറ്റപത്രം […]\nആലുവ ചൂർണിക്കരയിൽ സിപിഐഎം-കോൺഗ്രസ് സംഘർഷം. ചൂർണിക്കര പഞ്ചായത്തംഗം രാജി സന്തോഷിനെ സിപിഐഎം പ്രവർത്തകർ മർദ്ദിച്ചതായി പരാതി. തോട് നിർമ്മാണവുമായി ബന്ധപ്പെട്ട തർക്കത്തിന്റെ പേരിലാണ് പഞ്ചായത്തംഗം രാജി സന്തോഷിനെ സിപിഐഎം പ്രവർത്തകർ മർദിക്കുന്നത്. രാജി സന്തോഷും മറ്റ് ചിലരും ചേർന്ന് കെ.മാധവൻ കുട്ടി, രജീഷ് കുമാർ എന്നിവരെ മർദിച്ചതായി സിപിഐഎമ്മും ആരോപിക്കുന്നുണ്ട്.\nവളരെ പ്രധാനപ്പെട്ട ഒരു ഇൻഫർമേഷൻ ആണ് നമ്മൾ ഇന്ന് ഞാൻ പറയുവാൻ പോകുന്നത് അതായത് ജൂലൈ മാസം ഒന്നാം തീയതി മുതൽ ATM ട്രാൻസാക്ഷനിൽ പുതിയ രണ്ട് അപ്ഡേറ്റുകൾ വരികയാണ് എടിഎം വഴി പണമിടപാടുകൾ നടത്തുന്ന എല്ലാ ആളുകളും അതേപോലെതന്നെ ബാങ്ക് അക്കൗണ്ട് ഉള്ള എടിഎം കാർഡ് ഉള്ള എല്ലാ ആളുകളും നിർബന്ധമായും അവസാനം വരെ വായിക്കുക എന്താണ് അപ്ഡേറ്റ് എന്ന് വെച്ചാൽ രണ്ട് അപ്ഡേറ്റിൽ ഒന്നാമത്തെ അപ്ഡേറ്റ് ആണ് ബാങ്ക് ചാർജസ് നമുക്ക് എല്ലാവർക്കുമറിയാം ലോക […]\nഓപ്പറേഷൻ പി ഹണ്ട്; കൂടുതൽ അറസ്റ്റ് ഉണ്ടാകും\nഅന്വേഷണത്തിന് ഇന്റർപോളിന്റെ സഹകരണവും കുട്ടികളുടെ അശ്ലീല ചിത്രങ്ങള് നവമാധ്യമങ്ങള് വഴി പ്രചരിപ്പിച്ച കേസിൽ കൂടുതല് അറസ്റ്റ് ഉണ്ടാകുമെന്ന് എഡിജിപിയും സൈബർ ഡോം നോഡൽ ഓഫീസറുമായ മനോജ് എബ്രഹാം ഐപിഎസ് അറിയിച്ചു. പൊലീസ് കണ്ടെടുത്ത ചിത്രങ്ങളിലുളള കുട്ടികളെ കണ്ടെത്താനുളള അന്വേഷണം തുടങ്ങിയതായും എഡിജിപി അറിയിച്ചു. വിശദമായ അന്വേഷണത്തിന് ഇന്‍റര്‍പോള് ഉള്‍പ്പെടെയുളള രാജ്യാന്തര ഏജന്‍സികളുടെ സഹകരണവും കേരള പോലീസിന് ലഭിക്കും. വീടുകളില് പോലും കുട്ടികള് സുരക്ഷിതരല്ലെന്ന ഞെട്ടിക്കുന്ന വിവരമാണ് ഓപ്പറേഷന് പി ഹണ്ടിലൂടെ ലഭിച്ചത്. വീട്ടിനുളളില് നില്‍ക്കുന്ന കുട്ടികളുടെ നഗ്നചിത്രങ്ങള് […]\nJune 25, 2020 , By Editorial Kerala Talks\nകൊവിഡ് 19; റെംഡെസിവിറി മരുന്നുകൾ സ്വീകരിക്കുന്ന ആദ്യ അഞ്ച് സംസ്ഥാനങ്ങളിൽ മഹാരാഷ്ട്രയും ഡൽഹിയും\nന്യൂഡൽഹി| രാജ്യത്ത് ഏറ്റവും കൂടുതൽ കൊവിഡ് കേസുകൾ റിപ്പോർട്ട് ചെയ്ത മഹാരാഷ്ട്ര, ഡൽഹി ഉൾപ്പെടെ അഞ്ച് സംസ്ഥാനങ്ങളിൽ റെംഡെസിവിറി മരുന്നുകൾ അയച്ചു. കൊവിഡ് 19 പ്രതിരോധ മരുന്നുകളുടെ നിർമാണവും വിതരണവും നടത്താൻ അനുമതിയുള്ള ഹൈദരാബാദ് ആസ്ഥാനമായുള്ള ഹെറ്റേറോ കമ്പനിയാണ് റെംഡെസിവിറിയുടെ 20,000 കുപ്പികൾ അഞ്ച് സംസ്ഥാനങ്ങളിലേക്ക് അയച്ചത്. ഗുജറാത്തും തമിഴ്‌നാടുമാണ് ഇന്ത്യയിൽ കോവിഫോർ എന്ന ബ്രാൻഡിൽ വിപണനം നടത്തുന്ന മരുന്നിന്റെ ആദ്യ ബാച്ച് ലഭിക്കുന്ന മറ്റ് സംസ്ഥാനങ്ങൾ. മരുന്ന് നിർമാതാക്കൾ ആസ്ഥാനമായി പ്രവർത്തിക്കുന്ന തെലങ്കാനയുടെ തലസ്ഥാനമായ ഹൈദരാബാദിൽ ആദ്യമരുന്ന് […]


ഇയ്യിടെ കേരളയാത്രയിലായിരുന്ന എനിക്ക്ഇ-മലയാളിയുടെ സാഹിത്യവാരം ജനുവരി 20 മുതല് 25 വരെ എന്ന തലക്കെട്ടിലുള്ള വാര്‍ത്ത കാണനിടയായി. ഇ-മലയാളിയുടെ ഒരു വായനക്കാരനും അനുഭാവിയും കൂടിയായ എനിക്ക് സാഹിത്യവാരത്തില് പങ്കുചേരാന് പറ്റുകയില്ലല്ലോ എന്ന ഒരു ശങ്കയും മനസ്സില് തോന്നി. എന്നാല് എഴുതാന് പിന്നെയും അവസരം ഉണ്ടെന്നു ഇ-മലയാളി പ്രവര്‍ത്തകര് അറിയിച്ചു\nആദ്യമായി സാഹിത്യവാരത്തിനു വേദിയൊരുക്കിയതിനു അഭിനന്ദനങ്ങള്.\nഏതുവിഷയത്തെ ആസ്പദമാക്കി ആയിരിക്കണം എഴുതേണ്ടതെന്നു ആദ്യമായി ഞാനൊന്നാലോചിച്ചു. ഒരു കഥാക്രുത്തല്ലാത്തതിനാല് ആ ഭാഗം അപ്പാടെ ഞാന് വിട്ടുകളഞ്ഞു. എനിക്കിഷ്ടപ്പെട്ട വിഷയങ്ങളിലൊന്നു അമേരിക്കന് മലയാളികള് എന്തുകൊണ്ട് അമേരിക്കന് മലയാള എഴുത്തുകാരെക്കാള് കേരളത്തിലൂള്ള എഴുത്തുകാരുടെ രചനകള് വായിക്കാന് ഇഷ്ടപ്പെടുന്നു എന്ന വിഷയമാണു. അതിനുള്ള പ്രധാന കാരണം മലയാള ഭാഷയുടെ തറവാടായ കേരളത്തിലുള്ളതുപോലെ ചിലവു കുറഞ്ഞ രീതിയിലുള്ള സാങ്കേതിക വിദ്യകളൊ, വിഭവശേഷിയോ അതെ രീതിയില് അമേരിക്കയില് ലഭ്യമല്ല എന്നുള്ളതാണു.\nഉദാഹരണത്തിനു മലയാളത്തില് ടൈപ്പു ചെയ്യാന് വേണ്ടത്ര പ്രാവീണ്യമുള്ളവരെയോ, പ്രൂഫ് റീഡേഴ്‌സിനെയോ, പ്രസാധകരെയോ, പബ്ലിഷിങ്ങ് കമ്പനിക്കരെയോ കുറഞ്ഞ നിരക്കില് അമേരിക്കയില് കിട്ടാനില്ല. അക്കാരണത്താല് തന്നെ അമേരിക്കന് മലയാളി എഴുത്തുകാരധികവും ടൈപ്പു ചെയ്യുന്നതിനും, എഡിറ്റു ചെയ്യുന്നതിനും പ്രൂഫുറീഡ് ചെയ്യുന്നതിനുമെല്ലാം ആശ്രയിക്കുന്നത് കേരളത്തിലുള്ളവരെയാണു. എഴുത്തുകാര് വേണ്ടത്ര ശ്രദ്ധ ചെലുത്താത്തപക്ഷം കേരളത്തിലുള്ളവര് പലപ്പോഴും അവര്‍ക്കു തോന്നിയതു പോലെ തെറ്റുകളോടുകൂടി, യാതൊരു ഉത്തരവാദിത്വവുമില്ലാതെ ഇവിടെ നിന്നും അയച്ചു കൊടുക്കുന്നവ പബ്ലിഷ് ചെയ്‌തെന്നുമിരിക്കും.\nഇയ്യിടെ അമേരിക്കയില് അറിയപ്പെടുന്ന എന്റെ സുഹ്രുത്തു കൂടിയായ ഒരു നോവലിസ്റ്റിന്റെ ചരിത്ര പ്രാധാന്യമുള്ള നോവല് വായിക്കാനിടയായി. വളരെക്കാലത്തെ പരിശ്രമത്തിന്റെയും, തപസ്യയുടെയും ഫലമായാണു അങ്ങിനെ ഒരു നോവല് അദ്ദേഹം എഴുതി തയ്യാറാക്കിയത്. പ്രസ്തുത നോവല് അച്ചടിച്ചു പബ്ലിഷ് ചെയ്തതു കേരളത്തിലെ ഒരു പബ്ലിഷിങ്ങ് കമ്പനിയാണ്. കേരളത്തില് പോയ അവസരത്തില് പ്രസാധകനില് നിന്നും ഒരു കോപ്പി ഞാന് വാങ്ങി വളരെ ആകാംക്ഷയോടെ വായിക്കാന് തുടങ്ങി. ആദ്യ പേജില് തന്നെ അക്ഷരത്തെറ്റുകള്. പേജുകള് മറിച്ചു നോക്കിയപ്പോള് തെറ്റുകളുടെ എണ്ണം കൂടാനും തുടങ്ങി. 'ആടിനെ'' കൊന്നു എന്നതിനുപകരം 'അടിയനെ' കൊന്നു എന്നെഴുതിയിരിക്കുന്നു. എത്ര നല്ല എഴുത്തുകാരനേയും തേജോവധം ചെയ്യാന് സത്യസന്ധതയില്ലാത്ത, ആത്മാര്‍ഥയില്ലാത്ത, ഒരു പ്രസാധകനു കഴിഞ്ഞെന്നിരിക്കും.\nഒരു നല്ല പബ്ലിഷിങ്ങ് കമ്പനി സ്റ്റന്‍ഡേര്‍ഡുള്ള ഒരു പുസ്തകം പ്രകാശനം ചെയ്യുന്നതിനുമുമ്പ് വളരെ ശ്രദ്ധയോടെ പ്രൂഫ് റീഡിങ്ങ് നടത്തേണ്ടതുണ്ടു. പ്രൂഫ് റീഡിങ്ങ വേണ്ടവിധത്തില് നടത്താതെ പ്രകാശനം ചെയ്താല് എത്ര നല്ല എഴുത്തുകാരന്റെയും വില അതോടെ പോയെന്നിരിക്കും. എത്രയോക്കെയാണെങ്കിലും ഇന്നും കേരളത്തിലെ ടൈപ്പിസ്റ്റുകളെയും പബ്ലിഷിങ്ങ് കമ്പനിക്കാരെയും ആശ്രയിക്കേണ്ട ഗതികേടാണു അമേരിക്കന് മലയാളി എഴുത്തുകാര്‍ക്കുള്ളതു എന്നത് ഒരു പരമസത്യമാണു. ഈ നിലയ്ക്ക് മാറ്റം വരുത്തിയെങ്കില് മാത്രമെ അമേരിക്കയിലെ എഴുത്തുകാര്‍ക്കും, സാഹിത്യകാരന്മാര്‍ക്കും, എതിനേറെ ഇ-മലയാളിപോലുള്ള പബ്ലിഷിങ്ങ് കമ്പനികള്‍ക്കും വളരാന് സാധിക്കുകയുള്ളു.\n32 വര്‍ഷത്തെ എന്റെ അമേരിക്കന് ജീവിതത്തിനിടക്ക് മലയാളികള് നടത്തിയ നിരവധി പ്രസിദ്ധീകരണങ്ങള് അനുകൂലമായ സാഹചര്യം ലഭിക്കാതെ പോയതിനാലെന്നു തോന്നുമാറു നിര്‍ത്തിപ്പോയതായി കാണാന് കഴിഞ്ഞു. ന്യൂയോര്‍ക്കില് സ്ഥിരതാമസക്കാരനായ ഞാന് തുടക്കത്തില് മലയാളം പത്രത്തിന്റെ സ്ഥിരം വരിക്കാരനും, വായനക്കാരനുമായിരുന്നു. നല്ല എഡിറ്റര്‍മാര് ഉണ്ടായിട്ടുപോലും മലയാളം പത്രത്തിനു പിടിച്ചുനില്‍ക്കാന് കഴിഞ്ഞില്ല. അതുപോലെ കൈരളി പത്രം, തുടങ്ങി നിരവധി പ്രസിദ്ധീകരണങ്ങളും നിര്‍ത്തിപ്പോയി. എന്തുകൊണ്ടാണു ഇവ നിര്‍ത്തിപ്പോകാനുള്ളകാരണംഎന്നു പഠനം നടത്തേണ്ടതാണു. അതിന്റെ വെളിച്ചത്തില് എങ്ങനെ സാഹിത്യകാരന്മാരെയും, എഴുത്തുകാരെയും, കലാവാസനയുള്ളവരെയും എല്ലാറ്റിനുമുപരി ടി.വി. പത്രമാധ്യമങ്ങള്, ജേര്‍ണലിസം, പബ്ലിഷിങ്ങ് കമ്പനികള് എന്നിവയെ അമേരിക്കന് മണ്ണില് പരിപോഷിപ്പിച്ചെടുക്കാന് സാധിക്കും എന്നും പഠനം നടത്തേണ്ടിയിരിക്കുന്നു.\nനമ്മുടെയിടയില് പ്രവര്‍ത്തിക്കുന്ന മിക്ക മാധ്യമപ്രവര്‍ത്തകരും റിപ്പോര്‍ട്ടര്‍മാരും, എഴുത്തുകാരും, പബ്ലിഷര്‍മാരുമെല്ലാം ഉപജീവനത്തിനായി മറ്റുതൊഴിലിനെ ആശ്രയിക്കുന്നതിനാല് അവര്‍ക്കു കിട്ടിയിട്ടുള്ള എഴുത്തുസംബന്ധമായ കഴിവുകളെ വേണ്ട വിധത്തില് പരിപോഷിപ്പിച്ചെടുക്കാന് കഴിയാതെപോകുന്നു. അമേരിക്കന് മലയാളി സാഹിത്യകാരന്മാരും, മാധ്യമപ്രവര്‍ത്തകരും, ജേര്‍ണലിസ്റ്റുകളും, ആരും തന്നെ ആ തൊഴിലില്‍നിന്നും ലഭിക്കുന്ന വരുമാനം കൊണ്ട് ജീവിക്കുന്നതായി ഇതെവരെ കേള്‍ക്കാനോ കാണാനോ കഴിഞ്ഞിട്ടില്ല. അതേസമയം സി.എന്.എന്. എന് ബി സി , എ ബി സി, ന്യൂയോര്‍ക്ക് ടൈംസ്, ഫോക്‌സ്ചാനല് എന്നിവയെല്ലാം തങ്ങളുടെ പ്രസ്ഥാനത്തില് എഴുതുന്നവര്‍ക്കും, പ്രവര്‍ത്തിക്കുന്നവര്‍ക്കുമെല്ലാം ലക്ഷക്കണക്കിനു ഡോളര് ശമ്പളമായി നല്‍കുന്നു. എന്തുകൊണ്ട് അമേരിക്കന് മലയാളികള്‍ക്ക് ആ നിലയിലേക്ക് വളരാന് പറ്റാതെ വരുന്നു. അങ്ങനെ ഒരു ശ്രമംനടത്തി വിജയിക്കുകയാണെങ്കില് ലോകമലയാളി എഴുത്തുകാരുടെയും, സാഹിത്യകാരന്മാരുടേയും പബ്ലിഷിങ്ങ് കമ്പനികളുടെയുമെല്ലാം കേന്ദ്രം അമേരിക്ക ആക്കിമാറ്റാന് നമുക്കു കഴിഞ്ഞേനെ. അത്രമാത്രം അനുഭവജ്ഞാനമുള്ളവരും, പണ്ഡിതന്മാരും, എഴുത്തുകാരുമെല്ലാം അമേരിക്കന് മലയാളികളുടെ ഇടയില് തന്നെ ഒളിഞ്ഞുകിടപ്പുണ്ടു എന്നതാണു വാസ്തവം.\nഎല്ലാറ്റിനുമുപരി ലക്ഷക്കണക്കിനു മലയാളികളും ഇന്നു അമേരിക്കയില് തന്നെയുണ്ടു. മലയാളഭാഷയെ സ്‌നേഹിക്കുന്ന, വായിക്കാന് വെമ്പല്‍ക്കൊള്ളുന്ന ധാരാളം ഭാഷാസ്‌നേഹികളും, സമ്പന്നരായ വ്യവസായ പ്രമുഖരുമെല്ലാം നമ്മുടെ ഇടയിലുണ്ട്. അതുപോലെ തന്നെ ധാരാളം എഴുത്തുകാരും, കവികളും, കലാകാരന്മാരും, നമുക്കുചുറ്റുമുണ്ടു. പിന്നെന്തുകൊണ്ടു കേരളത്തിലെജനങ്ങളെ ആശ്രയിക്കാതെ നമുക്കു മലയാളഭാഷയെയും, എഴുത്തുകാരെയും, ജേണലിസ്റ്റുകളെയുമെല്ലാം ഇവിടെത്തന്നെ വളര്‍ത്താന് ശ്രമം നടത്തിക്കൂടാ.\nഈ സാഹചര്യത്തില് അമേരിക്കന് മാധ്യമസാമ്രാട്ടായ റുപര്‍ട്ട് മര്‍ഡോക്കെന്നയാള് എങ്ങനെ ലോകത്തിലെ ഏറ്റവും വലിയ പത്ര ഉടമയായി എന്ന കാര്യം നമുക്കൊന്നു പരിശോധിക്കാം. 1931 ല് ഓസ്‌്ര്രെടലിയയിലെ മെല്‍ബോനില് ജനിച്ച അദ്ദേഹത്തിന്റെ പിതാവു ഒരു ജേണലിസ്റ്റും, എഴുത്തുകാരനും, സ്വന്തമായി ഒരു പബ്ലിഷിങ്ങ് കമ്പനി ഉള്ള ആളുമായിരുന്നു. പിതാവിന്റെ കാലശേഷം പിതാവു നടത്തിക്കൊണ്ടിരുന്ന ന്യൂസ് ആന്‍ഡ് സന്‍ണ്ടെ മെയില് എന്ന പത്രത്തിനു പുറമെ ഹെറാള്‍ഡ് ഇന് മെല്‍ബോണ്, കൊറിയര് മെയില് ഇന് ബ്രിസ്ബയിന്, തുടങ്ങിയ പത്രങ്ങളെയും അദ്ദേഹം വാങ്ങി.\n1970 ല് റുപര്‍ട്ട് മര്‍ഡോക്ക് അമേരിക്കയിലെ പത്രങ്ങളിലേക്കും കണ്ണുവച്ചു. നിരവധി പത്രമാസികകള് അദ്ദേഹം സാവകാശം വാങ്ങി. പിന്നീടദ്ദേഹം ഫിലിം വ്യവസായത്തിലേയ്ക്കും കണ്ണുവച്ചു. എന്തിനേറെട്വെന്റിയത്ത് സെഞ്ചുറി ഫോക്‌സ് ഫിലിം കോര്‍പ്പറേഷനും അദ്ദേഹം വാങ്ങിച്ചു. പിന്നീടദ്ദേഹം ന്യൂസ്‌പേപ്പറുകള് ഒരു കോര്‍പ്പറേഷനായും ടി.വി. ബിസിനസ്സ് മറ്റൊരു കോര്‍പ്പറേഷനായും മാറ്റി.\nപിതാവില് നിന്നും വ്യത്യസ്തനായി അദ്ദേഹം പത്രങ്ങളെല്ലാം റിഡെസൈന് ചെയ്തു. ടൈപ്പുസെറ്റിങ്ങ്, പ്രിന്റിങ്ങ് വരെഅദ്ദേഹം ചെയ്തിരുന്നു. കൂടാതെ ന്യൂസ് ഹെഡ്‌ലൈന് എഴുതുന്ന തൊഴിലും അദ്ദേഹം ചെയ്തിരുന്നു. ഒരു പ്രത്യേകഘട്ടത്തില് വാര്‍ത്തകള് മറ്റൊരു ദിശയിലേക്കുംഅദ്ദേഹം തിരിച്ചുവിട്ടു. സര്‍ക്കുലേഷന് കൂട്ടാന് വേണ്ടി കുറ്റക്രുത്യങ്ങളേയും, ലൈംഗികാരോപണം സംബന്ധിച്ച കേസ്സുകള്‍ക്കുമെല്ലാം അദ്ദേഹം പ്രസിധീകരണങ്ങളിലൂടെ കൂടുതല് പ്രാധാന്യം കൊടുക്കാന് തുടങ്ങിയതോടെ സര്‍ക്കുലേഷന് ഇരട്ടിയായി.\n1973 ല് ടെക്‌സാസ് കേന്ദ്രീകരിച്ചു പ്രവര്‍ത്തിച്ചിരുന്ന സാന് അന്തോണിയോ ന്യൂസ് അദ്ദേഹം വാങ്ങി. പിന്നീട് മര്‍ഡോക്കിന്റെ പ്രസിധീകരണങ്ങള് രാജ്യവ്യാപകമായി. 1976 ല് ന്യുയോര്‍ക്ക് പോസ്റ്റ്വാങ്ങി. 1979ല് ന്യൂകോര്‍പ്പ് എന്ന കമ്പനിയും സ്ഥാപിച്ചു. 1980 നും 1990 നും ഇടയ്ക്ക് മര്‍ഡോക്ക് അദ്ദേഹത്തിന്റെ മാധ്യമ സാമ്രാജ്യം ലോക വ്യാപകമാക്കി. ചിക്കാഗോ സണ് ടൈംസ്, വില്ലേജ് വോയ്‌സ്, ന്യൂയോര്‍ക്ക് മഗസിന്, ടൈംസ് ആന്റ് സണ് ടൈംസ് ഒഫ് ലണ്ടന്‍എന്നിവയുടെയും അധിപതിയായി. ഫോക്‌സ് ടെലിവിഷനും അദ്ദേഹം കൈക്കലാക്കി. 2005 ല് ഇന്റര് മിക്‌സ് മീഡിയ, മൈ സ്‌പെയ്‌സ് ഡോട്ട് കോം,വാള്‍സ്ട്രീറ്റ് ജേര്‍ണല് തുടങ്ങിയവയും സ്വന്തമാക്കി\nഇത്രയും എഴുതാന് കാരണം വെറും ഒരു ഓണ്‍ലൈന് പ്രസ്ഥാനമായി നില്‍ക്കാതെ ഇ- മലയാളി സാധിക്കുമെങ്കില് അമേരിക്കയിലുള്ള മറ്റു പബ്ലിഷിങ്ങ് കമ്പനികളെ വാങ്ങിയോ, അതിനു സാധിക്കുന്നില്ലെങ്കില് അവരുമായി താല്‍ക്കാലിക കരാറുണ്ടാക്കി ക്ഷയിച്ചുകൊണ്ടിരിക്കുന്ന മലയാള മാധ്യമങ്ങളെയും പത്രവ്യവസായത്തെയും ഒന്നടങ്കം പുനരുദ്ധരിക്കാന് ഒരു ശ്രമം നടത്തണമെന്നാണു എനിക്ക് പറയാനുള്ളത്.\nഒരു പത്രവ്യസായി വളരണമെങ്കില് എല്ലാ മേഖലകകള്‍ക്കും ചിലപ്പോള് പ്രാധാന്യം കൊടുക്കേണ്ടിവന്നേക്കും. റുപര്‍ട്ട് മര്‍ഡോക്കിനെപ്പോലെ ആയിത്തീരാന് കഴിഞ്ഞില്ലെങ്കിലും നമ്മുടെ മാത്രുരാജ്യമായ കേരളത്തെ ഇനിയും കൂടുതല് ആശ്രയിക്കാതെ. മുതലാളിത്തത്തിന്റെ ഈറ്റില്ലമായ അമേരിക്കയില് ഒരു വലിയ ചലനം സ്രുഷ്ടിച്ച് അമേരിക്കന് മലയാളിമാധ്യമങ്ങളുടെ മുഖമുദ്ര എന്നുള്ള സ്ഥാനത്തെക്കുയരാനും ഇ- മലയാളിക്ക് കഴിയട്ടെ എന്നു ഞാനഗ്രഹിക്കുന്നു.\nകുഞ്ചന്‍നമ്പ്യാര് പറഞ്ഞതുപോലെ 'ദീപസ്തംഭം മഹാശ്ചര്യം നമുക്കും കിട്ടണം പണം'' എന്നു ഇത്രയും മെനക്കെട്ടിരുന്നു ഇതെഴുതിയ ഞാനും ആഗ്രഹിക്കുന്നു. പണ്ടു ചങ്ങമ്പുഴ ജീവിച്ചിരുന്നപ്പോള് ഏതൊ ഒരു പബ്ലിഷറോട് തനിക്ക് തരാനുള്ള പണം കണക്കു പറഞ്ഞു വാങ്ങിക്കുന്ന ഒരു കത്തു കുറെനാള് മുമ്പു കാണാനെനിക്കു കഴിഞ്ഞു. ഭാവിയില് ഇ-മലയാളിയെ ആശ്രയിച്ചുനില്‍ക്കുന്ന എല്ലാ എഴുതുകാര്‍ക്കും, ജേണലിസ്റ്റുകള്‍ക്കും, മാധ്യമപ്രവര്‍ത്തകര്‍ക്കുമെല്ലാം റുപര്‍ട്ട് മര്‍ഡോക്കു കൊടുക്കുന്നതു പോലെ കൊടുക്കാന് കഴിഞ്ഞില്ലെങ്കിലും ചെറിയൊരു ചെക്ക് പ്രതിഫലമായി കൊടുക്കാനുള്ള സാമ്പത്തികശേഷി ഇ-മലയാളിക്ക് ഉണ്ടാവട്ടെ എന്നും പ്രാര്‍ത്ഥിക്കുന്നു.\nകമ്മൂണിസ്യവും, സോഷലിസ്യവും കാലഹരണപ്പെട്ടുപോയഈ കാലഘട്ടത്തില് നിലനില്‍പ്പിന്റെയും മുമ്പോട്ടുള്ള പ്രയാണത്തിന്റെയും കാര്യങ്ങളെപ്പറ്റി കൂടുതലായി ചിന്തിക്കുന്നത് നന്നയിരിക്കും. എഴുത്തുകാരെ പ്രോത്സാഹിപ്പിക്കാനുള്ള ഇ-മലയാളിയുടെ സംരംഭം പൂര്‍ണ്ണമായും നടപ്പാകണമെന്നുണ്ടെങ്കില് സമ്പന്ന വിഭാഗവുമായി ബന്ധപ്പെട്ടെങ്കില് മാത്രമെ സാധിക്കു. നമ്മുടെ സമൂഹത്തില് എത്രയോ സമ്പന്നന്മാരായ ബിസിനസ്സുകാരും, വ്യവസായ പ്രമുഖരുമുണ്ട്. അവരുമായി ധാരണയുണ്ടാക്കാന് കഴിഞ്ഞാല് സമീപഭാവിയില് ജേണലിസ്റ്റ് കോഴ്‌സുകള്‍തുടങ്ങുന്നതിനും, മാത്രുരാജ്യത്തു നിന്നു വരെ വിദ്യാര്‍ത്ഥികളെഇങ്ങോട്ടുകൊണ്ടുവരാന് കഴിഞ്ഞെന്നുമിരിക്കും. അങ്ങനെ സമീപഭാവിയില് ജേണലിസ്റ്റുകളെയും, എഴുത്തുകാരെയും, മാധ്യമപ്രവര്‍ത്തകരെയും, പരിശീലിപ്പിക്കുന്ന ഒരു വലിയ പ്രസ്ഥാനമായി ഇ-മലയാളി എന്ന സംരംഭം വളരട്ടെ എന്നും ഞാന് ആഗ്രഹിക്കുന്നു. എല്ലാറ്റിനുമുപരി ലോകമലയാളികളുടെ ഒരു ആശാകേന്ദ്രമായി ഇ-മലയാളി എന്ന പ്രസ്ഥാനംരൂപാന്തരപ്പെടട്ടെ എന്നും അഗ്രഹിക്കുന്നു.\nഇത്തരത്തില് ഒരു അവസരമുണ്ടാക്കിത്തന്ന ഇ-മലയാളിക്ക് എല്ലാവിധ ഭാവുകങ്ങളും.\nഅമേരിക്കയിൽ ഒരു മലയാള സാഹിത്യം വളർന്നുകൊണ്ടേയിരിക്കുന്നുണ്ട്. ഇവിടത്തെ പ്രമുഖ സംഘടനകളും, സമൂഹവും അത് അംഗീകരിക്കുന്നില്ല. അവർക്ക് നാട്ടിലുള്ളവർ എഴുതുന്നത് മാത്രം സാഹിത്യമെന്ന ചിന്താഗതിയാണ്. അതുകൊണ്ട് അമേരിക്കൻ മലയാള സാഹിത്യം എഴുത്തുകാരിലേക്ക് ചുരുങ്ങിപോകുന്നു. ഇവിടത്തെ എഴുത്തുകാരുടെ രചനകൾ മഴവില്ലു പോലെ ഒന്ന് മിന്നി അപ്രത്യക്ഷമാകുന്നു. ഇ മലയാളി എഴുത്തുകാരെ പ്രോത്സാഹിപ്പിക്കാൻ ചെയ്യാൻ ശ്രമങ്ങൾ പ്രശംസനീയം. ഇവിടത്തെ എഴുത്തുകാരെ ആദ്യമായി കാലമാടന്മാർ, തല്ലിപൊളികൾ എന്ന് അധിക്ഷേപിച്ച് നാട്ടിലെ കലാകൗമുദിയിൽ എഴുതിയത് അറുപതുകളിൽ പ്രശസ്തനായിരുന്ന കവി ചെറിയാൻ കെ ചെറിയാനാണ്. അന്ന്മുതൽ ജനം എഴുത്തുകാരെ പരിഹാസത്തോടെ നോക്കി കണ്ട്. ഇവിടെ എന്ത് പരിപാടി നടത്തിയാലും അതിനൊക്കെ നാട്ടിൽ നിന്നും എഴുത്തുകാരെ കൊണ്ടുവരിക എന്ന രീതി തുടർന്ന്. എഴുത്തുകാർ തമ്മിലും വലിയ ഐക്യമില്ലാത്തതുകൊണ്ട് രചനകൾ അങ്ങനെ അവഗണിക്കപ്പെട്ടുപോകുന്നു.\nഅമേരിക്കൻ മലയാള എഴുത്തുകാരുടെ പ്രധാന പ്രശ്നം മലയാളം ടൈപ്പിങ്ങ് അല്ല, മഷിനിറച്ച് എഴുതുന്ന ഫൌണ്ടൻ പേനകൾ കിട്ടാൻ പ്രയാസമാണ് എന്നതാണ്.\nബഹുമാന്യനായ കൂവള്ളൂർ സാറിന്റെ ലേഖനം വായിച്ചു . കൂവള്ളൂർ സാറിന്റെ അഭിപ്രായത്തോട് പൂർണമായും യോജിക്കുന്നു . ഇമലയാളിയെ കുറിച്ച് അങ്ങ് എഴുതിയതെല്ലാം വളരെ ശരിയാണ് . മാധ്യമപ്രവർത്തകരെയും , സാഹിത്യകാരന്മാരെയും അവരുടെ കഴിവുകൾ പ്രോത്സാഹിപ്പിക്കുന്നതിന് അമേരിക്കൻ മലയാളികൾക്കിടയിൽ ഇ മലയാളീ നടത്തുന്ന ശ്രമങ്ങൾ പ്രശംസനീയം തന്നേ. എല്ലാ വിജയങ്ങളും ആശംസിക്കുന്നു .


നടിമാരുടെ രാജികിട്ടി; ഷമ്മി തിലകനെയും ജോയ് മാത്യുവിനെയും ചര്‍ച്ചയ്ക്ക് വിളിച്ച് എ.എം.എം.എ | amma malayalam movie artist actress molestation case dileep arrest and return to amma controversy\nനടിമാരുടെ രാജികിട്ടി; ഷമ്മി തിലകനെയും ജോയ് മാത്യുവിനെയും ചര്‍ച്ചയ്ക്ക് വിളിച്ച് എ.എം.എം.എ\nJul 29, 2018, 10:52 AM IST\nനടി ആക്രമിക്കപ്പെട്ട സംഭവവുമായി ബന്ധപ്പെട്ട് പ്രതിചേര്‍ക്കപ്പെട്ട നടന് ദിലീപിനെ സംഘടനയില് തിരിച്ചെടത്തതുമായി ബന്ധപ്പെട്ടുണ്ടായ വിവാദങ്ങളെ തുടര്‍ന്ന് ആക്രമിക്കപ്പെട്ട നടിയടക്കം നാല് നടിമാര് സംഘടനയില് നിന്ന് രാജിവച്ചിരുന്നു.\nകൊച്ചി: അംഗങ്ങളുടെ പരസ്യപ്രതികരണം വിലക്കി അഭിനേതാക്കളുടെ സംഘടനയായ എ.എം.എം.എ. പ്രശ്‌നങ്ങള് എന്തെങ്കിലും ഉണ്ടെങ്കില് സംഘടനയ്ക്കുള്ളില് തന്നെ സംസാരിച്ച് പരിഹരിക്കണമെന്നും എ.എം.എം.എ അംഗങ്ങള്‍ക്ക് നല്‍കിയ സര്‍ക്കുലറില് പറയുന്നു. ആക്രമിക്കപ്പെട്ട നടിയടക്കം നാല് നടിമാരുടെ രാജിക്കത്ത് ലഭിച്ചതായി സംഘടന സ്ഥിരീകരിച്ചു.\nനടി ആക്രമിക്കപ്പെട്ട സംഭവത്തിൽ പ്രതിചേര്‍ക്കപ്പെട്ട നടന് ദിലീപിനെ സംഘടനയില് തിരിച്ചെടത്തതുമായി ബന്ധപ്പെട്ടുണ്ടായ വിവാദങ്ങളെ തുടര്‍ന്ന് ആക്രമിക്കപ്പെട്ട നടിയടക്കം നാല് നടിമാര് സംഘടനയില് നിന്ന് രാജിവച്ചിരുന്നു. രമ്യ നമ്പീശന്, റിമ കല്ലിങ്കല്, ഗീതു മോഹന്‍ദാസ് എന്നിവരാണ് പുറത്ത് പോയവര്. മറ്റു അംഗങ്ങളായ പാര്‍വതി, രേവതി, പത്മപ്രിയ എന്നിവര് ഇക്കാര്യങ്ങൾ എ.എം.എം.എയുമായി ചര്‍ച്ച ചെയ്യണമെന്ന് ആവശ്യപ്പെട്ടിരുന്നു. അത് സംഘടന അംഗീകരിച്ചിട്ടുണ്ട്.\nഇതുകൂടാതെ നടൻ ജോയ് മാത്യുവിനെയും അന്തരിച്ച നടന് തിലകനുമായി ബന്ധപ്പെട്ട വിഷയത്തില് മകന് ഷമ്മി തിലകനെയും ചര്‍ച്ചയ്ക്ക് വിളിച്ചിട്ടുണ്ട്.\nആ പീഡനങ്ങളുടെ രക്തസാക്ഷി ആയിരുന്നു തിലകൻ; ഓർമദിനത്തിൽ കുറിപ്പുമായി വിനയൻ\nമരണത്തെ മുഖാമുഖം കണ്ട് നടന് തിലകന്; 'ഡിഫന്‍സീവ് മെഡിസിന്' പരീക്ഷിക്കാതെ ഡോക്ടർ\nകല പീഡനങ്ങൾക്കുള്ള ഒരു മറയാവരുത്; വൈരമുത്തുവിനെതിരേ ഡബ്ല്യുസിസി\nAMMA general board meeting\nAMMA takes back Dileep


ലോക കവിതാ ദിനത്തിൽ ജയലക്ഷ്മിക്ക് ജയഭേരി സമർപ്പിച്ച് രാമനാരായണൻ - Newswayanad.in\nലോക കവിതാ ദിനത്തിൽ ജയലക്ഷ്മിക്ക് ജയഭേരി സമർപ്പിച്ച് രാമനാരായണൻ\nമാനന്തവാടി; ലേക കവിതാ ദിനമായ ഞായറാഴ്ച മുൻ മന്ത്രിയും മാനന്തവാടി നിയോജക മണ്ഡലം യു.ഡി.എഫ്. സ്ഥാനാർത്ഥിയുമായ പി.കെ. ജയലക്ഷ്മിക്ക് കവിത സമർപ്പിച്ച് മാനന്തവാടി കമ്മന സ്വദേശി രാമനാരായണൻ . ജയഭേരി എന്ന പേരിലാണ് കവിതയെഴുതിയത്.\nമാനന്തവാടി നഗരത്തിൽ ബസ് സ്റ്റാൻഡിനടുത്ത് അഞ്ജലി എന്ന പേരിൽ പൂജാ സാധനങ്ങൾ വിൽക്കുന്ന രാമനാരായണൻ ഒഴിവ് സമയത്തെ നേരം പോക്കിനാണ് പി.കെ. ജയലക്ഷ്മിയെക്കുറിച്ച് കവിത എഴുതിയത്. പിന്നീട് ഒരാവാശേത്തിന് ആലപിച്ച് നോക്കി. ലോക കവിതാ ദിനമായ ഞായറാഴ്ച ജയഭേരി എന്ന ആ കവിത സി.ഡി.യിലാക്കി ജയലക്ഷ്മിക്ക് സമർപ്പിച്ചു. പയ്യമ്പള്ളി കുറുക്കൻമൂലയിൽ നടന്ന യു.ഡി.എഫ് കൺവെൻഷനിലെത്തി പൊതുജനങ്ങൾക്ക് മുമ്പിൽ രാമനാരായണൻ തന്നെ കവിത ആലപിക്കുകയും ചെയ്തു. പാട്ട് കേട്ട് ആവേശഭരിതരായ യൂത്ത് കോൺഗ്രസ് പ്രവർത്തകർ ഹാളിനുള്ളിൽ മുദ്രാവാക്യം മുഴക്കിയാണ് രാമനാരായണനെയും ജയലക്ഷ്മിയെയും എതിരേറ്റത് .മാനന്തവാടി നിയോജക മണ്ഡലം യു.ഡി.എഫ്. തിരഞ്ഞെടുപ്പ് കമ്മിറ്റി ഭാരവാഹികളും ജനപ്രതിനിധികളും അടങ്ങുന്ന വേദിയിൽ ജയഭേരി പ്രകാശനം ചെയ്തു. പയ്യംമ്പള്ളി സ്വദേശി കെ.സി. ജോർജ് എഴുതി പ്രസിദീകരിച്ച പുതിയ പുസ്തകവും സ്ഥാനാർത്ഥിക്ക് സമ്മാനിച്ചു.\nറോസക്കുട്ടി ടീച്ചർ ഇനി ഇടതു സ്ഥാനാർത്ഥിയുടെ വിജയത്തിനായി


ഗ്രേറ്റ തുൻബർഗ് ടൈം മാഗസിൻ പേഴ്സൺ ഓഫ് ദ ഇയർ - Janayugom Online\nDecember 11, 2019, 10:15 pm\nന്യൂയോർക്ക്: സ്വീഡിഷ് പരിസ്ഥിതി പ്രവർത്തക ഗ്രേറ്റ തുൻബർഗിനെ 2019‑ലെ ടൈം മാഗസിൻ പേഴ്സൺ ഓഫ് ദ ഇയർ ആയി തെരഞ്ഞെടുത്തു. ടൈം മാഗസിൻ എഡിറ്റർ എഡ് ഫെൽസൻതാൾ ആണ് പുരസ്കാരം പ്രഖ്യാപിച്ചത്. പേഴ്സൺ ഓഫ് ദ ഇയർ പുരസ്കാരം നേടുന്ന ഏറ്റവും പ്രായം കുറഞ്ഞ വ്യക്തിയാണ് 16കാരിയായ ഗ്രേറ്റ തുൻബർഗ്.\nലോകം നേരിടുന്ന ഏറ്റവും വലിയ പ്രശ്നത്തിനു നേരെ ഉയരുന്ന ഏറ്റവും വലിയ ശബ്ദമാണ് ഗ്രേറ്റ തുൻബർഗിന്റേതെന്ന് പുരസ്കാരം പ്രഖ്യാപിച്ചുകൊണ്ട് എഡ് ഫെൽസൻതാൾ ചൂണ്ടിക്കാട്ടി.\nഎല്ലാ വെള്ളിയാഴ്ചകളിലും സ്കൂളിൽ നിന്ന് അവധി എടുത്ത് സ്വീഡിഷ് പാർലമെന്റിന് മുന്നിൽ പരിസ്ഥിതിക്കായി സമരം ഇരുന്നാണ് ഗ്രേറ്റയെ ലോകം ശ്രദ്ധിച്ചത്. കാലാവസ്ഥയ്ക്കും പരിസ്ഥിതിക്കും വേണ്ടി രാജ്യാന്തര തലത്തിൽ അടിയന്തര ഇടപെടൽ വേണമെന്ന ആവശ്യമുന്നയിച്ചുകൊണ്ടാണ് ഗ്രേറ്റ തുൻബർഗ് ശ്രദ്ധേയായത്. തുടർന്ന് വിവിധ രാജ്യങ്ങളിലെ വിദ്യാർഥികൾ ഗ്രേറ്റയുടെ ആഹ്വാനം ഏറ്റെടുത്ത് സമരരംഗത്തിറങ്ങി. കാലാവസ്ഥ ഉച്ചകോടിയിൽ പങ്കെടുക്കാൻ ന്യൂയോർക്കിലെത്തിയ ഗ്രേറ്റ ന്യൂയോർക്കിൽ നടന്ന സമരത്തിനും നേതൃത്വം നൽകിയിരുന്നു. ആഗോളതാപനം അടക്കമുള്ള പാരിസ്ഥിതിക പ്രശ്നങ്ങളിൽ ലോക നേതാക്കൾ നടപടി സ്വീകരിക്കാൻ മടിക്കുന്നതിനെതിരെ യുഎൻ കാലാവസ്ഥാ ഉച്ചകോടിയിൽ ഗ്രേറ്റ തുൻബർഗ് നടത്തിയ പ്രസംഗം ലോകശ്രദ്ധ നേടിയിരുന്നു.\nഒരു വർഷത്തിനിടയിൽ ഏറ്റവും കൂടുതൽ സ്വാധീനം ചെലുത്തിയിട്ടുള്ള വ്യക്തികൾ, സംഘടനകൾ, പ്രസ്ഥാനങ്ങൾ തുടങ്ങിയവയിൽനിന്നാണ് സമ്മാനാർഹരെ കണ്ടെത്തുന്നത്. ഈ വർഷത്തെ പുരസ്കാരത്തിനുള്ള ചുരുക്കപ്പെട്ടികയിൽ അമേരിക്കൻ പ്രസിഡന്റ് ഡൊണാൾഡ് ട്രംപ്, അമേരിക്കൻ ഹൗസ് സ്പീക്കർ നാൻസി പെലോസി എന്നിവർ ഇടംപിടിച്ചിരുന്നു.\nറയിൽവേ ജീവനക്കാരുടെ എണ്ണം 50 ശതമാനം വെട്ടികുറയ്ക്കാൻ നീക്കം


ആന്‍ഡി മറെ വിരമിക്കുന്നു | DoolNews\nആന്‍ഡി മറെ വിരമിക്കുന്നു\nFriday, 11th January 2019, 9:53 am\nബ്രിട്ടീഷ് താരം ആന്‍ഡി മറെ ടെന്നിസില് നിന്ന് വിരമിക്കുന്നു. അടുത്ത ആഴ്ച ആരംഭിക്കുന്ന ഓസ്‌ട്രേലിയന് ഓപ്പണ് കരിയറിലെ അവസാന ടൂര്‍ണമെന്റായിരിക്കുമെന്ന് മറെ പറഞ്ഞു.\nഇടുപ്പിനേറ്റ പരുക്കിനെത്തുടര്‍ന്ന് ഏറെനാളായി ടെന്നിസില് നിന്ന് വിട്ടുനില്‍ക്കുകയായിരുന്നു താരം.\nമൂന്നുതവണ ഗ്രാന്‍ഡ്സ്ലാം ജേതാവായിട്ടുള്ള താരമാണ്.\nALSO READ: ദക്ഷിണാഫ്രിക്കയുടെ ബെസ്റ്റ് ഫിനിഷര് ആല്‍ബി മോര്‍ക്കല് വിരമിച്ചു\nമെല്‍ബണില് നടത്തിയ വാര്‍ത്താസമ്മേളനത്തിനിടെയാണ് പൊട്ടിക്കരഞ്ഞുകൊണ്ട് മറെ വിരമിക്കല് പ്രഖ്യാപിച്ചത്. വിംബിള്‍ഡന് കളിച്ച് വിരമിക്കണമെന്നായിരുന്നു ആഗ്രഹമെന്നും പക്ഷേ അത്രയുംനാള് കളിക്കാനാകില്ലന്നും മറെ പറഞ്ഞു.\nനിലവില് 240-ാം സ്ഥാനത്താണ് മറെ. റോജര് ഫെഡററും റാഫേല് നദാലും അടക്കിവാണ ടെന്നിസ് യുഗത്തില് മൂന്ന് ഗ്രാന്‍ഡസ്ലാം കിരീടവും രണ്ട് ഒളിംപിക്‌സ് സ്വര്‍ണമെഡലും മറെ സ്വന്തമാക്കി.\n2016ല് രണ്ടാം വിമ്പിള്‍ഡന് കിരീടവും രണ്ടാം ഒളിംപിക്‌സ് സ്വര്‍ണവും സ്വന്തമാക്കിയ വര്‍ഷം മറയെ സര് പദവി നല്‍കി ബ്രിട്ടന് ആദരിച്ചു.


2020ല് മഹാഭാഗ്യം തുണ ഈ രാശിക്കാര്‍ക്ക് | 2020 Is Going To Be Lucky For These Zodiac Signs - Malayalam BoldSky\n| Published: Wednesday, October 9, 2019, 14:27 [IST]\nപുതുവര്‍ഷം വരാന് അധികം മാസങ്ങളില്ല. ഓരോ വര്‍ഷവും പുതു ഭാഗ്യങ്ങള് തേടുന്നവര്, നല്ലതു വരണമെന്ന് ആഗ്രഹിയ്ക്കുന്നവര് എല്ലാവരുമുണ്ടാകും.\nഭാഗ്യനിര്‍ണയത്തില് രാശിയും നക്ഷത്രവുമെല്ലാം അടിസ്ഥാനമായി വരാറുണ്ട്. ഇത്തരത്തില് വിശ്വസിയ്ക്കുന്നവര്‍ക്ക് ഇത്തരം വിശ്വാസങ്ങളും പ്രധാനം തന്നെയാണ്.\nരാശിയുടെ അടിസ്ഥാനത്തില് ഭാഗ്യവും നിര്‍ഭാഗ്യവുമെല്ലാം നിര്‍ണയിക്കുന്നുണ്ട്. ചില പ്രത്യേക രാശികളില് ജനിച്ചവര്‍ക്ക് 2020 ഏറെ ഭാഗ്യകരമാണെന്നു വേണം, പറയുവാന്. ഇത്തരം രാശികള് ഏതെല്ലാമെന്നറിയൂ, 2020ല് ഭാഗ്യം തുണയായി നില്‍ക്കുന്ന രാശികള്.\nകാപ്രിക്കോണ് അഥവാ കുംഭ രാശി (ഡിസംബര് 22-ജനുവരി 20) ഇത്തത്തില് പുതുവര്‍ഷം ഭാഗ്യം കൂടെ നില്‍ക്കുന്ന ഒരു രാശിയാണ്. വരും വര്‍ഷം ഈ രാശിക്കാരുടെ ജീവിതത്തിലെ ഏറ്റവും നല്ല കാലഘട്ടങ്ങളിലൊന്നാണെന്നു വേണം, പറയുവാന്. കഴിഞ്ഞ കാലങ്ങളില് ചെയ്ത കഠിനാധ്വാനത്തിന്റെ ഫലം ലഭിയ്ക്കുന്ന വര്‍ഷമെന്നു വേണം, പറയുവാന്. ചെയ്യുന്ന കാര്യങ്ങള്‍ക്ക് ഫലം ലഭിയ്ക്കും.\nവിര്‍ഗോ അഥവാ കന്നി രാശിയില് (ആഗസ്ത് 23-സെപ്റ്റംബര് 22) പെട്ടവര്‍ക്കും 2020 ഭാഗ്യ വര്‍ഷമാണെന്നു വേണം, പറയുവാന്. ഈ രാശിയില് പെട്ടവര്‍ക്ക് ജീവിതത്തിന്റെ എല്ലാ വശങ്ങളും നല്ല രീതിയില് പോകാനുള്ള സാധ്യതയുണ്ട്. ധനപരമായി ഏറെ മെച്ചമുള്ള വര്‍ഷം കൂടിയാണിത്. ധാരാളം പണം ഒഴുകിയെത്താന് സാധ്യതയുള്ള വര്‍ഷമെന്നു പറയാം. പണം എവിടെയെങ്കിലും നിക്ഷേപിയ്ക്കുവാന് താല്‍പര്യമെങ്കില് രണ്ടാമതൊന്ന് ആലോചിയ്ക്കാതെ നിക്ഷേപിയ്ക്കാം. ഇതുപോലെ പുതിയതായി എന്തെങ്കിലും തുടങ്ങണമെങ്കിലും. കാരണം പുതുവര്‍ഷത്തില് ഭാഗ്യം നിങ്ങള്‍ക്കൊപ്പമാകും.\nടോറസ് അഥവാ ഇടവ രാശിക്കാര്‍ക്കും(ഏപ്രില് 20-മെയ് 21) 2020 ഭാഗ്യ വര്‍ഷമാണെന്നു പറയാം. തുടക്കത്തില് അല്‍പം ഉത്കണ്ഠയുണ്ടാകുമെങ്കിലും പെട്ടെന്നുള്ള മാറ്റങ്ങള് ഈ രാശിക്കാര്‍ക്കു ഭാഗ്യ രൂപത്തില് വരും. 2020 പൊതുവേ ഇവര്‍ക്ക് പ്രണയത്തിന് അനുകൂലമായ കാലവുമാണ്. ഇത് സാമ്പത്തികമായി സഹായവും ഇവര്‍ക്കു നല്‍കും.\nലിയോ അഥവാ ചിങ്ങ രാശിയ്ക്കും ജൂലൈ 22-ആഗസ്ത് 23) 2010 ഭാഗ്യവര്‍ഷമാണെന്നു പറയാം. അധികം പ്രയത്‌നമില്ലാതെ തന്നെ ഏറെ ശ്രദ്ധ നേടാന് സാധിയ്ക്കുന്ന രാശിയാണിത്. കാന്തികാകര്‍ഷണവും ഉറച്ച സ്വഭാവവും ഇവര്‍ക്കിതിന് തുണയായി നില്‍ക്കുകയും ചെയ്യും. ജയിക്കണമെന്ന ചിന്ത ഇവര്‍ക്ക് നല്ലതു മാത്രം നല്‍കും. ആരോഗ്യപരമായും ജോലി സംബന്ധമായും പ്രണയ കാര്യത്തിലുമെല്ലാം ഇവര്‍ക്ക് ഏറെ ഉയര്‍ച്ചയുണ്ടാകുന്ന കാലഘട്ടമാണിത്.\nസാജിറ്റേറിയസ് അഥവാ ധനു രാശിയ്ക്കും 2010 ഏറെ ഭാഗ്യം കൊണ്ടു വരുന്ന വര്‍ഷമാണ്. ഈ വര്‍ഷം ഇവര്‍ക്കു വിചാരിച്ചതു ചെയ്യാനാകും, നേടാനുമാകും. ലക്ഷ്യം നേടുന്നതില് നിന്നും യാതൊരു തടസങ്ങളും ഇവര്‍ക്കു മുന്നില് വഴി മുടക്കില്ല. ജീവിതത്തില് ഇവര്‍ക്കു ബാലന്‍സ് നേടാന് സാധിയ്ക്കുകയും ചെയ്യും. വിദേശ രാജ്യങ്ങളില് നല്ല അവസരങ്ങള് വന്നു ചേരും. കരയറിലും യാത്രയിലും ഉയര്‍ച്ചയുണ്ടാകുന്ന വര്‍ഷം കൂടിയാണ് ഈ രാശിക്കാര്‍ക്കിത്.\n2020 Is Going To Be Lucky For These Zodiac Signs\n2020 Is Going To Be Lucky For These Zodiac Signs, Read more to know about,\nStory first published: Wednesday, October 9, 2019, 14:27 [IST]


മുന് എം.എല്.എയും സി.പിഐഎം സംസ്ഥാന കമ്മിറ്റി അംഗവുമായ ബി.രാഘവന് അന്തരിച്ചു | www.vyganews.com\nമുന് എം.എല്.എയും സി.പിഐഎം സംസ്ഥാന കമ്മിറ്റി അംഗവുമായ ബി.രാഘവന് അന്തരിച്ചു\nതിരുവന്തപുരം: മുന് എം.എല്.എയും സി.പിഐഎം സംസ്ഥാന കമ്മിറ്റി അംഗവുമായ ബി.രാഘവന് (66) അന്തരിച്ചു. കോവിഡ് ബാധിതനായി തിരുവനന്തപുരം മെഡിക്കല്...\nതിരുവന്തപുരം: മുന് എം.എല്.എയും സി.പിഐഎം സംസ്ഥാന കമ്മിറ്റി അംഗവുമായ ബി.രാഘവന് (66) അന്തരിച്ചു. കോവിഡ് ബാധിതനായി തിരുവനന്തപുരം മെഡിക്കല് കോളേജില് ചികിത്സയിലായിരുന്നു.\nഎസ്‌സിഎസ്ടി കോര്‍പറേഷന് ചെയര്‍മാനും കെഎസ്‌കെടിയു മുന് സംസ്ഥാന പ്രസിഡന്റുമാണ്. ബി.രാഘവന്റെ നിര്യാണത്തില് മുഖ്യമന്ത്രി പിണറായി വിജയന് അനുശോചനം അറിയിച്ചു.\nKeywords: B.Raghavan, EX MLA, Passes away, Covid\nwww.vyganews.com: മുന് എം.എല്.എയും സി.പിഐഎം സംസ്ഥാന കമ്മിറ്റി അംഗവുമായ ബി.രാഘവന് അന്തരിച്ചു


വൈദ്യ പരിശോധനാ സര്‍ട്ടിഫിക്കറ്റിനായി പണം മുടക്കി കാത്തിരിക്കേണ്ടത് നാലു ദിവസം; സലാലയിലെ പ്രവാസികള് ആശങ്കയില് | expats in Salalah to wait four days to get covid test result for return to kerala\nകൊവിഡ് പരിശോധനാ ഫലത്തിനായി കാത്തിരിക്കേണ്ടി വരുന്നത് ദിവസങ്ങള്; സലാലയിലെ പ്രവാസികള് ആശങ്കയില്\nSalalah, First Published 15, Jun 2020, 4:25 PM\nകൊവിഡുമായി ബന്ധപ്പെട്ട് സംസ്ഥാനം ഇപ്പോള് ആവശ്യപ്പെടുന്ന വൈദ്യ പരിശോധന സര്‍ട്ടിഫിക്കറ്റുകള് സലാലയില് നിന്നും ലഭിക്കുകയുമില്ല. പരിശോധനക്കായി 1200 കിലോമീറ്റര് അകലെയുള്ള മസ്‌കറ്റിലേക്ക് രക്ത സാമ്പിളുകള് അയച്ച് തിരികെ ഫലം വരുവാന് നാല് ദിവസം കാത്തിരിക്കണം.\nസലാല: സംസ്ഥാന സര്‍ക്കാരിന്റെ നിയന്ത്രണങ്ങളും വന്ദേ ഭാരത് ദൗത്യത്തില് നാട്ടിലേക്കുള്ള വിമാനങ്ങളുടെ കുറവും മൂലം സലാലയിലെ മലയാളികള് ആശങ്കയില്. ഇപ്പോള് സര്‍ക്കാര് ആവശ്യപ്പെടുന്ന വൈദ്യ പരിശോധന സംവിധാനങ്ങള് സലാലയില് ലഭ്യമല്ലെന്നും സലാലയിലെ സാമൂഹ്യ പ്രവര്‍ത്തകര് പറയുന്നു.\nഏകദേശം 50, 000ത്തിലധികം മലയാളികളാണ് ദോഫാര് ഗവര്‍ണറേറ്റില് സ്ഥിരതാമസക്കാരായുള്ളത്. ഇവിടെ നിന്നും നാട്ടിലേക്കു മടങ്ങുവാന് പതിനായിരത്തോളം മലയാളികള് മസ്‌കറ്റ് ഇന്ത്യന് എംബസിയില് പേര് രജിസ്റ്റര് ചെയ്തിട്ടുണ്ടെന്നാണ് സാമൂഹ്യ പ്രവര്‍ത്തകര് കണക്കാക്കുന്നത്. വന്ദേ ഭാരത് ദൗത്യത്തില് അഞ്ചു വിമാനങ്ങളിലായി 900 മലയാളികള്‍ക്ക് മാത്രമേ സലാലയില് നിന്ന് കേരളത്തിലേക്ക് മടങ്ങുവാന് സാധിച്ചിട്ടുമുള്ളൂ. ഇനിയും ഈ ഘട്ടത്തില് സലാലയില് നിന്നും കേരളത്തിലേക്ക് സര്‍വീസുകള് ഇല്ലന്നും സലാല ഇന്ത്യന് സോഷ്യല് ക്ലബ് മലയാളം വിങ് കണ്‍വീനര് മോഹന്‍ദാസ് തമ്പി പറഞ്ഞു.\nകൊവിഡുമായി ബന്ധപ്പെട്ട് സംസ്ഥാനം ഇപ്പോള് ആവശ്യപ്പെടുന്ന വൈദ്യ പരിശോധന സര്‍ട്ടിഫിക്കറ്റുകള് സലാലയില് നിന്നും ലഭിക്കുകയുമില്ല. പരിശോധനക്കായി 1200 കിലോമീറ്റര് അകലെയുള്ള മസ്‌കറ്റിലേക്ക് രക്ത സാമ്പിളുകള് അയച്ച് തിരികെ ഫലം വരുവാന് നാല് ദിവസം കാത്തിരിക്കണം. ഒപ്പം പരിശോധനാ നിരക്ക് പതിനായിരം ഇന്ത്യന് രൂപയില് കൂടുതലാകുമെന്നും സലാല കെ.എംസിസി കേന്ദ്ര കമ്മറ്റി പ്രസിഡന്റ് നാസ്സര് പെരിങ്ങത്തൂര് വ്യക്തമാക്കി.\nസലാല കെഎംസിസിയുടെ നേതൃത്വത്തില് അഞ്ച് ചാര്‍ട്ടേഡ് വിമാനങ്ങള് കേരളത്തിലേക്ക് അയക്കുവാനുള്ള നടപടികള് പുരോഗമിച്ചുവരികയാണെന്നും നാസ്സര് പെരിങ്ങത്തൂര് പറഞ്ഞു. നിലവില് ദോഫാര് മേഖലയില് കൊവിഡ് രോഗം വര്‍ധിക്കുന്നതിനാല് ഒമാന് സുപ്രിം കമ്മറ്റി ജൂലൈ മൂന്നു വരെ ലോക്ക് ഡൗണും പ്രഖ്യാപിച്ചിരിക്കുകയാണ്. ഇതിനാല് പുറത്ത് യാത്ര ചെയ്യുന്നതിന് കര്‍ശന നിയന്ത്രണങ്ങളാണ് സലാലയില് നിലനില്‍ക്കുന്നത്.\nLast Updated 15, Jun 2020, 5:29 PM\nexpatriates in Salalah


എസ്ഡിപിഐ നിരോധിക്കണമെന്ന ആവശ്യവുമായി ആർഎസ്എസ് – Veekshanam\nപാലക്കാട്: എസ്ഡിപിഐ നിരോധിക്കണമെന്ന് കേന്ദ്ര സർക്കാരിനോട് ആവശ്യപ്പെട്ട് ആർഎസ്എസ്. പാലക്കാട്ടെ സഞ്ജിത്തിൻ്റെ കൊലപാതക കേസ് അന്വേഷണം എൻഐഎ ഏറ്റെടുക്കണമെന്നും ആർഎസ്എസ് പറഞ്ഞു. അതിനിടെ പ്രതികളിലേക്കെത്താൻ പരിശോധന കൂടുതൽ കേന്ദ്രങ്ങളിലേക്ക് അന്വേഷണ സംഘം വ്യാപിപ്പിച്ചു.\nകൂടുതൽ എസ്ഡിപിഐ നേതാക്കളെ ചോദ്യം ചെയ്തു വരിയാണ്. സഞ്ജിത്ത് കൊല്ലപ്പെട്ട മമ്പറം റോഡിൻ്റെ പരിസരങ്ങളിലും അന്വേഷണ സംഘം പരിശോധന നടത്തി. കഴിഞ്ഞ ദിവസം മണ്ണാർകാട് നിന്ന് ലഭിച്ച ആയുധങ്ങളും ഫോറൻസിക്ക് പരിശോധനയ്ക്ക് അയച്ചിട്ടുണ്ട്.\nകൊച്ചിയിൽ മോഡലുകൾ മരിച്ചതിൽ ദുരൂഹത; കേസ് അന്വേഷിക്കാൻ പുതിയ സംഘം


ഒരു കത്രികയെങ്കിലും വീട്ടിലുള്ളവർ ഈ ട്രിക്ക് കണ്ടുനോക്കൂ 100% ഉപകാരപ്രദം...!! - Creator Pen\nഒരു കത്രികയെങ്കിലും വീട്ടിലുള്ളവർ ഈ ട്രിക്ക് കണ്ടുനോക്കൂ 100% ഉപകാരപ്രദം…!!\nഒരു കത്രികയെങ്കിലും വീട്ടിലുള്ളവർ ഈ ട്രിക്ക് കണ്ടുനോക്കൂ 100% ഉപകാരപ്രദം…!! അറിവുകൾ എന്നും ഒരു മുതൽക്കൂട്ടാണ്. പലരിൽ നിന്നും നമുക്ക് പുതിയ അറിവുകൾ ലഭിച്ചേക്കാം. അങ്ങനെ ഒത്തിരി അറിവുകൾ പകർന്നു നൽകാൻ നമ്മുടെ സോഷ്യൽമീഡിയക്ക് കഴിഞ്ഞിട്ടുണ്ട്. നമുക്ക് ഉപകരപെടുന്ന എല്ലാ അറിവുകളെയും നമ്മൾ സ്വീകരിക്കണം.\nചൂട് വെള്ളത്തില് കുളിച്ചാല് ഇതാകും നിങ്ങള്ക്ക് സംഭവിക്കുക…!!


29 Mar, 2020 at 12:29 AM\nസൗദി തലസ്ഥാനമായ റിയാദിന് നേരെ ഹൂതികളുടെ ബാലിസ്റ്റിക് മിസൈല് ആക്രമണ ശ്രമം. സൗദി പ്രാദേശിക സമയം രാത്രി പതിനൊന്നരയോടെയാണ് ആകാശത്ത് വെച്ച് രണ്ടു ബാലിസ്റ്റിക് മിസൈലുകള് തകര്‍ത്തത്. താമസ കേന്ദ്രങ്ങള് ലക്ഷ്യമാക്കിയെത്തിയ മിസൈലുകള് നിലം തൊടും മുമ്പേ സൈന്യം പ്രതിരോധിച്ചു.\nറിയാദിലെ ആകാശത്ത് വെച്ച് തകര്‍ത്ത മിസൈലുകളുടെ അവശിഷ്ടങ്ങള് താഴെ പതിച്ച് രണ്ട് പേര്‍ക്ക് നിസാര പരിക്കേറ്റു. ജിസാന് നേരെ നടന്ന മിസൈല് ആക്രമണ ശ്രമവും പ്രതിരോധിച്ചു. ആക്രമണം നടത്തിയത് ഹൂതികളാണെന്ന് സൌദി സഖ്യസേനാ വക്താവ് കേണല് തുര്‍ക്കി അല് മാലികി പറഞ്ഞു. കൊറോണ പ്രതിരോധ പ്രവര്‍ത്തനങ്ങള് ലോകത്ത് നടക്കുമ്പോള് ഹൂതികള് നടത്തുന്ന ഈ പ്രവര്‍ത്തനം അംഗീകരിക്കാനാകില്ലെന്നും സൈന്യം പറഞ്ഞു. അപകടം നടന്നതോടെ റിയാദില് അപകട സൈറണ് മുഴങ്ങിയിരുന്നു.\nഖമീശ് മുശൈത്തിന് നേരെ കഴിഞ്ഞ ദിവസം നടന്ന ഡ്രോണ് ആക്രമണത്തിന് പിന്നാലെ ഹൂതികളുടെ ഡ്രോണ് വിക്ഷേപണ കേന്ദ്രം സൌദി സഖ്യസേന തകര്‍ത്തിരുന്നു. യമനില് സമാധാനം പുനസ്ഥാപിക്കാനുള്ള ശ്രമങ്ങള്‍ക്കായി യുഎന് ആഹ്വാനം ചെയ്ത വെടിനിര്‍ത്തല് കരാര് സൌദിയും യമന് സര്‍ക്കാറും സ്വാഗതം ചെയ്തിരുന്നെങ്കിലും ഹൂതികള് അംഗീകരിച്ചിട്ടില്ല.


പുനലൂരിലെ പ്രവാസിയുടെ ആത്മഹത്യ; ജാമ്യത്തിലിറങ്ങിയ പ്രതികള്‍ക്ക് സി.പി.ഐ സ്വീകരണം നല്‍കി\nസി.പി.ഐ പിന്തുണ ബി.ജെ.പിയ്ക്ക്, സി.പി.ഐ.എം വോട്ട് അസാധു; എടവിലങ്ങ് പഞ്ചായത്ത് വൈസ് പ്രസിഡണ്ട് സ്ഥാനം ബി.ജെ.പിയ്ക്ക്\nTuesday 13th March 2018 8:11pm\nTuesday 13th March 2018 8:06pm\nപുനലൂര്: പുനലൂരില് പ്രവാസിയായ സുഗതന് ആത്മഹത്യ ചെയ്ത സംഭവത്തില് പ്രതികളായ എ.ഐ.വൈ.എഫ് പ്രവര്‍ത്തകര്‍ക്ക് സി.പി.ഐ സ്വീകരണം നല്‍കി. ജാമ്യത്തിലിറങ്ങിയപ്പോഴാണ് ഇവരെ സി.പി.ഐ സ്വീകരിച്ചത്.\nകുന്നിക്കോട് മണ്ഡലം സെക്രട്ടറി ഗിരീഷ് അടക്കം3പേര്‍ക്കാണ് സ്വീകരണം. പുനലൂരില് വച്ചാണ് ഇവര്‍ക്ക് സ്വീകരണം നല്‍കിയത്.\nഎ.ഐ.വൈ.എഫ്. പ്രവര്‍ത്തകര് വര്‍ക്ക്ഷോപ്പിന് മുന്നില് കൊടികുത്തിയതില് മനംനൊന്താണ് പ്രവാസി പുനലൂര് ഐക്കരക്കോണം വാഴമണ് ആലുവിളവീട്ടില് സുഗതന് (64) തൂങ്ങിമരിച്ചത്.\nപ്രവാസ ജീവിതം അവസാനിപ്പിച്ചു തിരിച്ചെത്തിയ സുഗതന് വര്‍ക്ഷോപ് നിര്‍മാണത്തിനായി പാട്ടത്തിനെടുത്ത സ്ഥലത്തു ഷെഡ് കെട്ടിയിരുന്നു. ഈ സ്ഥലം വയല്‍നികത്തിയതാണെന്ന് ആരോപിച്ച് എഐവൈഎഫ് കൊടികുത്തിയിരുന്നത്. ഷെഡ് പൊളിക്കേണ്ടി വരുമെന്ന മാനസികവിഷമത്തിലാണു സുഗതന് ആത്മഹത്യ ചെയ്തത്. എ.ഐ.വൈ.എഫിന്റെ ദ്രോഹം കൊണ്ടാണ് സുഗതന് ആത്മഹത്യ ചെയ്തതെന്ന് മകന് സുജിത് പരാതി നല്‍കിയിരുന്നു.


ഹോങ്കോങ്ങിലെ ചുണക്കുട്ടന്മാർ സർക്കാർ നയം തിരുത്തിച്ചതെങ്ങനെ ?\nHong Kong, First Published 17, Jun 2019, 4:16 PM IST\nചൈനീസ് സർക്കാർ തങ്ങളുടെ സ്വാതന്ത്ര്യത്തിനുമേലെ നടത്തുന്ന കടന്നു കയറ്റമായാണ് ഈ യുവാക്കൾ പുതിയ 'കൈമാറ്റബില്ലിനെ' കാണുന്നത്. അത് അവരെ ഏറെ അലട്ടുന്ന ഒന്നാണ്.\nഒരാഴ്ചയ്ക്കുള്ളിൽ ഹോങ്കോങ്ങ് അതിന്റെ ചരിത്രത്തിലെ ഏറ്റവും അക്രമാസക്തമായ രണ്ടു പ്രതിഷേധ റാലികൾക്കാണ് സാക്ഷ്യം വഹിച്ചത്. ഈ രണ്ടു റാലികളുടേയും മുൻ നിരയിൽ ഉണ്ടായിരുന്നത് ചെറുപ്പക്കാരായിരുന്നു. പലരും ടീനേജ് പ്രായക്കാർ. അവർ എങ്ങനെയാണ് സർക്കാരിന്റെ നയത്തെ തിരുത്തുക എന്ന ലക്ഷ്യത്തോടെ, വിപ്ലവത്തിന്റെ തീച്ചൂളയിലേക്ക് നിർഭയം എടുത്തുചാടിയത്..? സർക്കാർ എടുത്ത ഒരു ചരിത്ര പ്രധാനമായ തീരുമാനത്തെ അവർ എങ്ങനെയാണ് കൈപിടിച്ച് തിരുത്തിയെഴുതിച്ചത്..?\nഹോങ്കോങ്ങിലെ യുവാക്കൾ പണ്ടുമുതലേ ഒരു കാര്യത്തിന് പ്രസിദ്ധരാണ്,സ്വന്തം കാര്യം നോക്കുന്നതിൽ. അവർ ഒന്നുകിൽ കൃത്യമായി പഠിച്ച് നല്ലൊരുദ്യോഗം നേടും. അല്ലെങ്കിൽ ബിസിനസ്സ് ചെയ്‌ത് നാലുകാശ് സമ്പാദിക്കും. ഹോങ്കോങ്ങിന്റെ ചരിത്രത്തിൽ അവിടുത്തെ യുവാക്കൾ, തെരുവിലിറങ്ങി സമരം ചെയ്തതിന്റെയോ, രാഷ്ട്രീയത്തിന്റെയും കാല്പനിക ചിന്തയുടെയും പിന്നാലെ പോയി ജീവിതം തുലച്ചു കളഞ്ഞതിന്റെയോ ഒന്നും അധികം ഉദാഹരണങ്ങളില്ല. എന്നിട്ടും, കഴിഞ്ഞ ഒരാഴ്ചയായി തെരുവിൽ നിറഞ്ഞു കത്തിയത് ഹോങ്കോങ്ങിലെ യുവതയുടെ രോഷമാണ്. തെരുവിൽ മുഖം മൂടികളണിഞ്ഞ് മുദ്രാവാക്യങ്ങൾ വിളിച്ചും, വഴികളിൽ മാർഗ്ഗതടസ്സങ്ങൾ സൃഷ്ടിച്ചും, പൊലീസിന് നേരെ ടിയർ ഗ്യാസ് കാനിസ്റ്ററുകൾ തിരിച്ചെറിഞ്ഞും ഒക്കെ അവർ കട്ടയ്ക്കുകട്ട പോരാടി.\nഇതിനു മുമ്പ് ഒരല്പമെങ്കിലും ഹോങ്കോങ്ങ് അസ്വസ്ഥമായിട്ടുണ്ടെങ്കിൽ, അത് 2014-ൽ നടന്ന 'കുടപിടിക്കൽ' സമരത്തിനിടെയാണ്. അന്ന് ജനാധിപത്യപരമായ തെരഞ്ഞെടുപ്പുകൾ നടത്തണം എന്നാവശ്യപ്പെട്ടു തെരുവിലിറങ്ങിയത് പതിനായിരങ്ങളായിരുന്നു. 'ഒക്കുപ്പൈ സെൻട്രൽ' എന്നായിരുന്നു അന്നത്തെ സമരങ്ങൾ അറിയപ്പെട്ടത്. അന്ന് പക്ഷേ, സർക്കാരിൽ നിന്നും യാതൊന്നും നേടിയെടുക്കാതെ തന്നെ അവർക്ക് ആ സമരം നിർത്തേണ്ടി വന്നു.\nഎന്നാൽ ഇത്തവണ അങ്ങനെയല്ല..! ഹോങ്കോങ്ങിൽ നിന്നും കുറ്റകൃത്യങ്ങളുടെ വിചാരണയ്ക്കായി പൗരന്മാരെ മെയിൻലാൻഡ് ചൈനയിലേക്ക് കൈമാറ്റം ചെയ്യുന്നത്തിനുവേണ്ടി ഒരു ബിൽ പാർലമെന്റിൽ അവതരിപ്പിക്കപ്പെട്ടു. ആ വിവാദ ബില്ലിനെതിരെയാണ് ഹോങ്കോങ്ങിലെ യുവജനങ്ങൾ ഒന്നടങ്കം തെരുവിലിറങ്ങിയതും,സർക്കാരിനെക്കൊണ്ട് ആ ബിൽ പാർലമെന്റിൽ അവതരിപ്പിക്കുന്നത് നിർത്തിവെപ്പിച്ചതും, ഏറെക്കുറെ അത് ഉപേക്ഷിച്ച മട്ടിൽ ആക്കിയതും.\nഇക്കുറി എന്താണ് വ്യത്യസ്തമായിരുന്നത്..? കഴിഞ്ഞ കുറി മുട്ടുമടക്കാതിരുന്ന ഹോങ്കോങ് സർക്കാർ ഇത്തവണ യുവാക്കൾക്കു മുന്നിൽ കീഴടങ്ങിയത് എന്തുകൊണ്ടാണ്.?\nതങ്ങളുടെ ഭാവിയും, ജോലിയും, ജീവൻ വരെയും പണയപ്പെടുത്തിക്കൊണ്ട്, അറസ്റ്റ് ചെയ്യപ്പെടാനുള്ള സാധ്യതയെ പരീക്ഷിച്ചുകൊണ്ട് ആ യുവാക്കൾ പോലീസിന്റെ ഭീഷണികൾ അവഗണിച്ച് തെരുവിൽ തന്നെ തുടരുന്നത് എന്തുകൊണ്ടാണ്..?\n'ഇത് റാഡിക്കലായി ഉണ്ടായ ഒരു മാറ്റമല്ല..' - ഹോങ്കോങ് ജനതയിൽ ഈ മാറ്റം കഴിഞ്ഞ രണ്ടു ദശാബ്ദങ്ങളായി പതുക്കെ വന്ന ഒന്നാണ്. 2000-ൽ ഹോങ്കോങ്ങിൽ 58 % രജിസ്റ്റേർഡ് വോട്ടർമാരുണ്ടായിരുന്നത് 2016 ആയപ്പോഴേക്കും 70% ആയി വർധിച്ചു. ഹോങ്കോങ്ങ് എന്ന ബ്രിട്ടീഷ് കോളനിയുടെ രാഷ്ട്രീയ ഭാവി തുലാസിൽ നിൽക്കുന്ന ഒരു കാലത്ത് ഇത് വളരെ ശ്രദ്ധേയമായ ഒരു മാറ്റമാണ്.\nഹോങ്കോങിന് മേൽ ചൈനയ്ക്ക് എന്നും നോട്ടമുണ്ടായിരുന്നു. അവർ ഹോങ്കോങ്ങിനെ ആക്രമിച്ചു സ്വന്തമാക്കാതിരുന്നത് അത് ബ്രിട്ടീഷ് കോളനി ആയിരുന്നതുകൊണ്ടുമാത്രമാണ്. 1997-ൽ ഹോങ്കോങ് പ്രവിശ്യയുടെ പരമാധികാരം ബ്രിട്ടനിൽ നിന്നും മെയിൻലാൻഡ് ചൈനയ്ക്ക് കൈമാറപ്പെട്ടെങ്കിലും, അതിനെ അന്നത്തെ ഉടമ്പടി പ്രകാരം 2047 വരെ ഒരു സ്പെഷ്യലി അഡ്മിനിസ്റ്റെർഡ് റീജിയൻ (SAR) ആയി നിലനിർത്തപ്പെട്ടു. വിദേശകാര്യത്തിലും, പ്രതിരോധത്തിലും ഒഴിച്ച് മറ്റെല്ലാ കാര്യത്തിലും ഹോങ്കോങിന് പരമാധികാരമുണ്ട്.\nഈ ഉടമ്പടി അവസാനിക്കുന്ന 2047-ൽ എന്താവും ഹോങ്കോങ്ങിന്റെ അവസ്ഥ എന്നത് ഇന്ന് അവിടുത്തെ യുവാക്കളെ അലട്ടുന്ന ഒരു അനിശ്ചിതത്വമാണ്. ഇനിയും കൊല്ലം പത്തുമുപ്പതുണ്ടെങ്കിലും, അത് ഏറെ സമീപത്തിലാണ് എന്നുള്ള തോന്നൽ അവരിൽ ശക്തമാണ്. അതുകൊണ്ടുതന്നെ ചൈനീസ് സർക്കാരിന്റെ ഭാഗത്തു നിന്നുള്ള ഏതൊരു നീക്കവും അവരെ എളുപ്പത്തിൽ ആശങ്കയിലാക്കും.\nഈ സമരത്തിനിടെയും അവിടത്തെ യുവാക്കൾ വളരെ ശ്രദ്ധാലുക്കളാണ്. മുഖം മറച്ചും, ഐഡന്റിറ്റി വെളിപ്പെടുത്താതെയും മാത്രം പ്രതികരിക്കുന്ന അവർ തങ്ങളുടെ വിവരങ്ങൾ ചൈനീസ് ചാരന്മാർ ശേഖരിക്കാതിരിക്കാൻ ക്രെഡിറ്റ് കാർഡുകളും മറ്റും ഉപയോഗിക്കാൻ മടിക്കുന്നുണ്ട്. കഴിവതും പണം തന്നെ കൊടുത്ത് ട്രെയിൻ ടിക്കറ്റുകളും മറ്റും വാങ്ങുന്നു. വാട്ട്സ്ആപ്പ്, ഫേസ്ബുക്ക്, ട്വിറ്റർ, ടെലിഗ്രാം പോലുള്ള ആത്മഘാതിയായ ആപ്‌ളിക്കേഷനുകൾ ഫോണിൽ സൂക്ഷിക്കാതിരിക്കാൻ ശ്രദ്ധിക്കുന്നു.\nകഴിഞ്ഞ കുറി 'ഒക്കുപ്പൈ സെന്റർ' പ്രൊട്ടസ്റ്റിന്റെ കാലത്ത് ഈ ശ്രദ്ധ ഉണ്ടായിരുന്നില്ല. അന്ന് ആ സമരത്തിൽ പങ്കെടുത്തവർ പരക്കെ വേട്ടയാടപ്പെട്ടു. പ്രദേശത്ത് വർധിച്ചുവരുന്ന ചൈനയുടെ സ്വാധീനമാണ് അവരെയൊക്കെ ഇങ്ങനെയുള്ള പ്രതിഷേധങ്ങളിലേക്ക് ഇറക്കി വിടുന്നത്. ഇത്തരത്തിലുള്ള നിയന്ത്രണങ്ങളോട് മൗനം പാലിക്കുന്നതും, അതൊക്കെ കണ്ടില്ലെന്നു നടിക്കുന്നതുമാണ് ഈ ലോകത്തിൽ ഏറ്റവും അപകടകരമായ കാര്യം എന്ന് അവർ കരുതുന്നുണ്ട്.\nഇത്തവണത്തെ സമരത്തിന് ഒരു പ്രത്യേകതയുണ്ട്. സമരക്കാർ ഇപ്പോൾ ഉള്ളതിൽ കൂടുതൽ ജനാധിപത്യം പുലർന്നുകാണണം എന്ന് ആഗ്രഹിക്കുന്നില്ല. ഉള്ളത് എത്രയോ അത്രയും അതുപോലെ നിലനിർത്താണെങ്കിലും സാധിക്കണം, അതാണ് അവരുടെ ആവശ്യം. ഇത്തവണ അവർ തയ്യാറായെടുത്താണ് സമരത്തിനിറങ്ങിയത്. മുറിവുകൾ കെട്ടാനുള്ള ബാന്ഡേജുകൾ മുതൽ, പോലീസിൽ നിന്നും പരിക്ക് പറ്റിയാൽ ആവശ്യം വന്നേക്കാവുന്ന മരുന്നുകൾ വരെ അവർ സ്റ്റോക്കു ചെയ്തിരുന്നു ഇത്തവണ. പലർക്കും അവരുടെ അച്ഛനമ്മമാരിൽ നിന്നും കടുത്ത എതിർപ്പുകൾ നേരിടേണ്ടി വന്നിരുന്നു. സമരത്തിൽ പങ്കെടുത്തതിന്റെ പേരിൽ പലരെയും വീട്ടിൽ നിന്നും പുറത്താക്കി. പോലീസ് ആ കുട്ടികളെ നിരന്തരം വേട്ടയാടി. എന്നിട്ടും അവർ സമരം ഉപേക്ഷിച്ചില്ല.\nസമരം ചെയ്തതിൽ ഭൂരിഭാഗവും ഹോങ്കോങ്ങിലെ ഏറ്റവും മിടുക്കരായ കുട്ടികൾ പഠിക്കുന്ന കോളേജുകളിൽ നിന്നുള്ള വിദ്യാർത്ഥികളായിരുന്നു. സമരത്തിനിടെ വിപ്ലവകാരികളെ പോലീസ് റബ്ബർ ബുള്ളറ്റുകളും ബീൻ ബാഗ് ഷോട്ടുകളും ടിയർ ഗ്യാസിന്റെ 150 -ൽ അധികം കാനിസ്റ്ററുകളും കൊണ്ടാണ് എതിരിട്ടത്. കഴിഞ്ഞതവണ നടന്ന അംബ്രല്ലാ പ്രൊട്ടസ്റ്റിൽ 79 ദിവസം കൊണ്ട് ഉപയോഗിക്കേണ്ടി വന്നതിലധികം, ഇവയെല്ലാം ഇത്തവണ ഒരാഴ്ചയ്ക്കകം പൊലീസിന് ചെലവിടേണ്ടി വന്നു. നിരവധി വിദ്യാർത്ഥികൾക്ക് പെപ്പർ സ്പ്രേയുടെയും നീറ്റൽ അറിയേണ്ടി വന്നു. എന്നിട്ടും അവർ പിന്മടങ്ങാൻ തയ്യാറായില്ല.\nകുട്ടികളെ ആക്രമിച്ച പോലീസുകാരോട് ഒരു സ്ത്രീ സമരത്തിനിടെ , " നാളെ നിങ്ങൾക്കും ഇതുപോലുള്ള കുട്ടികളുണ്ടാവും.. ഓർത്തോ.. " എന്ന് ദേഷ്യപ്പെടുന്നതിന്റെ വീഡിയോ വൈറലായിരുന്നു. സമരങ്ങളോട് അനുഭാവം പ്രകടിപ്പിച്ചുകൊണ്ട് നഗരത്തിലെ പള്ളികളിൽ നിന്നും സംഘങ്ങൾ പോലീസിനെതിരെ ഹാലേലുയ്യാ വിളികളുമായി രംഗത്തെത്തിയിരുന്നു. " ഞങ്ങളുടെ മക്കളെ വെടിവെക്കരുതേ.." എന്ന പ്ലക്കാർഡുകളുമായി സമരക്കാരുടെ അമ്മമാർ അണിനിരന്ന " മദേഴ്‌സ് റാലി' യും ഏറെ ശ്രദ്ധേയമായി.\nസർക്കാരിനെതിരെയുള്ള പൊതുജനവികാരം ശക്തമായതോടെ രാഷ്ട്രീയക്കാർക്കും അടങ്ങിയിരിക്കാനായില്ല. പല നേതാക്കളും സമരം ചെയ്യുന്ന യുവാക്കളെ പിന്തുണച്ചുകൊണ്ട് രംഗത്തെത്തി.\nഹോങ്കോങ്ങിന്റെ രാഷ്ട്രീയഭാവി ഇനി എങ്ങോട്ട് ചായും എന്നത് ഇനിയും വ്യക്തമല്ല. ബില്ലുമായി തൽക്കാലം മുന്നോട്ടു പോവുന്നില്ല എന്ന് സർക്കാറിന്റെ ഭാഗത്തുനിന്നും ശനിയാഴ്ച ഒരു പ്രഖ്യാപനമുണ്ടായിട്ടും, ഞായറാഴ്ച പതിവിലും അധികം പങ്കാളിത്തത്തോടെയുള്ള ഒരു റാലിയ്ക്കാൻ ഹോങ്കോങ് സാക്ഷ്യം വഹിച്ചത്. ആ റാലിയിൽ പങ്കെടുത്ത പലരും തങ്ങളുടെ ജീവിതത്തിൽ ആദ്യമായിട്ടായിരുന്നു ഒരു പ്രതിഷേധത്തിനിറങ്ങുന്നത്. അവർ അങ്ങനെ ചെയ്യാൻ ധൈര്യപ്പെട്ടത്, ഈ നിഷ്കളങ്കരായ യുവാക്കളുടെ എതിർപ്പുകളോട് അവരുടെ ഹൃദയം ചേർന്ന് മിടിക്കുന്നതുകൊണ്ടാണ്.\nഎന്തായാലും ഒരു കാര്യം വളരെ വ്യക്തമായിട്ടുണ്ട്. ഹോങ്കോങ്ങുകാർ ഇന്ന് സമരങ്ങളെയും പ്രതിഷേധങ്ങളെയും കാണുന്നത്, പഴയ കണ്ണുകൊണ്ടല്ല..! കഴിഞ്ഞ പത്തുമുപ്പതുവര്ഷത്തെ രാഷ്ട്രീയ മൗഢ്യത്തെയാണ് ഈ 'കൈമാറ്റ ബില്ലി'നെതിരായ സമരം ഉടച്ചുകളഞ്ഞത്.\n" ലാത്തിയുമായി തൊട്ടുമുന്നിൽ വന്നു നിൽക്കുന്ന പോലീസിന്റെ കണ്ണിലേക്കുറ്റു നോക്കി മണിക്കൂറുകളോളം വിപ്ലവഗാനങ്ങൾ ഉച്ചത്തിൽ പാടേണ്ടി വരുമെന്നൊന്നും ഞങ്ങളാരും സങ്കല്പിച്ചിരുന്നതല്ല.. ഞങ്ങളുടെ അമ്മമാർ ഞങ്ങൾക്ക് പിൻതുണ പ്രഖ്യാപിച്ചു കൊണ്ട് തെരുവിലിറങ്ങുമെന്നും.. റിപ്പോർട്ടർമാർ ഞങ്ങളോട് ഐക്യദാർഢ്യം പ്രഖ്യാപിച്ച് ഹെൽമെറ്റുകളും മറ്റും ധരിച്ച് ഞങ്ങൾക്കിടയിലേക്ക് ഇറങ്ങി വരുമെന്നും.. ഒന്നും ഞങ്ങൾ പ്രതീക്ഷിച്ചിരുന്നില്ല. .." ഒരു വിദ്യാർത്ഥി പറഞ്ഞു.\nആദ്യമായി ടിയർ ഗ്യാസിന്റെ നീറ്റലറിഞ്ഞ ഒരു വിദ്യാർത്ഥിനി ആ അനുഭവത്തെ വേദനാജനകം എന്നാണ് പറഞ്ഞത്. " കണ്ണിൽ കുത്തുന്ന വേദനയായിരുന്നു.. ഒന്നും കാണാനാവാത്ത അവസ്ഥ.. വെള്ളമൊഴിച്ചാൽ കൂടുതൽ പ്രശ്നമാവും എന്നറിഞ്ഞിരുന്നില്ല ഞാൻ.. ആകെ നരകത്തിൽ പെട്ട അവസ്ഥയായി.. ടിയർ ഗാസ് കാൻ താഴെ വന്നു വീണു പൊട്ടുന്ന ഒച്ച ഇനി ഒരിക്കൽക്കൂടി കേൾക്കുന്നതിനെപ്പറ്റിപ്പോലും ഓർക്കാൻ വയ്യ.. എന്നാലും ഞാൻ പ്രതിഷേധത്തിൽ നിന്നും പിന്നോട്ട് പോവുന്ന പ്രശ്നമേയില്ല.. " അവൾ പറഞ്ഞു.\nഇപ്പോൾ ഹോങ്കോങ്ങിലെ ജനങ്ങൾക്ക് ആ വേദനകളൊന്നും വലിയ പ്രശ്നമായി തോന്നുന്നില്ല. കാരണം, അവരുടെ സ്വാതന്ത്ര്യമാണ് ഇപ്പോൾ അപകടത്തിലായിരിക്കുന്നത്. അത് രക്ഷിച്ചെടുക്കാൻ മറ്റെന്തു ത്യജിച്ചും പ്രതിഷേധിക്കാൻ അവർക്കു മടിയില്ല..!\nLast Updated 17, Jun 2019, 4:28 PM IST


കഴിവുണ്ടെങ്കിൽ പ്രണവ് അഭിനയിക്കും അല്ലെങ്കില് വേറെ ജോലി നോക്കും | ViralKerala.in\nHome Viral കഴിവുണ്ടെങ്കിൽ പ്രണവ് അഭിനയിക്കും അല്ലെങ്കില് വേറെ ജോലി നോക്കും\nകഴിവുണ്ടെങ്കിൽ പ്രണവ് അഭിനയിക്കും അല്ലെങ്കില് വേറെ ജോലി നോക്കും\nപ്രണവ് മോഹന്‍ലാലിന്‍റെ അഭിനയ ജീവിതത്തെക്കുറിച്ച് പ്രതികരണവുമായി മോഹന്‍ലാൽ. ദൈവാനുഗ്രഹവും അവന്‍റെ കഴിവുമാണ് എല്ലാം തീരുമാനിക്കുക. കഴിവുണ്ടെങ്കിൽ അഭിനയം തുടരും, അല്ലെങ്കില് അവൻ വേറെ ജോലി കണ്ടെത്തുമെന്നും ഒരു ദേശീയ മാധ്യമത്തിനു നൽകിയ അഭിമുഖത്തിൽ മോഹൻലാൽ പറഞ്ഞു.\nമരക്കാർ അങ്ങനെ വലുതായി പ്ലാന് ചെയ്ത് സംഭവിച്ചതല്ല. ഇത്ര വലിയൊരു ചിത്രം ചെയ്യുമെന്നോ അതിൽ പ്രണവും കല്യാണിയുമൊക്കെ അഭിനയിക്കുമെന്നോ ഒന്നും കരുതിയിരുന്നില്ല, പക്ഷേ അത് സംഭവിച്ചു. ഇതുപോലെ മറ്റനേകം കാര്യങ്ങളും സംഭവിക്കുമെന്ന് വിശ്വസിക്കുന്നു.\nജീവിതത്തില് നല്ല കാര്യങ്ങൾ സംഭവിച്ചപ്പോഴെല്ലാം പ്രിയൻ ഒപ്പമുണ്ടായിരുന്നു. ആദ്യത്തെ സംസ്കൃത നാടകം അവതരിപ്പിച്ചപ്പോൾ, പദ്മ പുരസ്കാരം ലഭിച്ചപ്പോൾ എല്ലാം കൂടെയുണ്ടായിരുന്നു. അവാര്‍ഡ് വാർത്ത അറി‍ഞ്ഞപ്പോൾ ഒപ്പമുണ്ടായിരുന്ന എല്ലാവരുമായും ആ സന്തോഷം പങ്കുവെച്ചു.\nജീവിതത്തിലെ മുൻഗണനകളൊന്നും മാറിയിട്ടില്ല, പക്ഷേ ജീവിതശൈലി മാറി. തുടക്കകാലത്തൊക്കെ കാരവനിലൊന്നും ഇരിക്കില്ലായിരുന്നു. പക്ഷേ ഇപ്പോൾ അങ്ങനല്ല. ഇപ്പോള് താമസിക്കുന്ന ഹോട്ടലുകൾ വ്യത്യാസപ്പെട്ടു. അതല്ലാതെയുള്ള മാറ്റങ്ങളൊന്നും ഉണ്ടായിട്ടില്ല.\n8 മണിക്കാണ് ഷൂട്ടിങ്ങ് എന്ന് അറിയിച്ചാൽ ഞാൻ കൃത്യമയത്തു തന്നെ എത്തും. 8 മണി എന്നു പറഞ്ഞാൽ അവർ 10 മണിക്കേ തുടങ്ങൂ എന്നൊന്നും ചിന്തിക്കില്ല. ജോലിയോടുള്ള പ്രതിബദ്ധതയിൽ ഒരു മാറ്റവുമില്ല.\nഅവാർഡുകൾ ജീവിതത്തിനെ പരകോടിയിലെത്തിച്ചു എന്നു വിശ്വസിക്കുന്നില്ല. അവ ഹൃദയം കൊണ്ടു സ്വീകരിക്കുന്നു. പക്ഷേ, അടുത്ത ദിവസം എഴുന്നേൽക്കും, ലൊക്കേഷനിൽ പോകും, മേക്കപ്പിടും, അഭിനയിക്കും.\nഅഭിനേതാവെന്ന രീതിയിൽ അഭിയിക്കുക എന്നതാണ് ഉത്തരവാദിത്തം. പദ്മഭൂഷൻ ലഭിച്ചെന്നു കരുതി പുതിയ രീതിയിലുള്ള പ്രകടനമൊന്നും ഉണ്ടാകില്ല. അഭിനേതാവെന്ന രീതിയിൽ നമുക്കു സ്വീകരിക്കാവുന്ന റോളുകൾക്കും ചില പരിധികളുണ്ട്. പ്രൊഡക്ഷനിലേക്ക് കടക്കാനുള്ള കാരണങ്ങളിലൊന്ന് ഇതാണ്.\nമരക്കാറും ലൂസിഫറുമൊക്കെ വലി‌യ ബജറ്റിലാണ് ഒരുക്കുന്നത്. സാധാരണ മലയാളിസിനിമകളേക്കാൾ ഉയർന്ന ബജറ്റാണത്. നമ്മുടെ സിനിമയെ കൂടുതൽ പ്രേക്ഷകരിലേക്ക് എത്തിക്കണം. മലയാളസിനിമക്ക് ദേശീയതലത്തിൽ ശ്രദ്ധ നേടിക്കൊടുക്കുക എന്നതാണ് എന്‍റെ ഉത്തരവാദിത്തം.\nPrevious articleഅർബുദം എന്ന മഹാവ്യാധിയോട് മല്ലിട്ട് മരണം വരിച്ച ഒരു അമ്മയുടെ മകനാണ് ഞാൻ\nNext articleകുഞ്ഞ് വെളിയില് വന്നപ്പോള് ഒരു ടാപ്പ് തുറന്ന് വിട്ടത് പോലെ രക്തം താഴേക്ക് ഒഴുകി….


ബഹ്‌റൈന് ഇനി നല്ലകാലം…സാമ്പത്തികനില കുതിച്ചുയരുമെന്ന് ഹമദ് രാജാവ്\nLATEST NEWS അന്താരാഷ്ട്ര വിമാന സർവീസ് പുനഃരാരംഭം;സൗദി അറേബ്യയുടെ സുപ്രധാന പ്രഖ്യാപനം ഇന്ന് ഖത്തറില് 168 പേര്‍ക്ക് പുതുതായി കോവിഡ് സ്ഥിരീകരിച്ചു ഒമാനില് 209 പേര്‍ക്ക് പുതുതായി കോവിഡ് സ്ഥിരീകരിച്ചു.\nമനാമ: ബഹ്റൈനില് കഴിഞ്ഞ ദിവസം വന്‍തോതില് എണ്ണ, വാതക ശേഖരം കണ്ടെത്തിയത് രാജ്യത്തിന്റെ സാമ്പത്തിക നിലയില് കാതലായ മാറ്റമുണ്ടാക്കുമെന്ന് രാജാവ് ഹമദ് ബിന് ഈസാ അല് ഖലീഫ. ആഹ്ളാദകരമായ പ്രഖ്യാപനത്തിന്റെ ഭാഗമായി സഖീര് കൊട്ടാരത്തില് കിരീടാവകാശി പ്രിന്‍സ് സല്‍മാന് ബിന് ഹമദ് അല് ഖലീഫയുടെ സാന്നിധ്യത്തില് നടന്ന ചടങ്ങിലാണ് ഹമദ് രാജാവ് തന്റെ സന്തോഷം പങ്കുവെച്ചത്.\nരാജ്യത്തെ പൗരന്മാരുടെ സമ്പത്തിനും ശ്രേയസ്സിനും ഉയര്‍ച്ചയുണ്ടാക്കുന്ന ഈ മാറ്റം തങ്കലിപികളില് എഴുതപ്പെടേണ്ടതാണ്. രാജ്യത്തിന്റെ സാമ്പത്തിക ഭദ്രതയെ താങ്ങിനിര്‍ത്തുന്നതില് മേലില് ഈ കണ്ടുപിടിത്തത്തിനും പങ്കുണ്ടായിരിക്കും. വിദ്യാഭ്യാസം, ആരോഗ്യം, വ്യവസായം തുടങ്ങി സമസ്ത മേഖലയിലും വളര്‍ച്ച കൈവരിച്ച രാജ്യം ഇനി എണ്ണയുല്‍പാദനത്തിലും മുന്നോട്ടു വരികയാണ്. നാം കാത്തിരുന്ന നിമിഷമാണിത്. 1932ല് മിഡിലീസ്റ്റില് ആദ്യമായി പെട്രോള് കണ്ടെത്തിയത് ബഹ്റൈനിലായിരുന്നു. പിന്നീട് ഇതാദ്യമായാണ് ഇത്രയും വലിയ ഒരു ശേഖരം കണ്ടെത്തുന്നതെന്ന് അദ്ദേഹം പറഞ്ഞു.\nബഹ്റൈന്റെ വികസന ചരിത്രത്തില് ഇതോടെ ഒരു പുതിയ അധ്യായം രചിക്കപ്പെട്ടിരിക്കയാണ്. ഇന്ന് ലോകരാജ്യങ്ങളിലെ വാര്‍ത്താമാധ്യമങ്ങളില് ബഹ്റൈന് നിറഞ്ഞു നില്‍ക്കുന്നു. ഈ സന്തോഷം രാജ്യത്തെ പൗരന്മാരുമായി പങ്കുവെക്കുന്നുവെന്നും ഹമദ് രാജാവ് കൂട്ടിച്ചേര്‍ത്തു. രാജ്യത്തിന്റെ ഭരണകര്‍ത്താക്കള്‍ക്ക് ഇന്നലെയും അഭിനന്ദന പ്രവാഹമായിരുന്നു.\nരാജ്യത്തിന്റെ പടിഞ്ഞാറന് തീരത്ത് ഖലീജ് അല് ബഹ്റൈന് എന്ന സ്ഥലത്താണ് ശേഖരം കണ്ടെത്തിയിരിക്കുന്നത്. ഇതുമായി ബന്ധപ്പെട്ട വിശദാംശങ്ങള് ബഹ്റൈന് എണ്ണ വകുപ്പുമന്ത്രി ഷെയ്ഖ് മുഹമ്മദ് ബിന് ഖലീഫ അല് ഖലീഫ നേരത്തേ വാര്‍ത്താസമ്മേളനത്തില് വെളിപ്പെടുത്തിയിരുന്നു.\nഎണ്‍പതു ബില്ല്യണ് ബാരല് ശേഷിയുള്ള എണ്ണശേഖരമാണ് കണ്ടെത്തിയിരിക്കുന്നത്. അഞ്ചു വര്‍ഷത്തിനകം ഉല്‍പ്പാദനമാരംഭിക്കാനാവുമെന്നാണു പ്രതീക്ഷ. ഈ വര്‍ഷം തന്നെ രണ്ട് എണ്ണക്കിണറുകള് കുഴിക്കാനാകുമെന്നും ഇതുമായി ബന്ധപ്പെട്ട കരാര് നല്‍കിക്കഴിഞ്ഞുവെന്നും മന്ത്രി കൂട്ടിച്ചേര്‍ത്തു.\nബഹ്റൈനില് സ്വദേശിയെ വഞ്ചിച്ചു മലയാളി മുങ്ങി; സഹായം തേടി സ്വദേശിയുടെ വാര്‍ത്താ സമ്മേളനം\nഗാന്ധിജയന്തി: പ്രബന്ധമൽസരം സംഘടിപ്പിക്കാന് ഒരുങ്ങി ഇന്ത്യൻ എംബസി\nസൗജന്യ ആംബുലന്‍സ് സേവനവുമായി ബഹ്‌റൈന് കെഎംസിസി…ഹൈടെക് ആംബുലന്‍സ് കോഴിക്കോട് സമര്‍പ്പിച്ചു\nഅന്താരാഷ്ട്ര വിമാന സർവീസ് പുനഃരാരംഭം;സൗദി അറേബ്യയുടെ സുപ്രധാന പ്രഖ്യാപനം ഇന്ന്\nShare this on WhatsAppദമ്മാം: അന്താരാഷ്ട്ര വിമാന സർവീസ് പുനഃരാരംഭിക്കുന്നതുമായി …\nഖത്തറില് 168 പേര്‍ക്ക് പുതുതായി കോവിഡ് സ്ഥിരീകരിച്ചു\nShare this on WhatsAppദോഹ : ഖത്തറില് 168 പേര്‍ക്ക് പുതുതായി കോവിഡ് …\nഒമാനില് 209 പേര്‍ക്ക് പുതുതായി കോവിഡ് സ്ഥിരീകരിച്ചു.\nShare this on WhatsAppമസ്‌കത്ത് : ഒമാനില് 209 പേര്‍ക്ക് പുതുതായി കോവിഡ് …\nഒമാനിൽ കൊവിഡ് നിയന്ത്രണങ്ങളിൽ കൂടുതൽ ഇളവുകൾ അനുവദിച്ചു\nShare this on WhatsAppമസ്‍കത്ത് : ഒമാനിൽ കൊവിഡ് നിയന്ത്രണങ്ങളിൽ കൂടുതൽ ഇളവുകൾ …\nസൗദി അറേബ്യയിൽ 263 പേർക്ക് പുതുതായി കൊവിഡ് സ്ഥിരീകരിച്ചു\nShare this on WhatsAppറിയാദ്: സൗദി അറേബ്യയിൽ 263 പേർക്ക് പുതുതായി കൊവിഡ് …\nബഹ്റൈനില് വന് എണ്ണ, പ്രകൃതിവാതക നിക്ഷേപo


രണ്ടു മാസം മുൻപ് വരെ സൗദിയിൽ എങ്ങിനെ കഴിഞ്ഞിരുന്ന കുടുംബങ്ങളാണിതൊക്കെ. – Pravasi Corner\nരണ്ടു മാസം മുൻപ് വരെ സൗദിയിൽ എങ്ങിനെ കഴിഞ്ഞിരുന്ന കുടുംബങ്ങളാണിതൊക്കെ.\nവിശുദ്ധ റമദാൻ മാസം സൗദി അറേബ്യയിൽ ഒരു പ്രത്യേക മാസം തന്നെയായിരുന്നു പ്രവാസികൾക്കും സ്വദേശികൾക്കും കഴിഞ്ഞ വർഷം വരെ. ജോലിക്കാർക്ക് ദിവസവും ജോലി ചെയ്യുന്ന മണിക്കൂറുകൾ കുറവ്. ഓവർടൈം കൂടുതൽ. വ്യാപാരം ചെയ്യുന്നവർക്ക് കച്ചവടം കൂടുതൽ.\nപല ദിവസങ്ങളിലും പരിചയക്കാരുടെയും ബന്ധുക്കളുടെയും വീടുകളിൽ നോമ്പ് തുറ. ആവശ്യക്കാർക്ക് നോമ്പ് തുറക്കുള്ള സമയമായാൽ പള്ളികളിലും മറ്റും സൗജന്യ ഭക്ഷണം. ഇശാ നമസ്കാരം കഴിഞ്ഞാൽ റോഡുകളിലും മാളുകളിലും നിറയുന്ന ജനങ്ങൾ. പെരുന്നാൾ ദിനങ്ങളിൽ നീണ്ട അവധി.\nഈ വർഷം എല്ലാം തകിടം മറിഞ്ഞു. അപ്രതീക്ഷിതമായി എത്തിയ മഹാമാരി പല പ്രവാസികളെയും കുടുംബങ്ങളെയും സാമ്പത്തികമായി തകർത്തു കളഞ്ഞു. എല്ലാം അടക്കി പിടിച്ചുള്ള നോമ്പ് ദിവസങ്ങളാണിപ്പോൾ. നോമ്പ് തുറക്ക് ആർഭാടം ഇല്ല. എത്രയും കുറച്ച് വിഭവങ്ങൾ, അത്രയും നല്ലത് എന്ന മനോഭാവം. ഒട്ടും വിഭവങ്ങൾ ഇല്ലാത്തവരും ഏറെ. ഇനിയും എത്ര നാൾ ഇങ്ങിനെ എന്ന് ആർക്കും ഒരു ഉറപ്പുമില്ല.\nഈ ദുരിത കാലത്ത് ഏറെ പ്രയാസം അനുഭവിക്കുന്നത് ഇടത്തരം സാമ്പത്തിക സ്ഥിതിയുള്ള പ്രവാസികളാണ്. സാമ്പത്തിക സ്ഥിതി ഉള്ളവർക്ക് ആരുടേയും സഹായ സേവനങ്ങൾ ആവശ്യമില്ല. ദരിദ്രരായവർക്ക് ആളുകൾ പറയാതെ തന്നെ സഹായങ്ങളും സേവനങ്ങളും നൽകും. ഇതിനിടയിൽ ഉള്ള ഇടത്തരം പ്രവാസികളാണ് വരുതിയിൽ നിൽക്കാൻ കൂട്ടാക്കാത്ത ഈ വറുതി കാലത്ത് ദുരിതം അനുഭവിക്കുന്നത്. പ്രവാസ ലോകത്തായാലും നാട്ടിലായാലും ഇതിന് മാറ്റമില്ല. ആരും അറിയാതെയും ആരോടും പറയാതെയും ദുരന്തങ്ങൾ നടക്കുന്നത് ഈ കുടുംബങ്ങളിലാണ്.\nസൗദിയിൽ പലരും കുടുംബത്തെ കൂടെ നിർത്തുന്നത് കുടുംബത്തെ കൂടെകൂട്ടാനുള്ള സാമ്പത്തിക സ്ഥിതി ഉണ്ടായിട്ടല്ല. മറിച്ചു കഴിയുന്നിടത്തോളം ഒരുമിച്ചു നിൽക്കാം എന്ന ആഗ്രഹം കൊണ്ട് മാത്രമാണ്. കാര്യമായ സമ്പാദ്യം ഒന്നും കാണില്ല. കിട്ടുന്നത് മുഴുവൻ ഏറെക്കുറെ ചെലവഴിച്ചാണ് ഇവിടെ നിൽക്കുന്നത്. തരക്കേടില്ലാത്ത ജോലിയും വരുമാനവും ഉള്ളവരാണെങ്കിൽ തന്നെയും ഇതുവരെയുള്ള സമ്പാദ്യം മുടക്കി നാട്ടിൽ വലിയ വീട് വെച്ചിട്ടുണ്ടാകും. കയ്യിലുള്ള സമ്പാദ്യത്തിന് പുറമെ വായ്പയിൽ നിന്നുള്ള ബാധ്യതയും ഉണ്ടാവും.\nഈ വായ്പയും, കുട്ടികളുടെ പഠനവും, ദൈനംദിന ജീവിത ചിലവുകളും തുടങ്ങി എല്ലാ ചിലവുകളും നടത്തേണ്ടത് ഇപ്പോൾ ലഭിക്കുന്ന ജോലിയിൽ നിന്നുള്ള വരുമാനം ഒന്നുകൊണ്ടു മാത്രമായിരിക്കും. തൊണ്ണൂറു ശതമാനം പ്രവാസികൾക്കും മറ്റൊരു അധിക വരുമാന മാർഗം ഉണ്ടാവില്ല. അത്തരക്കാരുടെയും കുടുംബങ്ങളുടെയും ജീവിതമാണ് ഇപ്പോഴുള്ള പ്രതിസന്ധി മൂലം വഴിമുട്ടി നിൽക്കുന്നത്.\nദമ്മാമിലെ ഒരു മെക്കാനിക്കൽ എൻജിനീയറുടെ ബുദ്ധിമുട്ടുകൾ സന്നദ്ധ സംഘടനയെ അറിയിച്ചു സഹായം വാങ്ങി കൊടുത്തത് അദ്ദേഹത്തെ ഏറ്റവും നന്നായി അറിയുന്ന ഒരു സാമൂഹിക പ്രവർത്തകനാണ്. മാസങ്ങളായി ജോലിയും ഇല്ലാതെ ശമ്പളവും പട്ടിണിയുടെ വക്കിലായിരുന്നു ഈ എൻജിനീയർ. കയ്യിലുള്ള തുക കൊണ്ട് കുറച്ചു ദിവസങ്ങൾ തള്ളി നീക്കി. ലോക്ക് ഡൗൺ രണ്ടു മാസം അടുക്കാറായപ്പോൾ മുറി വാടക കൊടുത്തും ഭക്ഷണത്തിന് ചിലവാക്കിയും കയ്യിലുള്ള തുക കുറഞ്ഞു വന്നു. പിന്നീട് ഭക്ഷണം കഴിക്കുന്ന അവസരങ്ങൾ ദിവസവും കുറഞ്ഞു വന്നു. നാട്ടിലെ കുടുംബത്തിനും പണം അയച്ചു കൊടുക്കാൻ സാധിക്കാത്തത് കൊണ്ട് അവിടെയും പട്ടിണി.\nനോമ്പ് തുറക്കാനും വെറും കുബ്ബൂസും വെള്ളവും മാത്രം. തൊട്ടടുത്തുള്ള റൂമുകളിൽ സാമൂഹിക പ്രവർത്തകർ സഹായങ്ങൾ എത്തിച്ചു കൊടുത്തു കൊണ്ടിരിക്കുമ്പോഴും ഇയാൾ എൻജിനീയർ ആയതിനാൽ ആരും സഹായം നൽകിയില്ല. അഭിമാന ക്ഷതം ഓർത്ത് ആരോടും പറയാതെ വല്ലാത്തൊരു അവസ്ഥയിൽ ആയിരുന്നു അയാൾ. ഈ സാമൂഹിക പ്രവർത്തകനുമായി ഇയാൾക്ക് ബന്ധം ഉണ്ടായിരുന്നത് കൊണ്ട് മാത്രമാണ് വിവരങ്ങൾ അറിയാനും സഹായം എത്തിക്കാനും സാധിച്ചത്.\nസൗദിയിലെ രണ്ടാം വ്യാവസായിക നഗരമായ യാമ്പുവിലെ ഒരു പെട്രോകെമിക്കൽ കമ്പനിയിൽ മധ്യതല തസ്തികയിൽ ജോലി ചെയ്‌ത് കൊണ്ടിരുന്ന കോഴിക്കോട് ജില്ലക്കാരനായ മലയാളി നാട്ടിൽ വാർഷിക അവധിക്ക് പോയതായിരുന്നു. നാട്ടിലെത്തി ഒരു മാസം കഴിഞ്ഞപ്പോഴാണ് സൗദി അറേബ്യ വിമാന സർവീസുകൾ റദ്ദാക്കുകയും യാത്ര വിലക്ക് പ്രഖ്യാപിക്കുകയും ചെയ്തത്. തിരികെ സൗദിയിലെത്തിയാൽ ഉടനെ ജോലിയിൽ പ്രവേശിക്കാൻ സാധിക്കും എന്നുള്ളത് കൊണ്ട് കൈവശം ഉള്ളതെല്ലാം ഏതാണ്ട് മുഴുവനായി തന്നെ ചിലവാക്കി കഴിഞ്ഞിരുന്നു.\nഇപ്പോൾ എന്ന് സൗദിയിലേക്ക് തിരികെ എത്താൻ സാധിക്കും എന്ന് അറിയില്ല. ആറു മാസം മുതൽ ഒരു വർഷം വരെ സമയം എടുത്തേക്കാം. തിരികെ പോകാനുള്ള വിലക്ക് നീക്കിയാലും ജോലി അവിടെ ഉണ്ടാകും എന്ന് ഉറപ്പില്ല. സമ്പാദ്യം ഇല്ലാത്തതിനാലും മറ്റു വരുമാന മാർഗ്ഗങ്ങൾ ഇല്ലാത്തതിനാലും കുടുംബം നീങ്ങുന്നത് പട്ടിണിയിലേക്കാണ്. വീടിന്റെ വായ്പ തുക ബാക്കിയാണ്. എന്തെങ്കിലും വരുമാനം ലഭിക്കുന്നതിനായി തിരികെ പോകുന്നത് വരെ നാട്ടിൽ എവിടെയെങ്കിലും ജോലിയിൽ പ്രവേശിക്കാം എന്ന് കരുതിയാലും നാട്ടിൽ സ്ഥാപനങ്ങൾ തുറക്കാത്ത അവസ്ഥ. ഇനിയെന്ത് ചെയ്യും എന്ന് അറിയാതെ അങ്ങേയറ്റം നിരാശയിൽ ദിവസങ്ങൾ തള്ളി നീക്കുന്നു.\nഏതാണ്ട് സമാനമായ അവസ്ഥ തന്നെയാണ് ഭൂരിഭാഗം പ്രവാസികളുടെയും. അനിശ്ചിതാവസ്ഥ എന്ന് തീരും എന്ന് ആർക്കും ഒരു ഉറപ്പുമില്ല. ജോലിയിൽ തുടരാൻ സാധിക്കുമോ, ആണെങ്കിൽ തന്നെ പഴയ ശമ്പള വ്യവസ്ഥ തന്നെ ആയിരിക്കുമോ എന്നും ഉറപ്പില്ല. അനിശ്ചിതത്വം തുടർന്നാൽ പിരിച്ചു വിടലും ഉണ്ടാവും.\nകിഴക്കൻ പ്രവിശ്യയിലെ ജുബൈലിൽ ഉള്ള ഒരു മലയാളിയുടെ അവസ്ഥ വളരെ പരിതാപകരമാണെന്ന് സാമൂഹിക പ്രവർത്തകർ പറയുന്നു. തെറ്റില്ലാത്ത പ്രശസ്തിയുള്ള ഒരു കമ്പനിയുടെ ഓപ്പറേഷൻസ് മാനേജരാണ് ഇദ്ദേഹം. കുടുംബം കൂടെയുണ്ട്. രണ്ടു കുട്ടികൾ ഇവിടെ തന്നെ പഠിക്കുന്നു. കമ്പനിയുടെ പ്രവർത്തനം നിന്ന് പോയിട്ട് രണ്ടു മാസത്തോളമാവുന്നു. കയ്യിലുള്ള നീക്കിയിരിപ്പ് ഏതാണ്ട് മുഴുവനായി തന്നെ കഴിഞ്ഞു. പണം കൊടുത്ത് സാധനങ്ങൾ വാങ്ങാൻ കഴിയാത്ത അവസ്ഥ. അഭിമാന ക്ഷതം മൂലം കടം പറയാനും വയ്യ. ഒടുവിൽ മറ്റു വഴിയില്ലാതായപ്പോൾ ബക്കാലക്കാരനോട് കാര്യങ്ങൾ തുറന്നു പറഞ്ഞു അയാളുടെ കനിവിൽ പറ്റുബൂക് തുടങ്ങി. അത് കൊണ്ട് ഈ നോമ്പ് കാലത്തും കുട്ടികൾക്ക് ഭക്ഷണം കഴിക്കാൻ സാധിക്കുന്നു. കഴിഞ്ഞ നോമ്പ് കാലത്തെ സുഭിക്ഷിത ഈ കുടുംബത്തിന് ഓർമ്മകൾ മാത്രം.\nഇത് പോലെയുണ്ട് അനേകം പേർ. സൗദിയിലും നാട്ടിലും പലയിടങ്ങളിലായി. അഭിമാന ബോധം അനുവദിക്കാത്തത് കൊണ്ട് മാത്രം തന്റെ ഭർത്താവ് സാമൂഹിക പ്രവർത്തകരോട് സഹായം ചോദിക്കുന്നില്ലെന്ന് സൗദിയിലെ ഒരു മലയാളി വീട്ടമ്മ സുഹൃത്തിനോട് പറഞ്ഞത് കൊണ്ട് മാത്രമാണ് ഈ ആഴ്ച ആ വീട്ടിൽ രണ്ടു നേരമെങ്കിലും ഭക്ഷണം കഴിക്കാനുള്ള ഭക്ഷ്യ വസ്തുക്കൾ എത്തിയത്. മക്കൾ കൂട്ടുകാരോട് പറയുന്ന വിവരങ്ങളിൽ നിന്നും വീടുകളിലെ ദുരിതാവസ്ഥ മനസിലാക്കി സഹായിക്കുന്ന കുടുംബങ്ങളും ഉണ്ട്. ഇപ്പോൾ ഭക്ഷണത്തിനായി വരുന്ന അഭ്യർത്ഥനകളിൽ ഭൂരിഭാഗവും കുടുംബങ്ങളുടേതാണെന്ന് സാമൂഹിക പ്രവർത്തകർ പറയുന്നു.\nരണ്ടു മാസം മുൻപ് വരെ എങ്ങിനെ കഴിഞ്ഞിരുന്ന കുടുംബങ്ങളാണിതൊക്കെ. ഇത് പോലെ എത്രയോ പ്രവാസി കുടുംബങ്ങൾ ഇവിടെയും നാട്ടിലുമായി പ്രയാസത്തിൽ കഴിയുന്നു. ചിലർ പ്രയാസങ്ങൾ ഇല്ല എന്ന് പുറമെ പറയുമ്പോഴും എത്ര നാൾ ഇങ്ങിനെ മുന്നോട്ട് പോകും എന്ന വലിയൊരു ചോദ്യമുണ്ട് അവരുടെയൊക്കെ ഉള്ളിൽ. ഈ നോമ്പ് കാലത്തും ഇടനെഞ്ചു പൊട്ടി കരഞ്ഞു പ്രാർത്ഥിക്കുമ്പോൾ നാഥൻ കേൾക്കാതിരിക്കില്ല എന്നത് മാത്രമാണ് ഇവരുടെ ഏക പ്രതീക്ഷ.\nഅവിശ്വസനീയ അവസരത്തിലൂടെ സൗദിയിൽ നിന്നും ഗർഭിണിയായ മലയാളി യുവതി നാട്ടിലെത്തി.\nചില പ്രവാസി മലയാളികൾ അങ്ങിനെയാണ്. അത്ഭുതപ്പെടുത്തും.


പുതുച്ചേരി രജിസ്‌ട്രേഷന് പൂട്ടുവീഴുന്നു ! വ്യാജരേഖയുടെ അടിസ്ഥാനത്തിലാണെന്ന് ബോധ്യപ്പെട്ടാല് കേരളത്തിന് രജിട്രേഷന് റദ്ദാക്കാം… - Rashtradeepika : Rashtradeepika\nപുതുച്ചേരിയില് ആഡംബരക്കാറുകള് രജിസ്റ്റര് ചെയ്ത് നികുതിവെട്ടിപ്പ് നടത്തുന്നവര്‍ക്ക് ഇനി കിടിലന് പണികിട്ടും.സംസ്ഥാനത്ത് ഉപയോഗിക്കുന്ന ആഡംബര കാറുകളുടെ മറ്റു സംസ്ഥാനത്തെ രജിസ്‌ട്രേഷന് കേരളത്തിന് റദ്ദാക്കാമെന്ന് ഹൈക്കോടതി ഡിവിഷന് ബെഞ്ച്.\nപുതുച്ചേരി രജിസ്‌ട്രേഷന് ആഡംബര കാറുകളുടെ കാര്യത്തില് സിംഗിള്‍ബെഞ്ചിന്റെ വിധിക്കെതിരേ സര്‍ക്കാര് നല്‍കിയ നാല്‍പ്പതോളം അപ്പീലുകളിലാണ് ജസ്റ്റിസ് എ.എം. ഷഫീഖും ജസ്റ്റിസ് പി. ഗോപിനാഥും ഉള്‍പ്പെട്ട ബെഞ്ചിന്റെ സുപ്രധാന വിധി.\nകേരളത്തിന് അന്വേഷിക്കാനും വ്യാജരേഖയെന്ന വിവരം ആദ്യ രജിസ്റ്ററിങ് അധികാരിയെ അറിയിക്കാനുമേ അധികാരമുള്ളൂ എന്ന സിംഗിള്‍ബെഞ്ചിന്റെ നിഗമനം ശരിയല്ലെന്ന് ഡിവിഷന്‍ബെഞ്ച് വ്യക്തമാക്കി.\nവ്യാജ വിലാസമോ വിവരമോ നല്‍കിയാണ് ആദ്യ രജിസ്‌ട്രേഷന് എന്ന് അന്വേഷണത്തില് ബോധ്യപ്പെട്ടാല് രാജ്യത്തെ ഏത് രജിസ്റ്ററിങ് അതോറിറ്റിക്കും അത് റദ്ദാക്കാനധികാരമുണ്ട്.\nറദ്ദാക്കിയ ശേഷം അക്കാര്യം ആദ്യ രജിസ്‌ട്രേഷന് അതോറിറ്റിയെ അറിയിക്കണം. രജിസ്‌ട്രേഷന് സര്‍ട്ടിഫിക്കറ്റും രജിസ്റ്ററിലെ എന്‍ട്രിയും റദ്ദാക്കേണ്ടത് ആദ്യ രജിസ്‌ട്രേഷന് അതോറിറ്റിയാണെന്ന് ഡിവിഷന്‍ബെഞ്ചിന്റെ ഉത്തരവില് പറയുന്നു.\nവിലാസമുള്‍പ്പെടെ വിവരങ്ങള് പരിശോധിച്ച് ബോധ്യപ്പെട്ടാണ് പുതുച്ചേരിയിലെ അധികൃതര് വാഹനം രജിസ്റ്റര് ചെയ്തു തന്നതെന്ന് ഹര്‍ജിക്കാര് ബോധിപ്പിച്ചു. അത് തെറ്റാണെന്ന് രാജ്യത്തെ മറ്റേതെങ്കിലും രജിസ്റ്ററിങ് അധികാരിക്ക് പറയാനാവില്ലെന്നും വാദിച്ചു. രജിസ്റ്റര് ചെയ്യുമ്പോള് അന്നത്തെ വിവരം വിലയിരുത്തിയാവും അത് നടത്തുന്നതെന്ന് കോടതി ചൂണ്ടിക്കാട്ടി.\nആദ്യ രജിസ്‌ട്രേഷന് കഴിഞ്ഞാല് വാഹനം രാജ്യത്തെവിയെയും ഓടിക്കാം. എന്നാല് സാധാരണഗതിയില് വാഹനം ആദ്യം രജിസ്റ്റര് ചെയ്ത സ്ഥലത്താണ് സ്ഥിരമായി ഉപയോഗിക്കേണ്ടതും സൂക്ഷിക്കേണ്ടതും എന്നാണ് നിഷ്‌കര്‍ഷിച്ചിരിക്കുന്നത്.\nവാഹന ഉടമയുടെ വീടോ ജോലിസ്ഥലമോ കേരളത്തിലാണെങ്കില് വാഹന ഉപയോഗവും നിര്‍ത്തിയിടലും കേരളത്തിലാവും. ആദ്യ രജിസ്‌ട്രേഷന് നടത്തിയ പുതുച്ചേരിയില് രജിസ്‌ട്രേഷന് രേഖയില് പറയുംപ്രകാരമുള്ള വീടോ ബിസിനസ്സോ ഇല്ലെന്ന് വ്യക്തമായാല് കേരളത്തിലെ രജിസ്റ്ററിങ് അധികാരിക്ക് വാഹന രജിസ്‌ട്രേഷന് റദ്ദാക്കാമെന്നാണ് ഡിവിഷന്‍ബെഞ്ച് വ്യക്തമാക്കിയിട്ടുള്ളത്.\nകേന്ദ്രഭരണ പ്രദേശമായ പുതുച്ചേരിയില് വാഹന രജിസ്‌ട്രേഷന് ഫീസ് കുറവായതിനാല് ആഡംബര കാറുകള് ഉടമകള് അവിടെ രജിസ്റ്റര് ചെയ്യുന്ന പതിവുണ്ട്. അവിടെ താമസമുള്ളവരാണെന്നും ബിസിനസ് നടത്തുന്നവരാണെന്നുമുള്ള വ്യാജരേഖകള് ചമച്ചാണ് ഇവിടെ രജിസ്‌ട്രേഷന് നടത്തുന്നത്.\nഅങ്ങനെയുള്ള വാഹനങ്ങളുടെ രജിസ്‌ട്രേഷന് അന്വേഷണത്തിന്റെ അടിസ്ഥാനത്തില് റദ്ദാക്കാന് കേരളത്തില് നടപടിയാരംഭിച്ചിരുന്നു.\nഅതിനായി വിവിധ ജില്ലകളിലെ രജിസ്റ്ററിങ് അതോറിറ്റികള് നല്‍കിയ നോട്ടീസ് ചോദ്യം ചെയ്ത് വാഹന ഉടമകള് നല്‍കിയ ഹര്‍ജിയിലായിരുന്നു ഇതര സംസ്ഥാന രജിസ്‌ട്രേഷന് റദ്ദാക്കാന് കേരളത്തിന് അധികാരമില്ലെന്ന സിംഗിള്‍ബെഞ്ചിന്റെ നിഗമനം.


അസുഖം മാറി മോഹന്‍ലാല് തിരിച്ചെത്തുന്നു- mohanlal recovers from illness 102267 - Oneindia Malayalam Thought for the day\nവണ്‍ഇന്ത്യ » മലയാളം » ചലച്ചിത്രം » വാര്‍ത്തഅസുഖം മാറി മോഹന്‍ലാല് തിരിച്ചെത്തുന്നുPosted by: Ajith Babu\nPublished: Thursday, June 14, 2012, 12:55 [IST]\nഅസുഖബാധിതനായതിനെ തുടര്‍ന്ന് വിശ്രമത്തിലായിരുന്ന സൂപ്പര്‍താരം മോഹന്‍ലാല് വീണ്ടും സിനിമയുടെ തിരക്കുകളിലേക്ക്. അസുഖത്തെ തുടര്‍ന്ന് രഞ്ജിത്ത് സംവിധാനം ചെയ്ത സ്പിരിറ്റിന്റെ ഓഡിയോ ലോഞ്ചിങില് പങ്കെടുക്കാന് മോഹന്‍ലാലിന് സാധിച്ചിരുന്നില്ല. മമ്മൂട്ടി ഉള്‍പ്പെടെ ചലച്ചിത്രരംഗത്തെ ഒട്ടേറെ പ്രമുഖര് പങ്കെടുത്ത ചടങ്ങില് ലാലിന്റെ അസാന്നിധ്യം ഏറെ ശ്രദ്ധിയ്ക്കപ്പെട്ടിരുന്നു.\nകഴിഞ്ഞ ദിവസങ്ങളില് ലാല് കടുത്ത അസുഖബാധിതനായിരുന്നുവെന്നാണ് അദ്ദേഹത്തോട് അടുത്തവൃത്തങ്ങള് വെളിപ്പെടുത്തുന്നത്. കാലാവസ്ഥയിലെ മാറ്റങ്ങളും ദീര്‍ഘമായ ഷൂട്ടിങ് ഷെഡ്യൂളുകളും ലാലിനെ തളര്‍ത്തിയെന്നും അവര് പറയുന്നു.രോഗബാധിതയായ അമ്മയ്‌ക്കൊപ്പം കൂടുതല് ചെലവഴിച്ചതും ലാലിന്റെ ആരോഗ്യത്തെ ബാധിച്ചതായി സൂചനകളുണ്ട്.\nഎന്തായാലും അസുഖങ്ങളെല്ലാം വിട്ടുമാറി പൂര്‍ണആരോഗ്യത്തിലേക്ക് ലാല് അതിവേഗം തിരിച്ചെത്തുകയാണ്. ഷൂട്ടിങ് നിര്‍ത്തിവച്ച ജോഷി ചിത്രമായ റണ് ബേബി റണ്ണിന്റെ ലൊക്കേഷനിലേക്കാണ് മോഹന്‍ലാല് ഇനിയെത്തുക.\nഅതേസമയം മോഹന്‍ലാലും രഞ്ജിത്തും ഒന്നിച്ച് സ്പിരിറ്റ് തിയറ്ററുകളിലെത്തിക്കഴിഞ്ഞു. ഈ ചിത്രത്തിന്റെ ഭാവി ലാലിന് ഏറെ നിര്‍ണായകമാണ്.\nTopics: mohanlal,\thealth,\trun baby run,\tspirit,\tമോഹന്‍ലാല്,\tആരോഗ്യം,\tറണ് ബേബി റണ്,\tസ്പിറ്റ്\nEnglish summary Mollywood superstar Mohanlal had to giveamiss toarecently held music launch of one of his forthcoming films as he was down with fever.\nRelated Articlesലാലിന്റെ 10 നായികമാര്‍ജില്ലയുടെ സെറ്റില് ലാലിന്റെ പിറന്നാളാഘോഷംലാലേട്ടനെക്കുറിച്ച് സുന്ദരിമാര് പറയുന്നത്കലാഭവന് മണിക്ക് എഡിജിപിയുടെ പിന്തുണ June 14, 2012 ലെ വാര്‍ത്തകള്


വട്ടേന്‍തിരിപ്പ്: വിദ്യാഭ്യാസം: സങ്കീര്‍ണമാകുന്ന പരിഷ്‌കരണങ്ങളും ലളിതമായ സത്യങ്ങളും.\nപോസ്റ്റ് ചെയ്തത് പ്രേമന് മാഷ് ല് 7:19 AM\nദിനേശന് എം 2012, ജൂലൈ 16 7:55 AM\n"എന്നാല് ഉയര്‍ന്ന യോഗ്യതയുള്ള അധ്യാപകരുടെ സേവനമാണ് ഓരോ വര്‍ഷം കൂടി അവര്‍ക്ക് താമസിച്ചു ലഭിക്കുന്നത്. കേരളത്തില് അധ്യാപകരുടെ പുനര്‍വിന്യാസവുമായി ബന്ധപ്പെട്ട നിരവധി പ്രശ്‌നങ്ങളും ഇതുണ്ടാക്കും" എന്ന അഭിപ്രായത്തോട് വിയോജിക്കുന്നു.6 മുതല് 8 വരെ ക്ലാസുകളില് ഗ്രാജ്വേറ്റ് ആവണം എന്നത് ഉയര്‍ന്ന യോഗ്യതയുള്ള അധ്യാപകരുടെ സേവനം നേരത്തെ ലഭിക്കുകയല്ലേ? ഇത് കേരളത്തിലെ കുട്ടികള്‍ക്ക് വേണ്ടേ? പിന്നെ,അധ്യാപകരുടെ പുനര്‍വിന്യാസം അധ്യാപകരുടെമാത്രം പ്രശ്‌നമാണ്,വിദ്യാര്‍ത്ഥികളുടേതല്ല.യോഗ്യതാ പുനര്‍നിണ്ണയം എത്രയും വേഗം നടപ്പിലാക്കേണ്ടതുണ്ട്.\nമറ്റൊന്ന് പ്രൈമറി സ്കൂളുകളുടെ അടിസ്ഥാന സൗകര്യങ്ങളാണ്. കഷ്ടമാണ് കാര്യം.അടിമുടി ഒരു മാറ്റം കേരളത്തിലും ഉണ്ടാവണം.\nപ്രേമന് മാഷ് 2012, ജൂലൈ 18 6:52 AM\nദിനേശന് സാര് ,\nഇപ്പോഴും എല് പി യു പി ഒരുമിച്ചുള്ള സ്ഥലങ്ങളില് ബി എഡുകാരെ മുഴുവനായി യു പി യില് കുടിയിരുത്തിയിരിക്കയല്ലേ.. എങ്കിലും സാങ്കേതികമായി അത് ശരിയാണ്. മാറ്റങ്ങളെ വളരെ പോസിറ്റീവായി സമീപിക്കുന്ന ഒരു നയമാണ് അഭികാമ്യം. അത് പക്ഷെ നമ്മള് നേടിയ മെച്ചങ്ങള് കടലിലൊഴുക്കി ആവരുത് എന്നുമാത്രം\nMKERALAM 2012, ജൂലൈ 19 1:00 AM\nകേരളത്തിലെ വിദ്യാഭ്യാസത്തെക്കുറിച്ചു മനസിലാക്കാൻ ശ്രമിക്കുന്നവർക്ക്, പലതും മൻസിലക്കാൻ കഴിയും ഈ ലേഖനത്തിൽ നിന്ന്. വളരെ സന്തോഷം. പലപ്പോഴും പത്രങ്ങളിൽ വരുന്ന് വാർത്തകൾ വളരെ ശുഷ്കമാണ്. കാര്യമായി ഒന്നും മനസിലാക്കൻ കഴിയില്ല.\nകച്ചവടത്തിൽ അധിഷ്ഠിധമായ നവ ലിബറൽ ആശയങ്ങൾ അങ്ങനെയാണ് പ്ലാൻ ചെയ്തിരിക്കുന്നത്, ആളുകളെ അവരുടെ സ്വകാര്യ തലത്തിലെ നേട്ടങ്ങളൂമായി മാത്രം കൂട്ടിക്കെട്ടുക. അതിന്റ് മറുവശം കാണാൻ കണ്ണുണ്ടാവണം, അദ്ധ്യാപകന് ആ കണ്ണൂ കൂടുതൽ ഉണ്ടാകണം. കാരണം അവരാണ് സമൂഹത്തെ സൃഷ്ടീക്കുന്നത്, ശമ്പളത്തിനു വേണ്ടി മാത്രമാണ് എന്നു വിചാരിച്ചാൽ എളുപ്പമാണ് എല്ലാം.\nസ്വന്തം മക്കൾക്ക് പൊട്ടൻ വിദ്യാഭ്യാസമാണോ എന്നന്വേഷിക്കാൻ രക്ഷകർത്താക്കൾ പോലും കൂട്ടാക്കുന്നില്ല. കേരളം സാക്ഷരതയുറ്റെ നാടായി അംഗീകരിക്കാൻ ബുദ്ധിമുട്ടുണ്ട്, സർട്ടിഫികേഡ് മാസ് അതല്ലാതെ ഒന്നും പറയാൻ കഴിയില്ല.


ഉളിയത്തടുക്ക പീഡനം; പെണ്‍കുട്ടിയുടെ അച്ഛനെതിരെ പീഡനക്കുറ്റം ചുമത്തി | rape case against girls father in kasaragod\nരണ്ട് വര്‍ഷമായി പ്രതികള് പല സ്ഥലങ്ങളില് കൊണ്ട് പോയി പീഡിപ്പിച്ചിട്ടുണ്ടെന്നാണ് പെണ്‍കുട്ടി നല്‍കിയ മൊഴി. കൂടുതല് അന്വേഷണം നടത്തിയപ്പോഴാണ് പീഡനത്തിന് ഇരയായത് മാതാപിതാക്കള് മറച്ച് വച്ച വിവരം പുറത്ത് വന്നത്.\nKasaragod, First Published Sep 6, 2021, 11:13 AM IST\nകാസർകോട്: ഉളിയത്തടുക്ക പീഡന കേസില് പെണ്‍കുട്ടിയുടെ പിതാവിനെതിരെ പീഡനക്കുറ്റം ചുമത്തി. പെൺകുട്ടിയുടെ മൊഴിയുടെ അടിസ്ഥാനത്തിലാണ് പിതാവിനെതിരെ പുതിയ വകുപ്പ് ചുമത്തിയത്. പതിനാലുകാരിയെ പീഡിപ്പിച്ച കേസില് ഒന്‍പത് പേരാണ് അറസ്റ്റിലായത്. പിന്നാലെ പീഡന വിവരെ മറച്ച് വച്ചതിന് കുട്ടിയുടെ മാതാവിനേയും പിതാവിനേയും അറസ്റ്റ് ചെയ്തിരുന്നു.\nകുട്ടിയെ കൂട്ടിക്കൊണ്ട് പോയി ഉളിയത്തടുക്ക റഹ്‍മത്ത് നഗറിലെ ആളൊഴിഞ്ഞ വീട്ടില് വച്ച് ലൈംഗികമായി പീഡിപ്പിക്കുന്നതിനിടെ നാട്ടുകാര് പിടികൂടുകയായിരുന്നു. ജൂണ് 25 നായിരുന്നു സംഭവം. ഇതില് നാലുപേര് അറസ്റ്റിലായി.\nനിരവധി പേര് പീഡിപ്പിച്ചതായി കുട്ടി മൊഴി നല്‍കിയതോടെ കാസർകോട് വനിതാ പൊലീസ് സെൽ അന്വേഷണം വ്യാപിപ്പിച്ചു. ഇതോടെ അഞ്ച് പേര് കൂടി പിടിയില്. രണ്ട് വര്‍ഷമായി പ്രതികള് പല സ്ഥലങ്ങളില് കൊണ്ട് പോയി പീഡിപ്പിച്ചിട്ടുണ്ടെന്നാണ് പെണ്‍കുട്ടി നല്‍കിയ മൊഴി. കൂടുതല് അന്വേഷണം നടത്തിയപ്പോഴാണ് പീഡനത്തിന് ഇരയായത് മാതാപിതാക്കള് മറച്ച് വച്ച വിവരം പുറത്ത് വന്നത്.\nLast Updated Sep 6, 2021, 11:14 AM IST


J Mercykutty Amma against Prashanth IAS | എന്തിന്റെ അടിസ്ഥാനത്തിലാണ് പൊതുമേഖലാ സ്ഥാപനം 400 കോടി ഡോളറിന്റെ ഓർഡർ നൽകിയത്? മുഖ്യമന്ത്രിയോട് ചർച്ച ചെയ്തോ? ഫിഷറീസ് വകുപ്പിനോട് ചർച്ച ചെയ്തോ? സർക്കാരിന്റെ നയം അതാണോ? ഐഎഎസ് ആയാൽ ഭൂമിക്ക് കീഴിലുള്ള എല്ലാം അറിയുമെന്ന് ധാരണ വേണ്ട; പ്രശാന്ത് നായർക്കെതിരെ മന്ത്രി മേഴ്സിക്കുട്ടിയമ്മ - MarunadanMalayalee.com\nഎന്തിന്റെ അടിസ്ഥാനത്തിലാണ് പൊതുമേഖലാ സ്ഥാപനം 400 കോടി ഡോളറിന്റെ ഓർഡർ നൽകിയത്? മുഖ്യമന്ത്രിയോട് ചർച്ച ചെയ്തോ? ഫിഷറീസ് വകുപ്പിനോട് ചർച്ച ചെയ്തോ? സർക്കാരിന്റെ നയം അതാണോ? ഐഎഎസ് ആയാൽ ഭൂമിക്ക് കീഴിലുള്ള എല്ലാം അറിയുമെന്ന് ധാരണ വേണ്ട; പ്രശാന്ത് നായർക്കെതിരെ മന്ത്രി മേഴ്സിക്കുട്ടിയമ്മ\nFebruary 22, 202101:02 PM IST Permalink\nകോഴിക്കോട്: ആഴക്കടൽ ട്രോളർ വിവാദത്തിൽ കെഎസ്ഐഎൻഡി എംഡി പ്രശാന്ത് നായരെ പരോക്ഷമായി വിമർശിച്ച് ഫിഷറീസ് മന്ത്രി ജെ മേഴ്സിക്കുട്ടിയമ്മ. എന്തിന്റെ അടിസ്ഥാനത്തിലാണ് ഡീപ് സീ ട്രോളറിനായി ഇൻലാൻഡ് നാവിഗേഷൻ 400 കോടി ഡോളറിന്റെ ഓർഡർ കൊടുക്കാൻ തീരുമാനിച്ചതെന്ന് മന്ത്രി ചോദിച്ചു. എന്തിന്റെ അടിസ്ഥാനത്തിലാണ് പൊതുമേഖലാ സ്ഥാപനം ഇത്തരത്തിൽ ഓർഡർ നൽകിയത് ?. മുഖ്യമന്ത്രിയോട് ചർച്ച ചെയ്തോ ?. ഫിഷറീസ് വകുപ്പിനോട് ചർച്ച ചെയ്തോ?. സർക്കാരിന്റെ നയം അതാണോ ?. നയത്തിന് വിരുദ്ധമായി ഏതെങ്കിലും ഉദ്യോഗസ്ഥൻ പ്രവർത്തിക്കാമോ.. ഐഎഎസുകാർക്കൊക്കെ മിനിമം ധാരണ വേണം. മിനിമം വിവരമില്ലാതെ 400 ഷിപ്പ് നിർമ്മിക്കാനാണ് കരാർ. എത്രകാലം കൊണ്ടാണ് ?. മന്ത്രി ചോദിച്ചു.\nഇപ്പോൾ നമ്മൾ 10 ഡീപ് സീ ലോങ്ലൈനർ നിർമ്മിക്കാനായി ഷിപ്പ്യാർഡുമായി ചർച്ച നടത്തി. ആദ്യഘട്ടത്തിൽ പത്തെണ്ണം കോഴിക്കോട്, എറണാകുളം, കൊല്ലം, തിരുവനന്തപുരം എന്നീ നാലു ജില്ലകൾക്കാണ് കൊടുക്കുന്നത്. ഇതുമായി ബന്ധപ്പെട്ട ചർച്ചകളിൽ വ്യക്തമാക്കിയത് ഒരു ഡീപ് സീ ട്രോളർ നിർമ്മിക്കാൻ എട്ടുമാസം വേണമെന്നാണ്.\nകെഎസ്ഐൻസി 400 ഡോളർ നിർമ്മിക്കുമെന്നാണ് പറയുന്നത്. ആർക്കുവേണ്ടി ?. മിനിമം വിവരം ഉണ്ടെങ്കിൽ 400 എണ്ണം ഇക്കാലത്ത് നിർമ്മിക്കുമെന്ന് ആരെങ്കിലും കരാർ ഉണ്ടാക്കുമോ. ഐഎഎസ് ആയാൽ ഭൂമിക്ക് കീഴിലുള്ള എല്ലാം അറിയുമെന്ന് ധാരണ വേണ്ട. ആരോട് ചോദിച്ചു. എങ്ങനെയാണ് ഇക്കാര്യം ചെയ്തത്. ഇപ്പോൾ രമേശ് ചെന്നിത്തല ഇക്കാര്യം ഉപയോഗിക്കുമ്പോൾ രാഷ്ട്രീയമായ ഗൂഢലക്ഷ്യം അതിന്റെ പിന്നിലുണ്ടോ എന്ന ശക്തമായ ആക്ഷേപമാണ് തങ്ങൾക്ക് ഉള്ളതെന്ന് മന്ത്രി പറഞ്ഞു.\nവിവാദ കരാർ ആരോട് ചോദിച്ചിട്ടാണ് നടപ്പാക്കിയതെന്നും, കരാറിന് മുമ്പ് വകുപ്പിനോടോ മുഖ്യമന്ത്രിയോടോ ആലോചിച്ചില്ലെന്നും മന്ത്രി പിന്നീട് പറഞ്ഞു. ഇക്കാര്യത്തിൽ അയാൾ (കെഎസ്ഐഎൻഡി എംഡി ) മറുപടി പറയേണ്ടി വരും. ഇക്കാര്യം അന്വേഷിക്കുമെന്ന് മുഖ്യമന്ത്രി വ്യക്തമാക്കിയിട്ടുണ്ട്. സുപ്രധാന പദവിയിൽ ഇരിക്കുന്ന സർക്കാർ ഉദ്യോഗസ്ഥൻ സർക്കാർ നയം അറിഞ്ഞിരിക്കേണ്ടതാണ്. ഈ നയത്തിൽ നിന്നും വ്യതിചലിച്ചാൽ, അക്കാര്യത്തിൽ അയാൾ മറുപടി പറയേണ്ടി വരും.അല്ലാതെ ഇതിൽ ബലിയാടാക്കൽ ഒന്നുമില്ല. എന്ത് ബലിയാട് എന്നും മന്ത്രി മേഴ്സിക്കുട്ടിയമ്മ ചോദിച്ചു. സർക്കാർ കടൽച്ചുഴിയിലാണെന്ന് മാധ്യമങ്ങൾ പറയുന്നു. വിഷയത്തിൽ മാധ്യമങ്ങൾ അധമപ്രചാരണം നടത്തുകയാണെന്നും മന്ത്രി പറഞ്ഞു.\nമാധ്യമങ്ങൾ കള്ളം പ്രചരിപ്പിക്കുകയാണെന്നും ഇഎംസിസി മുഖ്യമന്ത്രിയെ കണ്ടതിൽ എന്താണ് തെറ്റെന്നും മന്ത്രി ചോദിച്ചു. തന്നെ മാത്രമാണ് കമ്പനി പ്രതിനിധികൾ കണ്ടതെന്നായിരുന്നു കഴിഞ്ഞ ദിവസം മന്ത്രി പറഞ്ഞത്. മുഖ്യമന്ത്രിയുമായും ഫിഷറീസ് മന്ത്രിയുമായും കമ്പനി പ്രതിനിധികൾ കൂടിക്കാഴ്ച നടത്തിയതായി ചെന്നിത്തല ഇന്നലെ ആരോപിച്ചിരുന്നു. ഇതേ തുടർന്നാണ് മുഖ്യമന്ത്രിയേയും കമ്പനി പ്രതിനിധികൾ കണ്ടിരുന്നതായി മേഴ്സിക്കുട്ടിയമ്മ ഇന്ന് വ്യക്തമാക്കിയത്.